Joh 20 | AsmULB | STEP | সপ্তাহৰ প্ৰথম দিনা অতি ৰাতিপুৱা, আন্ধাৰ থাকোতেই, মগ্দলীনী মৰিয়মে মৈদামৰ ওচৰত গৈ, মৈদামৰ পৰা শিলচটা আতৰাই থোৱা দেখিলে।\n1সপ্তাহৰ প্ৰথম দিনা অতি ৰাতিপুৱা, আন্ধাৰ থাকোতেই, মগ্দলীনী মৰিয়মে মৈদামৰ ওচৰত গৈ, মৈদামৰ পৰা শিলচটা আতৰাই থোৱা দেখিলে। 2তাতে তেওঁ দৌৰ মাৰি, চিমোন পিতৰ আৰু যীচুৰ প্ৰিয় সেই আন শিষ্যৰ ওচৰলৈ গৈ, তেওঁলোকক ক’লে, কোনোবাই প্ৰভুক মৈদামৰ পৰা নিলে; কিন্তু তেওঁক ক’ত থলে, সেই বিষয়ে আমি নাজানো।\n3তাতে পিতৰ আৰু সেই আন শিষ্য সকল বাহিৰলৈ ওলাই আহি মৈদামৰ ওচৰলৈ গ’ল। 4তেওঁলোক দুয়ো একেলগে দৌৰি গ’ল, কিন্তু অন্য শিষ্য জন পিতৰক পাছ পেলাই আগত দৌৰি গৈ আগেয়ে মৈদামৰ ওচৰ পালেগৈ; 5আৰু তেওঁলোকে চাপৰি চাই, পৰি থকা শণ সূতাৰ মিহি কাপোৰ দেখিলে, কিন্তু মৈদামৰ ভিতৰলৈ নোসোমাল।\n6তাতে চিমোন পিতৰে তেওঁৰ পাছে পাছে আহি মৈদামত সোমাল, আৰু দেখিলে যে, শণ সূতাৰ মিহি কাপোৰ কেইখন সেই ঠাইতে পৰি আছে, 7কিন্তু যি গামোচা তেওঁৰ মূৰত আছিল, সেই গামোচা সেইবোৰ কাপোৰৰ লগত নাই, সুকীয়াকৈ এঠাইত মেৰিয়াই থোৱা আছে।\n8ইয়াৰ পাছত যি জন শিষ্য মৈদামলৈ প্ৰথমতে গৈছিলে তেওঁ ভিতৰলৈ সোমাই সকলো দেখি বিশ্বাস কৰিলে। 9কাৰণ ধৰ্মশাস্ত্ৰত এই কথা কোৱা হৈছে যে মৃত লোক সকলৰ মাজৰ পৰা তেওঁ পুনৰায় উঠিব, শাস্ত্ৰৰ এই শিক্ষা তেওঁলোকে এতিয়ালৈকে বুজা নাই। 10তাতে সেই দুজন শিষ্য পুনৰ নিজৰ ঘৰলৈ গুচি গ’ল।\nমগ্দলীনী মৰিয়মে পুনৰুত্থিত যীচুক দেখা পোৱা\n11কিন্তু মৰিয়মে মৈদামৰ বাহিৰত থিয় হৈ কান্দি আছিল; আৰু কান্দি কান্দি মৈদামৰ ভিতৰলৈ মূৰ দোৱাই চকু ফুৰালে, 12যীচুৰ দেহ শুৱাই থোৱা ঠাইৰ মূৰ-শিতানত এজন আৰু ভৰি-পথানত এজন, এনেদৰে দুজন শুক্ল বস্ত্ৰ পৰিধান কৰা স্বৰ্গৰ দূতক বহি থকা দেখিলে। 13তেতিয়া তেওঁলোকে মৰিয়মক সুধিলে, “হে নাৰী, কিয় কান্দিছা‘’? তেওঁ ক’লে কোনোবাই মোৰ প্ৰভুক নিলে; কিন্তু তেওঁক ক’ত থলে নাজানো”।\n14এইকথা কৈ, তেওঁ পাছ ফাললৈ মূখ ঘূৰাই, যীচুক থিয় হৈ থকা দেখিলে; কিন্তু তেৱেঁই যে যীচু, তেওঁ চিনি নাপালে। 15তেতিয়া যীচুৱে তেওঁক সুধিলে, “হে নাৰী, তুমি কিয় কান্দিছা? কোন জনক নো বিচাৰিছা?” তেতিয়া তেওঁ বাৰীচোৱা বুলি ভাবি তেওঁক ক’লে, “হে মহাশয়, আপুনি যদি তেওঁক এই ঠাইৰ পৰা নিলে, তেন্তে ক’ত থলে, মোক কওক; মই তাৰ পৰা তেওঁক লৈ যাম।”\n16যীচুৱে তেওঁক ক’লে, ‘’অ’, মৰিয়ম‘’৷ তাতে তেওঁ মূখ ঘূৰাই ইব্ৰী ভাষাৰে ক’লে “ৰব্বুণি” ইয়াৰ অৰ্থ, হে “গুৰু”৷ 17যীচুৱে তেওঁক ক’লে, ‘’তুমি মোক নুচুবা, কিয়নো মোৰ পিতৃৰ ওচৰলৈ এতিয়ালৈকে মই উঠা নাই। কিন্তু তুমি মোৰ ভাই সকলৰ ওচৰলৈ গৈ তেওঁলোকক কোৱা গৈ, যি জন মোৰ পিতৃ আৰু তোমালোকৰো পিতৃ; আৰু মোৰ ঈশ্বৰ আৰু তোমালোকৰো ঈশ্বৰ, তেওঁৰ ওচৰলৈ মই উঠি যাওঁ৷” 18তেতিয়া মগ্দলীনী মৰিয়ম গ’ল আৰু শিষ্য সকলক এই সম্বাদ দিলে যে, “মই প্ৰভুক দেখিলোঁ”৷ মৰিয়মে তেওঁলোকক জনালে যে তেৱেঁই মোক এই কথা ক’লে।\nশিষ্য সকল আৰু থোমাৰ বিশ্বাস\n19এতিয়া সন্ধ্যাৰ সময়, এই দিন সপ্তাহৰ প্ৰথম দিন আছিল, শিষ্য সকল এটা ঘৰত গোট খালে৷ তেওঁলোক থকা ঘৰৰ দুৱাৰবোৰ ইহুদী সকলৰ ভয়ত বন্ধ কৰি ল’লে, তেতিয়া যীচুৱে আহি তেওঁলোকৰ মাজত থিয় হৈ ক’লে “তোমালোকৰ শান্তি হওক”। 20এই কথা কোৱাৰ পাছত তেওঁ তেওঁলোকক তেওঁৰ হাত দুখন আৰু কোষ দেখুৱালে। তাতে শিষ্য সকলে প্ৰভুক দেখি আনন্দ কৰিলে।\n21aএই কাৰণে যীচুৱে তেওঁলোকক পুনৰ ক’লে, “তোমালোকৰ শান্তি হওক, পিতৃয়ে যেনেকৈ মোক পঠালে, ময়ো তেনেকৈ তোমালোকক পঠিয়াই দিম”। 22এই কথা কৈ তেওঁ তেওঁলোকৰ ওপৰত নিশ্বাস পেলাই ক’লে, “পবিত্ৰ আত্মা গ্ৰহণ কৰা”। 23তোমালোকে যি সকলৰ পাপ ক্ষমা কৰিবা, তেওঁলোকৰ পাপ ক্ষমা কৰা হব; আৰু যি সকলৰ পাপ ক্ষমা নকৰা, তেওঁলোকৰ পাপ ক্ষমা কৰা নহব৷”\n24থোমা, বাৰ জনৰ মাজৰ যাক দিদুমো বোলে, তেওঁ যীচু অহা সময়ত তেওঁলোকৰ লগত নাছিল। 25এতেকে আন শিষ্য সকলে তেওঁক ক’লে, ‘’আমি প্ৰভুক দেখিলোঁ”। কিন্তু তেওঁ তেওঁলোকক ক’লে, ‘’তেওঁৰ হাতত গজালৰ চিন নেদেখিলে আৰু গজালৰ চিনত মোৰ আঙুলি নুসুমুৱালে, অাৰু তেওঁৰ কোষত হাত নুসুমুৱালে মই কোনোমতে বিশ্বাস নকৰোঁ।”\n26আকৌ আঠ দিনৰ পাছত, তেওঁৰ শিষ্য সকল থোমাৰ সৈতে ভিতৰত থাকোঁতে, দুৱাৰ বন্ধ হৈ থকাতো, যীচুৱে আহি মাজত থিয় হৈ ক’লে, “তোমালোকৰ শান্তি হওক”। 27তেতিয়া তেওঁ থোমাক ক’লে, ‘’ইয়াত তোমাৰ আঙুলি দি, মোৰ হাত চোৱা; আৰু তোমাৰ হাত মেলি, মোৰ কোষত সুমুউৱা৷ অবিশ্বাসী নহৈ বিশ্বাসকাৰী হোৱা”।\n28থোমাই উত্তৰ দি তেওঁক ক’লে, “হে মোৰ প্ৰভু, হে মোৰ ঈশ্বৰ”! 29যীচুৱে তেওঁক ক’লে, ‘’মোক দেখাৰ কাৰণেহে তুমি বিশ্বাস কৰিছা। যি সকলে নেদেখিও বিশ্বাস কৰে, তেওঁলোকেই ধন্য”।\nউপসংহাৰ—এই শুভবাৰ্তা লিখাৰ উদ্দেশ্য\n30যীচুৱে তেওঁৰ শিষ্য সকলৰ আগত ইয়াতকৈয়ো অনেক চিন দেখুৱাইছিল, যি বোৰ এই পুস্তকত লিখা নাই৷ কিন্তু যীচু যে ঈশ্বৰৰ পুত্ৰ খ্ৰীষ্ট, ইয়াক যেন তোমালোকে বিশ্বাস কৰা, বিশ্বাস কৰি তেওঁৰ নামত যেন জীৱন পোৱা, এই কাৰণে এইবোৰ কথা লিখা হ’ল।


বিজুদা গ’ল গৈ | প্ৰথম খবৰ\nHome/ সম্পাদকীয়/বিজুদা গ’ল গৈ\nবিজুদা গ’ল গৈ\nসত্য সদায় নিষ্ঠুৰ¸যাক মানি ল’বলৈ হয়তো অতিকৈ কঠিন অথবা কষ্টকৰ¸তথাপি আমি মানি ল’বলৈ বাধ্য। ১৯৪৭ চনত জন্মগ্ৰহণ কৰা বিশিষ্ট অভিনেতা বিজু ফুকনৰ মৃত্যুৰ খবৰটিয়ে শোকস্তব্ধ কৰি তুলিছে সকলোকে। যদিও তেওঁ অভিনয় ক্ষেত্ৰখনৰ বিভিন্ন নেতিবাচক চৰিত্ৰ ৰূপায়ন কৰিছিল সদাহাস্য ব্যক্তি এজনৰ বিয়োগত আমি মৰ্মাহত।\n“মন হীৰা দৈ” খ্যাত বিজু ফুকন অসমীয়া চলচ্চিত্ৰ জগতৰ কেৱল এজন যশস্বী অভিনেতাই নাছিল¸তেওঁ এজন দক্ষ চলচ্চিত্ৰ পৰিচালকৰূপেও খ্যাতি অৰ্জন কৰিছিল। পোনপ্ৰথমে তেওঁ ১৯৭০ চনত ব্ৰজেন বৰুৱাৰদ্বাৰা পৰিচালিত চলচ্চিত্ৰ “ডাঃ বেজবৰুৱা”ত এটা গানৰ দৃশ্যত ভূমুকি মাৰি অভিনয়ত খোজ দিছিল। তাৰপাছত বিজুদাই অভিনয় জগত খনত থমকি ৰ’ব লগা হোৱা নাছিল; নায়ক হিচাপে অতিকমেও ৪০ৰো অধিক অসমীয়া চলচ্চিত্ৰত অভিনয় কৰি অসমীয়া চলচ্চিত্ৰ জগতখনত এক নতুন ধাৰাৰ সূচনা কৰিছিল।বিজুদাই অভিনয় কৰা সৰ্বকালৰ সফল অসমীয়া চলচ্চিত্ৰৰ ভিতৰত “আজলী নবৌ”¸“বোৱাৰী” আদিৰ নাম উল্লেখযোগ্য।\nঅসমীয়া চলচ্চিত্ৰত অভিনয় কৰাৰ উপৰিও বিজু ফুকনে অসমীয়া ভ্ৰাম্যমাণ থিয়েটাৰ¸ যেনে- আৱাহন থিয়েটাৰ আৰু ভাগ্যদেৱী থিয়েটাৰত অভিনয়ৰ জয়যাত্ৰা অব্যাহত ৰাখিছিল। আনকি তেওঁ দূৰদৰ্শনৰ ছিৰিয়েল¸ টেলি নাটক আদিৰ অভিনয়ত পাৰদৰ্শিতা দেখুৱাইছিল এনে নহয়¸তেওঁ বাংলা চলচ্চিত্ৰতো সুনাম অৰ্জন কৰিবলৈ সক্ষম হৈছিল। তেওঁৰ বাংলা চলচ্চিত্ৰ কেইখন আছিল-(ক)হোটেল শ্বোফিক্স¸(খ)অপৰাজিত¸(গ)দস্যু ৰত্নাকৰ¸(ঘ) গজমুক্তা।বিজু ফুকনৰ অভিনীত নাটক আছিল-(ক) কেপ্টেইন গগৈ¸(খ) ফল্গু¸(গ)হিয়া ধুৱাই নিলে।\nঅভিনয় ক্ষেত্ৰখনৰ লগত জড়িত হৈ থকাৰ সময়ছোৱাত বিজু ফুকনে ৰাজনৈতিক ক্ষেত্ৰত হাত মেলিছিল যদিও তেনেকৈ সফল হ’ব পৰা নাছিল। ১৯৯৯ চনৰ লোকসভা নিৰ্বাচনত অসম গণ পৰিষদ দলৰ টিকটত ডিব্ৰুগড় লোকসভা সমষ্টিৰ পৰা প্ৰতিদ্বন্দিতা কৰিছিল যদিও সেই নিৰ্বাচনত তেওঁ পৰাজয় বৰণ কৰিবলগীয়া হৈছিল।\nযি কি নহওক¸বিজু ফুকনৰ শেষ নিশ্বাস ত্যাগ মানে অসমৰ চলচ্চিত্ৰ জগতখনৰেই নহয় সমগ্ৰ অসমৰ এক অপূৰণীয় ক্ষতি। বিজুদালৈ যাচিলোঁ অশ্ৰু অঞ্জলি; তেওঁৰ বিদেহী আত্মাৰ সদগতি কামনা কৰিলোঁ। শোকস্তব্ধ পৰিয়াললৈ জনালোঁ গভীৰ সমবেদনা।\nপবিতৰা অভয়াৰণ্যত বিদেশী মহিলা বক্সিং খেলুৱৈ\nবন্ধৰ নামত এয়া কি? ১২ ঘন্টীয়া বন্ধত ৰাজ্যত ব্যাপক হিংসা\nবন্যহস্তী বনাম মানুহৰ সংঘাত\nস্বামী-স্ত্রীৰ সম্পর্কত আৰক্ষী কিয়!!!!\nকেবক লৈ PM, CMৰ প্ৰতিকৃতি দাহ\nটুমপ্ৰেঙত বান পীড়িতৰ মাজত বান সহাৰ্যৰ চেক বিতৰণ\nগুৱাহাটী প্ৰেছ ক্লাবত ‘চামেলি মেমসাহেব’ প্ৰদৰ্শনৰ আয়োজন\nকামৰূপৰ বিহদিয়াত ৰাস মহোৎসৱত মুকলি জুৱাৰ বেহা


২১ত মাজুলীৰ পৰা নিৰ্বাচন নেখেলে নেকি মুখ্যমন্ত্ৰী সৰ্বানন্দ সোণোৱালে? কোন সমষ্টি বাচি ল’ব সোণোৱালে?– News18 Assam\n২১ত মাজুলীৰ পৰা নিৰ্বাচন নেখেলে নেকি মুখ্যমন্ত্ৰী সৰ্বানন্দ সোণোৱালে? কোন সমষ্টি বাচি ল’ব সোণোৱালে?\n»২১ত মাজুলীৰ পৰা নিৰ্বাচন নেখেলে নেকি মুখ্যমন্ত্ৰী সৰ্বানন্দ সোণোৱালে? কোন সমষ্টি বাচি ল’ব সোণোৱালে?\nUpdated:July 31, 2020, 6:02 PM IST\nযোৰহাটৰ নিমাতীঘাটত শুকুৰবাৰে ‘নিমাতী কইনা’ক বিদায় দিলে কংগ্ৰেছ দলে। ব্ৰহ্মপুত্ৰৰ ওপৰত নিমাতী-কমলাবাৰী সংযোগী দলং নিৰ্মাণ কৰাৰ নামত বিজেপি চৰকাৰে কৰা প্ৰতাৰণাৰ প্ৰতিবাদত ব্ৰহ্মপুত্ৰৰ বুকুত অভিনৱ প্ৰতিবাদ সাব্যস্ত কৰে কংগ্ৰেছ দলে।\nযোৰহাটৰ নিমাতীঘাটত শুকুৰবাৰে ‘নিমাতী কইনা’ক বিদায় দিলে কংগ্ৰেছ দলে। ব্ৰহ্মপুত্ৰৰ ওপৰত নিমাতী-কমলাবাৰী সংযোগী দলং নিৰ্মাণ কৰাৰ নামত বিজেপি চৰকাৰে কৰা প্ৰতাৰণাৰ প্ৰতিবাদত ব্ৰহ্মপুত্ৰৰ বুকুত অভিনৱ প্ৰতিবাদ সাব্যস্ত কৰে কংগ্ৰেছ দলে। আনহাতে এইবাৰ মুখ্যমন্ত্ৰী সৰ্বানন্দ সোণোৱালে মাজুলীৰ পৰা নিৰ্বাচনত অৱতীৰ্ণ নহয় বুলি তাৎপৰ্যপূৰ্ণ মন্তব্য কৰে অসম প্ৰদেশ কংগ্ৰেছৰ সভাপতি ৰিপুণ বৰাই।\nপিছে যোৰহাটৰ নিমাতীঘাটত কংগ্ৰেছ দলে বিদায় দিয়া কোন এইগৰাকী নিমাতী কইনা?\nকংগ্ৰেছৰ মতে, নিমাতী কইনাগৰাকী হৈছে অসমৰ মুখ্যমন্ত্ৰী তথা মাজুলীৰ বিধায়ক সৰ্বানন্দ সোণোৱাল। সেয়েহে শুকুৰবাৰে নিমাতীঘাটৰ লগতে ব্ৰহ্মপুত্ৰৰে যাত্ৰা কৰি মাজুলীত প্ৰতিবাদ সাব্যস্ত কৰে কংগ্ৰেছ দলে। নিমাতী-মাজুলী সংযোগী দলং নিৰ্মাণৰ নামত ২০১৬ চনৰ ২৭ ফেব্ৰুৱাৰীৰ পৰা প্ৰায় চাৰে চাৰিবছৰ ধৰি ৰাইজক ঠগি অহাৰ প্ৰতিবাদত কংগ্ৰেছ কৰ্মীয়ে নিমাতীঘাটৰ পৰা কমলাবাৰী ঘাটলৈ ফেৰী যাত্ৰাৰে লুইতৰ বুকুত অভিনৱ প্ৰতিবাদী কাৰ্যসূচী ৰূপায়ণ কৰে।\n‘নিমাতীঘাটত নিমাতী কইনাক বিদায়’ নামেৰে আৰম্ভ কৰা এই প্ৰতিবাদী কাৰ্যসূচীত অসম প্ৰদেশ কংগ্ৰেছৰ সভাপতি ৰিপুন বৰা, নিখিল ভাৰত কংগ্ৰেছ কমিতিৰ সম্পাদক ৰাণা গোস্বামীকে মুখ্য কৰি বহু সংখ্যক কংগ্ৰেছৰ শীৰ্ষ বিষয়ববীয়া উপস্থিত থাকে।\n" সোণোৱালে আগতেও কয় এইবাৰো কৈছে যে, নিমাতী-মাজুলী সংযোগী দলংখন হ’ব। কিন্তু সেয়া যে, নিৰ্বাচনী টোপ সকলোৱে বুজি পাবলৈ ধৰিছে। আমি সেয়েহে আজি মাজুলীলৈ আহিছো বিজেপি চৰকাৰৰ মিথ্যাচাৰ ৰাইজৰ আগত উদঙাই দেখুৱাবলৈ। ",এনেদৰে কয় ৰিপুণ বৰাই।\nআগন্তুক ২০২১ চনৰ বিধানসভা নিৰ্বাচন সন্দৰ্ভত আন এক গুৰুত্বপূৰ্ণ মন্তব্য কৰে ৰিপুণ বৰাই। মুখ্যমন্ত্ৰী সৰ্বানন্দ সোণোৱালে প্ৰতিটো নিৰ্বাচনতে বেলেগ বেলেগ সমষ্টিৰ পৰা নিৰ্বাচন খেলে আৰু সেয়া বিগত নিৰ্বাচনসমূহত ৰাইজে দেখি আহিছে বুলি ৰিপুণ বৰাই সোণোৱালক কটাক্ষ কৰে। কেৱল এয়াই নহয়, এইবাৰ সৰ্বানন্দ সোণোৱালে মাজুলীৰ পৰিৱৰ্তে ডিব্ৰুগড়ৰ পৰা বিধানসভা নিৰ্বাচনত অৱতীৰ্ণ হব বুলি তাৎপৰ্যপূৰ্ণ মন্তব্য কৰে ৰিপুন বৰাই।\n" আমাৰ সূত্ৰসমূহৰ পৰা জানিব পৰা মতে, মুখ্যমন্ত্ৰী সৰ্বানন্দ সোণোৱালে এইবাৰ '২১ৰ নিৰ্বাচনত মাজুলীৰ পৰা নিৰ্বাচন নেখেলে। ইতিমধ্যে সোণোৱালে ডিব্ৰুগড়ৰ পৰা প্ৰতিদ্বন্দিতা আগবঢ়াবলৈ সাজু হৈছে। সেয়েহে মাজুলীৰ দলঙৰ প্ৰতিও বিশেষ গুৰুত্ব নাই।’ এনেদৰে কয় অসম প্ৰদেশ কংগ্ৰেছ কমিটীৰ সভাপতিগৰাকীয়ে।\nFirst published: July 31, 2020, 5:09 PM IST


অনুৰাগীসকললৈ ছানীৰ প্ৰশ্ন, আপুনি দিব পাৰিবনে ইয়াৰ উত্তৰ ?– News18 assam\nSocial Mediaত ছানী লিয়নীয়ে শ্বেয়াৰ কৰিলে এটা সুন্দৰ Video ! অনুৰাগীসকললৈ ছানীৰ প্ৰশ্ন, আপুনি দিব পাৰিবনে ইয়াৰ উত্তৰ ?\nঅভিনেত্ৰীগৰাকীৰ ধুনীয়া ফটোবোৰ পোষ্ট কৰাৰ লগে লগে ইণ্টাৰনেটত ভাইৰেল হৈ পৰে। এতিয়া তেওঁ এটা নতুন ভিডিঅ' শ্বেয়াৰ কৰি অনুৰাগীসকলক এটা অনন্য প্ৰশ্ন সুধিছে (Sunny Leone Video)।\nLast Updated : July 12, 2021, 07:48 IST\nছানী লিয়নীয়ে (Sunny Leone) প্ৰায়ে তেওঁৰ ভিডিঅ' আৰু ফটো ছচিয়েল মিডিয়াত শ্বেয়াৰ কৰে। তেওঁলোকে অনুৰাগীসকলৰ সৈতে বাৰ্তালাপৰ কোনো সুযোগ এৰি নিদিয়ে। সেইকাৰণে তেওঁক ইনষ্টাগ্ৰামত ৪৫ মিলিয়নতকৈও অধিক লোকে অনুসৰণ কৰে। অভিনেত্ৰীগৰাকীৰ ধুনীয়া ফটোবোৰ পোষ্ট কৰাৰ লগে লগে ইণ্টাৰনেটত ভাইৰেল হৈ পৰে। এতিয়া তেওঁ এটা নতুন ভিডিঅ' শ্বেয়াৰ কৰি অনুৰাগীসকলক এটা অনন্য প্ৰশ্ন সুধিছে (Sunny Leone Video)। তেওঁক ভিডিঅ'টোত এটা গানত অভিনয় কৰা দেখা গৈছে।\nছানী লিয়নীৰ এই ভিডিঅ'টো যথেষ্ট ধেমেলীয়া। তেওঁ ভিডিঅ'টো শ্বুট কৰিছিল যেতিয়া গাড়ীৰে কৰবালৈ গৈ আছিল। ভিডিঅ'টোৱে ১ নিযুতৰো অধিক লোকে দৰ্শন লাভ কৰিছে। অভিনেত্ৰীগৰাকীয়ে ভিডিঅ'টোৰ শিৰোনাম দিছিল, ''আপুনি মোক গানটোৰ বিষয়ে ক'ব পাৰিবনে?' ভিডিঅ'টোত, ছানিয়ে গানটোৰ সুৰত বহি এটা নৃত্যৰ পদক্ষেপ ল'বলৈ চেষ্টা কৰি আছে, যিটো যথেষ্ট ধেমেলীয়া যেন লাগিছে।\nFirst published: July 12, 2021, 07:48 IST\nActress Sunny LeoneBollywood celebritiesSunny Leone Viral Video


বাংলাদেশৰ জাতীয় পতাকা - অসমীয়া ৱিকিপিডিয়া\nবাংলাদেশৰ জাতীয় পতাকা\nৰঙা আৰু সেউজীয়া (বঙালী: লাল-সবুজ)\n১৭ জানুৱাৰী ১৯৭২\nসেউজীয়া আয়তক্ষেত্ৰ মাজত ৰঙা বৃত্ত।\nবাংলাদেশৰ ছিভিল এনচাইন\nৰঙা আয়তক্ষেত্ৰৰ ঊৰ্ধ্বত-বাম কোয়াড্ৰ্যাণ্টত বাংলাদেশৰ জাতীয় পতাকা\nবাংলাদেশৰ নেভাল এনচাইন\nবগা এনচাইনৰ ক্যাণ্টত বাংলাদেশৰ জাতীয় পতাকা\n১৯৭১ চনৰ স্বাধীনতা যুদ্ধত ব্যবহৃত পতাকা\nপুৰণি পতাকা Vexillological description\n২ মাৰ্চ ১৯৭১\nসেউজীয়া আয়তক্ষেত্ৰ মাজত ৰঙা বৃত্ত, তেতিয়া মধ্যত বাংলাদেশৰ মানচিত্ৰ\nবাংলাদেশৰ জাতীয় পতাকা সেউজীয়া আয়তক্ষেত্ৰৰ মাজত ৰঙা বৃত্তৰে গঠিত। সেউজীয়া ৰং বাংলাদেশৰ সেউজীয়া প্ৰকৃতি তথা তাৰুণ্যৰ প্ৰতীক আৰু বৃত্তৰ ভিতৰত থকা ৰঙা ৰং উদীয়মান সূৰ্য আৰু স্বাধীনতা আন্দোলনত আত্মবলিদান দিয়া লোকসকলৰ তেজৰ প্ৰতীক। বাংলাদেশৰ জাতীয় পতাকাৰ এই ৰূপ ১৯৭২ চনৰ ১৭ জানুৱাৰীত চৰকাৰীভাৱে গৃহীত হয়।\n১৯৭১ চনত বাংলাদেশৰ স্বাধীনতা আন্দোলনৰ সময়ত প্ৰায় একেই ধৰণৰ এখন পতাকা ব্যৱহাৰ কৰা হৈছিল যাৰ মাজত ৰঙা বৃত্তৰ ভিতৰত হালধীয়া ৰঙৰ এখন মানচিত্ৰ আছিল। ১৯৭২ চনৰ ১২ জানুৱাৰীত পতাকাখনৰ পৰা মানচিত্ৰখন আঁতৰোৱা হয়। পতাকাৰ উভয়ফালে সঠিকভাৱে মানচিত্ৰখন ফুটাই তোলাৰ অসুবিধাই আছিল পতাকাখনৰ পৰা মানচিত্ৰখন আঁতৰোৱাৰ অন্যতম কাৰণ।\n2 পতাকাৰ মাপ\n2.1 পতাকা ব্যৱহাৰৰ মাপ\n3 পতাকাৰ ব্যৱহাৰবিধি\n3.1 চৰকাৰী বাসভৱন\n3.2 মটৰগাড়ী তথা জলজাহাজ\n১৯৭১ চনৰ স্বাধীনতা যুদ্ধত ব্যৱহৃত পতাকাৰ উপৰত ভিত্তি কৰি এই পতাকা নিৰ্ধাৰণ কৰা হয়, তেতিয়া মধ্যৰ ৰঙা বৃত্তত বাংলাদেশৰ মানচিত্ৰ আছিল, পৰৱৰ্তী সময়ত পতাকাক সহজ কৰি, মানচিত্ৰ খন বাদ দিয়া হয়। বাংলাদেশৰ জাতীয় পতাকা, জাপানৰ জাতীয় পতাকাৰ লগত মিল আছে, কিন্তু পাৰ্থক্য হৈছে বাংলাদেশৰ সেউজীয়াৰ ঠাইত, জাপানীসকলে বগা ব্যবহাৰ কৰে। ৰঙা বৃত্তটো একাষে অলপ চাপি আছে, যেতিয়া পতাকা উৰি থাকে তেতিয়া যেন ই পতাকাৰ মাজত থকা যেন দেখা যায়।\n১৯৭০ চনৰ ৭ জুনত তৎকালীন পূৰ্ব পাকিস্তানৰ ৰাজধানী ঢাকাৰ পল্টন ময়দানত অনুষ্ঠিত ছাত্ৰসকলৰ এক সামৰিক কুচকাওয়াজত বঙ্গবন্ধু শেখ মুজিবুৰ ৰহমানৰ অংশ গ্ৰহণৰ কথা আছিল। এই লক্ষ্যৰে ছাত্ৰসকলৰ দ্বাৰা এক জয়বাংলা বাহিনী, বা 'ফেব্ৰুৱাৰী ১৫ বাহিনী' গঠন কৰা হয়। ছাত্ৰ নেতাসকলে এই বাহিনীৰ এক পতাকা তৈয়াৰ কৰাৰ সিদ্ধান্ত লয়। এই লক্ষ্যৰে ১৯৭০ চনৰ ৬ জুনত ঢাকা বিশ্ববিদ্যালয়ৰ ছাৰ্জেণ্ট জহুৰুল হক হলৰ (তৎকালীন ইকবাল হল) ১০৮ নং কক্ষত ছাত্ৰলীগ নেতা আ স ম আবদুৰ ৰব, শাহজাহান ছিৰাজ, কাজী আৰেফ আহমদ, মাৰ্ছেল মনিৰুল ইছলাম পতাকাৰ পৰিকল্পনা সম্পৰ্কে বৈঠক বহে। এই বৈঠকত আৰু উপস্থিত আছিল ছাত্ৰলীগ নেতা স্বপন কুমাৰ চৌধুৰী, জগন্নাথ বিশ্ববিদ্যালয়ৰ (তৎকালীন জগন্নাথ কলেজ) ছাত্ৰলীগ নেতা নজৰুল ইছলাম, কুমিল্লা জিলা ছাত্ৰলীগৰ সাধাৰণ সম্পাদক তথা কেন্দ্ৰীয় ছাত্ৰনেতা শিৱনাৰায়ন দাস, প্ৰকৌশল বিশ্ববিদ্যালয় ছাত্ৰলীগৰ সাধাৰণ সম্পাদক হাছানুল হক ইনু আৰু ছাত্ৰনেতা ইউছুফ ছালাউদ্দিন আহমেদ।\nসভাত কাজী আৰেফৰ প্ৰাথমিক প্ৰস্তাৱনাৰ উপৰত ভিত্তি কৰি আলোচনাৰ শেষত সেউজীয়া ভূমিৰ উপৰত ৰঙা সূৰ্যৰ মাজত হালধীয়া ৰঙেৰে বাংলাৰ মানচিত্ৰ খচিত পতাকা তৈয়াৰ কৰাৰ সিদ্ধান্ত হয়। কামৰুল আলম খান (খসৰু) তেতিয়া ঢাকা নিউ মাৰ্কেটৰ এক বিহাৰী দৰ্জিৰ দোকানৰ পৰা ডাঙৰ এটুকুৰা সেউজীয়া কাপোৰৰ মাজত ৰঙা বৃত্ত এটা ছিলাই কৰি আনে; ইয়াৰ পিছত ইউছুফ ছালাউদ্দিন আহমেদ আৰু হাছানুল হকে ইনু প্ৰকৌশল বিশ্ববিদ্যালয়ৰ কায়েদে আজম হল (বৰ্তমানে তিতুমীৰ হল)ৰ ৩১২ নং কক্ষৰ এনামুল হকৰ ওচৰৰ পৰা মানচিত্ৰৰ কিতাপ আনি ট্ৰেছিং পেপাৰত পূৰ্ব পাকিস্তানৰ মানচিত্ৰ অংকণ কৰে। ছাত্ৰনেতা শিবনাৰায়ণ দাসে শেষত তেওঁৰ নিপুন হাতেৰে মানচিত্ৰখন ৰঙা বৃত্তৰ মাজত আঁকে।\n১৯৭১ চনৰ ২ মাৰ্চত ঢাকা বিশ্ববিদ্যালয়ত বাংলাদেশৰ ইতিহাসত প্ৰথম জাতীয় পতাকা উত্তোলন কৰেছিল ছাত্ৰ নেতা আ.স.ম. আব্দুৰ ৰবে। তেওঁ সেই সময়ত ঢাকা বিশ্ববিদ্যালয়ৰ ছাত্ৰ ইউনিয়নৰ উপ-সভাপতি আছিল। পূৰ্ব পাকিস্তানৰ চিহ্ন চন্দ্ৰ তৰা ব্যৱহাৰ নকৰাকৈ এই নতুন প্ৰতীক তৈয়াৰ কৰা হৈছিল। চিআইএ ৱৰ্ল্ড ফেক্টবুক অনুযায়ী বাংলাদেশৰ সেউজীয়া প্ৰকৃতি বুজাবলৈ পতাকাত সেউজীয়া ৰং ব্যৱহাৰ কৰা হৈছিল।\nশেখ মুজিবুৰ ৰহমানে মাৰ্চ ২৩ তাৰিখে তেওঁৰ বাসভৱনত, স্বাধীনতা ঘোষণাৰ আগেয়ে পতাকা উত্তোলন কৰেছিল। পৰবৰ্তী সময়ত ১৯৭২ চনত শেখ মুজিবুৰ ৰহমানৰ চৰকাৰে শিবনাৰায়ণ দাসৰ ডিজাইনকৃত পতাকাৰ মাজৰ মানচিত্ৰখন বাদ দি পতাকাৰ মাপ, ৰঙ আৰু তাৰ ব্যাখ্যা সম্বলিত এক প্ৰতিবেদন দিবলৈ কামৰুল হাছানক দায়িত্ব দিয়ে। কামৰুল হাছানৰ দ্বাৰা পৰিমাৰ্জিত ৰূপটোৱে বৰ্তমান বাংলাদেশৰ জাতীয় পতাকা।\nপতাকাৰ মাপ[সম্পাদনা কৰক]\nজাতীয় পতাকাৰ ৰং\nপ্ৰোচিয়ন (চৰকাৰী নিৰ্দিষ্টকৰণ) প্ৰতি হাজাৰত ব্ৰিলিয়ান্ট গ্ৰীন এইচ-২আৰএচ ৫০ পাৰ্টচ প্ৰতি হাজাৰত ব্ৰিলিয়ান্ট অৰেঞ্জ এইচ-২আৰএচ ৬০ পাৰ্টচ\nচিএমৱাইকে 100-0-70-40 0-100-80-5\nআৰজিবি(হেক্স) #01796F #E11837\nডেচিমেল 1,121,111 225,24,55\nগণপ্ৰজাতন্ত্ৰী বাংলাদেশৰ পতাকা বিধিমালা, ১৯৭২ চন অনুযায়ী জাতীয় পতাকাৰ মাপৰ সুনিৰ্দিষ্ট বিৱৰণ নিম্নলিখিত:\n‘জাতীয় পতাকা’ গাঢ় সেউজীয়া ৰঙৰ হ'ব লাগিব আৰু ১০:৬ দৈৰ্ঘ্য তথা প্ৰস্থৰ আয়তক্ষেত্ৰৰ সেউজীয়া ৰঙৰ মাজত এটা ৰঙা ৰঙৰ বৃত্ত থাকিব লাগিব।\nৰঙা বৃত্তটো পতাকাৰ দৈৰ্ঘ্যৰ এক-পঞ্চমাংশ ব্যাসাৰ্ধ বিশিষ্ট হ'ব লাগিব। পতাকাৰ দৈৰ্ঘ্যৰ ন-বিংশতিতম অংশ হাতেৰে অঁকা উলম্ব ৰেখা আৰু পতাকাৰ প্ৰস্থৰ মধ্যবৰ্তী বিন্দু হাতেৰে অঁকা আনুভূমিক ৰেখাৰ পৰস্পৰ ছেদবিন্দুত বৃত্তৰ কেন্দ্ৰ হ'ব লাগিব।\nপতাকাৰ সেউজীয়া পটভূমিত হ'ব প্ৰতি হাজাৰত প্ৰোচিয়ন ব্ৰিলিয়ান্ট গ্ৰীন এইচ-২ আৰএচ ৫০ পাৰ্টচ আৰু ৰঙা বৃত্তকাৰ অংশত হ'ব প্ৰতি হাজাৰত প্ৰোচিয়ন ব্ৰিলিয়ান্ট অৰেঞ্জ এইচ-২ আৰএচ ৬০ পাৰ্টচ।\nপতাকা ব্যৱহাৰৰ মাপ[সম্পাদনা কৰক]\nভৱন ব্যৱহাৰ কৰাৰ ক্ষেত্ৰত পতাকাৰ বিভিন্ন মাপসমূহ হ'ল—\n১০ বাই ৬ ফুট (৩.০ বাই ১.৮ মিটাৰ)\n৫ বাই ৩ ফুট (১.৫২ বাই ০.৯১ মিটাৰ)\n২.৫ বাই ১.৫ ফুট (৭৬০ বাই ৪৬০ মিলিমিটাৰ)\nমটৰগাড়ীত ব্যৱহাৰ কৰাৰ ক্ষেত্ৰত পতাকাৰ বিভিন্ন মাপসমূহ হ'ল—\nক) ১৫ বাই ৯ ইঞ্চি (৩৮০ বাই ২৩০ মিলিমিটাৰ) (ডাঙৰ গাড়ীৰ ক্ষেত্ৰত)\nখ) ১০ বাই ৬ ইঞ্চি (২৫০ বাই ১৫০ মিলিমিটাৰ) (সৰু গাড়ীৰ ক্ষেত্ৰত\nআন্তৰ্জাতিক তথা দ্বিপাক্ষিক অনুষ্ঠানত ব্যৱহাৰৰ কৰাৰ ক্ষেত্ৰত টেবুল পতাকাৰ মাপ হ'ল— ১০ বাই ৬ ইঞ্চি (২৫০ বাই ১৫০ মিলিমিটাৰ)\nব্যাখ্যা: পতাকাৰ দৈৰ্ঘ্য ১০ ফুট হলে প্ৰস্থ হ'ব ৬ ফুট, ৰঙা বৃত্তৰ ব্যাসাৰ্ধ হ'ব ২ ফুট, পতাকাৰ দৈৰ্ঘ্যৰ ৪.৫ ফুট ওপৰত প্ৰস্থৰ প্ৰায় মাজভাগত অঙ্কিত আনুপাতিক ৰেখাৰ ছেদবিন্দু হ'ব ৰঙা বৃত্তৰ কেন্দ্ৰবিন্দু।\nপতাকাৰ ব্যৱহাৰবিধি[সম্পাদনা কৰক]\n১৯৭১ চনত ঢাকা বিশ্ববিদ্যালয়ৰ (বৰ্তমানৰ কলা ভৱন) সন্মূখৰ পশ্চিম দ্বাৰত বাংলাদেশৰ পতাকা প্ৰথম উত্তোলিত হয়।\nগুৰুত্বপূৰ্ণ চৰকাৰী ভৱন তথা কাৰ্যালয়সমূহ 'বাংলাদেশৰ পতাকা' উত্তোলন কৰা হয়।\nচৰকাৰী বাসভৱন[সম্পাদনা কৰক]\nনিন্মলিখিত ব্যক্তিসমূহৰ চৰকাৰী বাসভৱনত ‘পতাকা’ উত্তোলন কৰা হয়:\nজাতীয় সংসদৰ স্পীকাৰ\nবাংলাদেশৰ প্ৰধান বিচাৰপতি\nজাতীয় সংসদৰ ডেপুটি স্পীকাৰ\nজাতীয় সংসদৰ বিৰোধী দলীয় নেতা\nমন্ত্ৰীৰ পদমৰ্যাদাসম্পন্ন ব্যক্তিবৰ্গ\nপ্ৰতিমন্ত্ৰীৰ পদমৰ্যাদাসম্পন্ন ব্যক্তিবৰ্গ\nউপমন্ত্ৰীৰ পদমৰ্যাদাসম্পন্ন ব্যক্তিবৰ্গ\nবিদেশত অবস্থিত বাংলাদেশী কূটনীতিবিদ /কনচুলাৰ মিছনসমূহৰ প্ৰধানসকল\nৰঙামাটি, খাগড়াছড়ি আৰু বান্দৰবান জিলাৰ স্থানীয় চৰকাৰ পৰিষদৰ চেয়াৰমেনসকল\nমটৰগাড়ী তথা জলজাহাজ[সম্পাদনা কৰক]\nনিন্মলিখিত ব্যক্তিসমূহৰ মটৰগাড়ী তথা জলজাহাজত ‘পতাকা’ উত্তোলন কৰাৰ অধিকাৰ আছে:\nনিম্নলিখিত দিৱসসমূহ উপলক্ষে বাংলাদেশৰ সমূহ চৰকাৰী তথা বেচৰকাৰী ভৱনসমূহত তথা বিদেশত অৱস্থিত কূটনৈতিক মিছনৰ কাৰ্যালয় তথা কনচুলাৰ পোষ্টসমূহত বাংলাদেশৰ পতাকা উত্তোলন কৰা হয়:\n(ক) মহানবীৰ জন্ম দিবস (ঈদ-এ-মিলাদুন্নবী)\n(খ) ২৬ মাৰ্চ স্বাধীনতা দিবস\n(গ) ১৬ ডিচেম্বৰ বিজয় দিবস\n(ঘ) বাংলা চৰকাৰৰ দ্বাৰা পালন কৰা আন দিৱসসমূহ\nনিম্নলিখিত দিৱসসমূহত ‘পতাকা’ অৰ্ধনমিত ৰখা হয়:\n(ক) ২১ ফেব্ৰুৱাৰী ছহিদ দিৱস\n(খ) ১৫ আগষ্ট জাতীয় শোক দিবস\n(গ) বাংলা চৰকাৰৰ দ্বাৰা পালন কৰা আন দিৱসসমূহ\nবিমান বাহিনীৰ ব্যৱহৃত পতাকা, পতাকাৰ অনুপাত ১:২\n১৯৭১ চনত ঢাকা বিশ্ববিদ্যালায়ৰ এই স্থানতেই সৰ্ব প্ৰথম জাতীয় পতাকা উত্তোলন কৰা হৈছিল\n৬ মাৰ্চ ১৯৭১ ৰ পৰা ১৭ জানুৱাৰী ১৯৭২ লৈ ব্যৱহৃত বাংলাদেশৰ পতাকা\nখেতিপথাৰত বাংলাদেশৰ পতাকা হাতত লৈ থকা মূহুৰ্তত কেইজনমান শিশু\n↑ "Mr. Chowdhury becomes President of Bangladesh.\n↑ Flag of Bangladesh, Flags of the World.\n↑ "Colours of the Flag" (ইংৰাজী ভাষাত). Rob Raeside. https://flagspot.net/flags/bd'.html#col। আহৰণ কৰা হৈছে: February 16, 2014.\n↑ "Pantone Color Picker" (ইংৰাজী ভাষাত). Pantone LLC. http://www.pantone.com/pages/pantone/colorfinder.aspx। আহৰণ কৰা হৈছে: February 16, 2014.\n↑ 5.0 5.1 "PEOPLE’S REPUBLIC OF BANGLADESH FLAG RULES, 1972 (Revised up to May, 2010) এৰ অনূদিত বাংলা পাঠ"। মন্ত্ৰিপৰিষদ বিভাগ।\nৱিকিমিডিয়া কমন্সত বাংলাদেশৰ জাতীয় পতাকা সম্পৰ্কীয় মিডিয়া ফাইল আছে।\n"বাংলাদেশ" (ইংৰাজী ভাষাত). fotw.info. https://www.fotw.info/flags/bd.html.\nফাৰুক, একেএম (২০১২). "জাতীয় পতাকা". In ইছলাম, সিৰাজুল; জামাল, আহমেদ এ. (বঙালী ভাষাত). বাংলাপিডিয়া (২য় সম্পাদনা). বাংলাদেশ এছিয়াটিক ছোছাইটি. http://en.banglapedia.org/index.php?title=National_Flag.\n"https://as.wikipedia.org/w/index.php?title=বাংলাদেশৰ_জাতীয়_পতাকা&oldid=306331"ৰ পৰা অনা হৈছে\nএই পৃষ্ঠাখন ১৬ নৱেম্বৰ, ২০২১ তাৰিখে ০৯:১৯ বজাত অন্তিম সংশোধন কৰা হৈছিল।


কিমান দিন পলাই থাকিব পি কে দত্ত? কেলেংকাৰীত জড়িত থকাসকলক বিচাৰি বিচাৰি ধৰা হ’ব’minister-pijush-hazarika-on-si-job-scam-tvpronab– News18 Assam\nকিমান দিন পলাই থাকিব পি কে দত্ত? কেলেংকাৰীত জড়িত থকাসকলক বিচাৰি বিচাৰি ধৰা হ’ব’\nUpdated:October 1, 2020, 8:00 PM IST\nবৃহস্পতিবাৰে হোজাইৰ উপায়ুক্ত কাৰ্যলয়ত উপস্থিত হ’ল ৰাজ্যিক স্বাস্থ্যমন্ত্ৰী পীয়ুষ হাজৰিকা।\nLast Updated: October 1, 2020, 8:00 PM IST\nবৃহস্পতিবাৰে হোজাইৰ উপায়ুক্ত কাৰ্যলয়ত উপস্থিত হ’ল ৰাজ্যিক স্বাস্থ্যমন্ত্ৰী পীয়ুষ হাজৰিকা। কোভিড পৰিস্থিতি সন্দৰ্ভত উপায়ুক্ত, আৰক্ষী অধীক্ষক, বিধায়ক শিবু মিশ্ৰ আৰু অন্যান্য বিষয়া সকলৰ লগত মিলিত হয় বৈঠকত। বৈঠকৰ শেষত সংবাদ মাধ্যমৰ আগত মন্ত্ৰী পীয়ুষ হাজৰিকাই SI পৰীক্ষাৰ কেলেংকাৰী সন্দৰ্ভত প্ৰদান কৰিলে কেতবোৰ বিস্ফোৰক মন্তব্য।\nপীয়ুষৰ স্পষ্ট মত, SI নিযুক্তি কেলেংকাৰীত জড়িত কাকো ৰেহাই দিয়া নহ’ব। বিজেপি বুলি কোনো সাৰি নাযাব। বিচাৰি বিচাৰি মানুহ উলিয়াই ধৰা হৈছে। বেয়া কামৰ লগত বিজেপিৰ সমৰ্থন নাই আৰু নাথাকে বুলিও উল্লেখ কৰে মন্ত্ৰীগৰাকীয়ে।\nমন্ত্ৰীগৰাকীয়ে লগতে কয় যে, ‘দোষী সকলক যিমান পাৰি সিমান শাস্তি দিবলৈ চৰকাৰে ব্যৱস্থা লৈছে। পলাতক হৈ থকা পি কে দত্ত সোনকালে ধৰা পৰিব। কিমান দিন পলাই থাকিব?’ পিকে দত্ত পলাই থাকিলে বিপদত পৰিব। গতিকে ধৰা দি ভুল স্বীকাৰ কৰিলে ভাল বুলিও তাৎপৰ্যপূৰ্ণ মন্তব্য কৰে পীয়ুষ হাজৰিকাই।\nFirst published: October 1, 2020, 8:00 PM IST


ঈদৰ আন্তৰিক শুভেচ্ছাৰে দু এষাৰ…. – Aim of Life\nঈদৰ আন্তৰিক শুভেচ্ছাৰে দু এষাৰ….\nBy aimoflifein\tCurrent Affairs, Education May 13, 2021\nআনন্দ, সুখ, হাঁহি এই সকলোবোৰ জীৱনৰ অংগ। ইছলাম ধৰ্মতো এইবোৰ এটা ঠাই লাভ কৰিবলৈ সক্ষম হৈছে। মুছলমান উৎসৱৰ মাজত সৰ্বশ্ৰেষ্ঠ উৎসৱ হিচাপে বিশেষ স্থান অধিকাৰ কৰিছে ঈদ উৎসৱে। ঈদ উৎসৱ বছৰত দুবাৰ আহে। দুটা আনুষ্ঠানিক কেন্দ্ৰ কৰি উদ্‌যাপন কৰা হয় ঈদ-উল-ফিতৰ। তাৰ দুমাহ ন দিনত অৰ্থাৎ আৰবী মাহৰ দ্বাদশ মাহ জিলহজ্জ্বা মাহৰ ১০ তাৰিখে ঈদ-উল-আজহা উদ্‌যাপন কৰা হয়। এই ঈদ দুটাই আনন্দৰ বাৰ্তা বহন কৰিলেও দুয়োটাৰ মাজত আনুষংগিক মিল থাকিলেও ইয়াৰ মাজত আনুষ্ঠানিক পাৰ্থক্যও আছে।\nঈদৰ অৰ্থ হৈছে আনন্দ বা স্ফূৰ্তি।ঈদ-উল-ফিতৰ ৰমজান মাহৰ শেষত অনুষ্ঠিত হোৱাৰ বাবেই এই ঈদক ৰমজান শেষৰ উৎসৱ বুলিও কোৱা হয়। অৱশ্যে ঈদ-উল-ফিতৰ আৰবী মাহ ছাওৱালৰ প্ৰথম তাৰিখে অনুষ্ঠিত হয়। ‘ফিতৰ’ শব্দৰ অৰ্থ হ’ল – দান। এই উৎসৱ পালনৰ আনন্দত যাতে ধনী-দুখীয়া সকলোৱে অংশগ্ৰহণ কৰিব পাৰে তাৰ বাবে ঈদৰ নামাজৰ পূৰ্বে ‘ফিতৰা’ আদায় কৰা হয়।ঈদ-উল-ফিতৰ ৰমজান মাহৰ শেষত অনুষ্ঠিত হোৱাৰ বাবেই এই ঈদক ৰমজান শেষৰ উৎসৱ বুলিও কোৱা হয়। অৱশ্যে ঈদ-উল-ফিতৰ আৰবী মাহ ছাওৱালৰ প্ৰথম তাৰিখে অনুষ্ঠিত হয়। ‘ফিতৰ’ শব্দৰ অৰ্থ হ’ল – দান। এই উৎসৱ পালনৰ আনন্দত যাতে ধনী-দুখীয়া সকলোৱে অংশগ্ৰহণ কৰিব পাৰে তাৰ বাবে ঈদৰ নামাজৰ পূৰ্বে ‘ফিতৰা’ আদায় কৰা হয়।ঈদ-উল- ফিৎৰৰ আনন্দ উৎসৱত যাতে সকলোৱেই অংশগ্ৰহণ কৰিব পাৰে তাৰ বাবে সমৰ্থকসকলৰ ওপৰত জাপি দিয়া হৈছে ফিৎৰা নামৰ এক কৰ। যাতে সকলো শ্ৰেণীৰ লোকে একেলগে আনন্দ-উৎসৱত যোগদান কৰিব পাৰে।আনন্দ উপভোগৰ মাজত পৱিত্ৰ এক উদ্দেশ্য, মহান এক দৰ্শনক স্পষ্ট কৰি তোলা হৈছে ঈদ-উল-ফিতৰত।এই দৰ্শন হ’ল বঞ্চিত, দৰিদ্ৰকো আনন্দ উৎসৱত যোগদানৰ সহায় কৰি এক কৃত্ৰিমহীন উৎসৱৰ আয়োজন কৰা। যি উৎসৱত নাই চকুৰ পানী, নাই মনৰ গ্লানি, হৃদয়ৰ পংকিলতা আৰু নোপোৱাৰ বেদনা।\nআমি অকল ঈদৰ দিনা আনন্দই নহয় চিন্তাও কৰিব লাগিব যে গোটেই মাহ মোৰ ৰোজা ৰখাটো সাৰ্থক হৈছেনে ? মই বেয়া কাম আৰু পৰা নিন্দাৰ পৰা বাচি থাকিছিলো নে?।হয় ৰমজান মাহটো হৈছে নিজকে পৰিবৰ্তন কৰাৰ সঠিক সময় সেয়েহে আমি কেতিয়াও আমি ৰহমত পোৱাৰ পৰা বিৰত থাকিব নালাগে।ঈদৰ এই পবিত্ৰ ক্ষণত সকলোৰে মাজত যেন প্ৰেম, সহানুভূতি, ভাতৃত্বৰ এনাজৰীডাল টানকৈ বান্ধ খাই পৰক সেই আশাৰে… ঈদৰ আন্তৰিক শুভেচ্ছা থাকিল সকলোলৈ।


নাগালেণ্ড-মণিপুৰৰ পৃষ্ঠপোষকতাতে চলিছে নেকি মাৰাত্মক ড্ৰাগছৰ ৰমৰমীয়া বেহা ? — Asom Barta\nHome/উত্তৰ-পূৱ/অসম/নাগালেণ্ড-মণিপুৰৰ পৃষ্ঠপোষকতাতে চলিছে নেকি মাৰাত্মক ড্ৰাগছৰ ৰমৰমীয়া বেহা ?\nনাগালেণ্ড-মণিপুৰৰ পৃষ্ঠপোষকতাতে চলিছে নেকি মাৰাত্মক ড্ৰাগছৰ ৰমৰমীয়া বেহা ?\nকেইবাজনো ড্ৰাগছ ব্যাৱসায়ী আটক লাহৰীঘাটত\nসংবাদদাতা, লাহৰীঘাট: ৰাজ্যত অব্যাহত আছে অসম আৰক্ষীৰ ড্ৰাগছ বিৰোধী অভিযান। যুৱ প্ৰজন্মৰ বাবে অভিশাপস্বৰূপ তথা তিলতিলকৈ মূত্যুৰ মুখলৈ ঠেলি দিছে ড্ৰাগছে। মাৰাত্মক ড্ৰাগছে ছানি ধৰিছে মৰিগাঁও জিলাৰ লাহৰীঘাটকে ধৰি বিভিন্ন অঞ্চলসমূহত। বজাৰৰ পৰা আৰম্ভ কৰি গ্ৰামাঞ্চললৈকে সকলোতে এতিয়া সুলভ হৈ পৰা এই নিষিদ্ধ ড্ৰাগছৰ বিৰুদ্ধে ৰাজ্যখনৰ\nআৰক্ষীয়ে চলোৱা কঠোৰ অভিযানক লৈ ৰাইজৰ মাজত গভীৰ সন্তুষ্টি পৰিলক্ষিত হৈছে যদিও লাহৰীঘাট অঞ্চলত এতিয়াও অতি সন্তৰ্পণে চুকে কোনে বিয়পি পৰিছে নিষিদ্ধ মাৰাত্মক ড্ৰাগছৰ ৰমৰমীয়া বেহা। হেৰ’ইন ব্ৰাউন চুগাৰ নিচাজাতীয় দ্ৰব্যৰ এই বূহৎ অসাধু চক্ৰটো ইমানেই শক্তিশালী যে আৰক্ষী প্ৰশাসনে আজিলৈকে চক্ৰটোৰ মুল অপৰাধীক সকলক গ্ৰেপ্তাৰ কৰিবলৈ সক্ষম\nহোৱা নাই। যাৰ ফলত অঞ্চল সমূহত দ্ৰুত গতিত বৃদ্ধি পাইছে ড্ৰাগছ আসক্ত যুৱকৰ সংখ্যা। অৱশ্যে যোৱাকেইটামান দিনত লাহৰীঘাট আৰক্ষীয়ে কেইবাটাও ড্ৰাগছৰ ঘাটি উচ্ছেদ কৰাৰ লগতে প্ৰায় ১৪ জনকৈ ড্ৰাগছ সৰবৰাহ কাৰীক গ্ৰেপ্তাৰ কৰি বৃহৎ পৰিমাণৰ ড্ৰাগছ জব্দ কৰিবলৈ সক্ষম হৈছে। একাংশ ড্ৰাগছ সৰবৰাহকাৰী এতিয়াও পলাতক হৈ থকা বুলি জানিব পৰা গৈছে।\nঅসম আৰক্ষী অধিক সষ্ঠম হৈ পৰাৰ লগে লগেই ড্ৰাগছ ব্যাৱসায়ীসকলে পূৰ্বৰ ব্যাৱসায়ৰ সকলো নীতি নিয়ম সলনি কৰি নতুন পদ্ধতিৰে চলাই নিছে এই অবৈধ বেহা। এচাম ছদ্মবেশী অসাধু লোকে গোপনে চলাই গৈছে নিষিদ্ধ ড্ৰাগছৰ অবৈধ বেহা। মাৰাত্মক ড্ৰাগছৰ ৰমৰমীয়া বেহা চলি থকাৰ বাবেই বৰ্তমান লাহৰীঘাট অঞ্চলত বহু ড্ৰাগছ আসক্ত যুৱকে ড্ৰাগছ ক্ৰয়ৰ ধন নাপায় বিভিন্ন\nঅসামাজিক কাৰ্যত লিপ্ত হোৱা পৰিলক্ষিত হৈছে। বহু ফুলকুলীয়া কিশোৰ যুৱকে বিভিন্ন অপৰাধজনিত কাৰ্যত লিপ্ত হোৱাৰ কাৰণটো হৈছে ড্ৰাগছ লোৱাৰ বাবে ধনৰ অভাৱ। জানিব পৰা মতে মনিপুৰৰ, নাগালেণ্ড অৰ্থাৎ বহিৰাজ্যৰ একাংশ অসাধু লোকৰ পূষ্টপোষকতাত লাহৰীঘাটকে ধৰি বৃহত্তৰ অঞ্চলটোত গঢ়ি উঠিছে নেকি মাৰাত্মক ড্ৰাগছৰ এই বিশাল সাম্ৰাজ্যখন? সেয়ে\nলাহৰীঘাট ভূৰাগাও আৰক্ষী প্ৰশাসনে এই অসাধু ব্যাৱসায়ী সকলৰ বিৰুদ্ধে কঠোৰ স্থিতি গ্ৰহণ কৰি ব্যাৱস্থা ল’বলৈ ৰাইজে দাবী জনাইছে। লগতে ৰাইজে এই বুলিও দাবী জনাইছে যে গ্ৰেপ্তাৰ কৰা ড্ৰাগছ ব্যাৱসায়ী সকলে যাতে আইনী সুৰঙাৰে অচিৰেই জামীনত মুক্তি নাপায় তাৰ প্ৰতি আৰক্ষীয়ে অতি কঠোৰ হৈ এই দিশটোও ভাল কৈ পৰ্যবেক্ষণ কৰিব লাগে বুলি সচেতন মহলে দাবী জনাইছে।\nটংলা ৰ’ছ এন জি অৰ মাটি বেদখল কৰি নিজৰ নামত বিক্ৰী


শিশুৰ অতিসাৰ বা হাগনি ৰোগ — বিকাশপেডিয়া\nমূল পৃষ্ঠা / স্বাস্থ্য / শিশুৰ স্বাস্থ্য / শিশুৰ অতিসাৰ বা হাগনি ৰোগ\nহাগনি ৰোগৰ সময়ত শিশুৰ খাদ্য\nবেছিভাগ ৰোগৰ দৰেই এই ৰোগৰ সময়তো শিশুৰ খাদ্যৰ প্ৰতি অনিহা হোৱাতো স্বাভাৱিক । তথাপি শিশুটিক ঘৰতে তৈয়াৰী দৈনন্দিন খাদ্য যিমান পাৰে খুৱাই থাকিবলৈ যত্ন কৰিব লাগে । মাকৰ গাখীৰ খাই থকা শিশুক ঘনে ঘনে গাখীৰ খুৱাই থাকিব লাগে। আন শিশুকো কম কম পৰিমানে সঘনে (প্ৰতি তিনি-চাৰি ঘন্টাৰ মূৰে মূৰে) কিছু খাদ্য খুৱাই থকটো ভাল । খাদ্যই শিশুটিৰ স্বাস্থ্য ভালে ৰাখে আৰু হাগনি ৰোগৰপৰা হোৱা খাদ্যনলীত কোষবোৰৰ যি ক্ষতি হয়, তাক পুনৰ সজীৱ কৰাত সহায় কৰে। সাধাৰন হাগনি ৰোগৰ পিছত শিশুৰ শৰীৰত হোৱা পানীৰ নাটনি দূৰ কৰাৰ পিছতে (Rehydration) শিশুৰ স্বাভাৱিক খাদ্যৰ প্ৰতি আকৰ্ষণ ঘূৰি আহে যদিও শৌচৰ লগত তেজ গ’লে (Dyscentry), স্বাভাৱিক ভোক ঘূৰি আহিবলৈ কিছূ সময় লাগে।\nহাগনি ৰোগৰপৰা হ’ব পৰা জটিলতা\nসময়মতে ব্যৱস্থা ল’লে এই ৰোগ সহজে সময়ত নিৰাময় হয় যদিও ঘৰতে কৰিবঅ পৰা কেতবোৰ সৰু কাম সময়ত নকৰিলে জতিলতাৰ সৃষ্টি হ’ব পাৰে।\nশৰীৰত ভয়াৱহভাৱে পানী কম হৈ শৰীৰৰ প্ৰায়বোৰ অংগ-প্ৰ্ত্যংগ বিশেষকৈ বৃক্ক বিকল হৈ যাব পাৰে।\nশৰীৰত কিছুমান আৱশ্যকীয় খনিজ দ্ৰব্যৰ পৰিমান বিপদজনকভাৱে কম বা বেছি হৈ যাব পাৰে ।\nহাগনি ৰোগৰ পৰা প্ৰত্যক্ষভাৱে নহ’লেও বহুবাৰ দেখা যায় যে এই ৰোগৰ পিছত পৰোক্ষভাৱে শৰীৰৰ গাঁঠি ফুলা, ছালৰ বেমাৰ আদি ৰোগ বেছিকৈ হয়।\nবাৰে বাৰে এই ৰোগ হৈ থকিলে আৰু এই ৰোগৰ পিছত খাদ্যৰ যত্ন নল’লে শিশু পুষ্টিহীনতা ৰোগত ভোগাৰ সম্ভাৱনা বাঢ়ি যায়।\n‘হিমলাইতিক ইউৰেমিক ছিনদ্ৰম’ নামৰ এক বিৰল বৃক্কৰ ৰোগ হোৱাৰ পিছত শিশুসকলৰ হোৱা দেখা যায় ।\nকিছুমান খুব কম ক্ষেত্ৰত যেনে- ছালমোনেলা নামৰ বীজাণুৰ পৰা হোৱা হাগনি ৰোগ শৰীৰৰ বাকী অংগ যেনে- হাড়, গাঁঠি, মগজুৰ আৱৰণ (Meningitis) আদিলৈকে বিয়পি যাব পাৰে ।\nকেতিয়াবা কেতিয়াবা হাগনি ৰোগ দুই সপ্তাহৰ বেছি থাকিলে তাক ‘Persistent Diarrhoea’ বা ‘লাগি ধ্ৰৰা হাগনি ৰোগ’ বুলি কোৱা হয় । এনে হ’লে তাৰ কাৰণ বিচাৰি চিকিৎসা অলপ বেলেগ ধৰণে কৰা হয় ।\nকেতিয়াবা কেতিয়াবা হাগনি ৰোগ হোৱাৰ পিছত সৰু খাদ্যনলীৰ ওপৰৰ কোষবোৰ নষ্ট হোৱা বাবে ‘লেকটেইছ’ (Lactase) নামৰ এক উৎসেচক শৰীৰত কম হয় । এই উৎসেচক গাখীৰত থকা ‘লেক্টোচ’ নামৰ (শৰ্কৰা) বিধ হজম কৰাত প্ৰয়োজন হয় । সেইবাবে হাগনি ৰোগৰ পিছত বহুবাৰ গাখীৰ খালে হজম নহয় আৰু পেটত গেছ হয় । এয়া এক ক্ষণস্থায়ী প্ৰক্ৰিয়া (Transient Phenomenon) আৰু ই অলপ দিন পিছত নিজে ঠিক হয় ।\nআপুনি কেতিয়া ত্ৎক্ষণাত চিকিৎসকৰ পৰাৰ্মশ ল’ব ?\nযদি আপোনাৰ শিশুৰ বয়স এক বছৰৰ কম হয়।\nযদি আপোনাৰ শিশুৰ আৰু বেলেগ ৰোগ যেনে-হৃদয়ৰ সমস্যা (Heart Problem), যকৃতৰ সমস্যা (kidney problem), মধুমেহ ৰোগ (Diabetes) আদি আছে ।\nযদি শিশুটিয়ে বেছিকৈ শুই থাকে, সহজে উঠাব নোৱাৰি, কান্দিলেও চকুপানী নোলায় আৰু বহু সময় প্ৰস্ৰাৱ নকৰে।\nশৌচৰ লগত তেজ যায় ।\nপ্ৰস্ৰাৱ কম পৰিমাণে হোৱাৰ লগতে প্ৰস্ৰাৱৰ লগতে তেজ যায় বা শৰীৰত ক’লা ক’লা দাগ পৰে।\nশিশুটি অপৰিপক্কভাৱে জন্ম হোৱাৰ পিছত জীৱনৰ প্ৰথম বয়সতে হাগনি ৰোগ হয় ।\nশিশুটি পুষ্টিহীনতা (Malnutrition) ৰোগত ভুগিলে ।\nবহু বেছিকৈ বমি হোৱাৰ বাবে মুখেৰে একো খাব পৰা নাই ।\nহাগনি ৰোগৰ লগতে কাঁহ, উশাহ লোৱাত অসুবিধা, কাণৰ পৰা পুঁজ ওলোৱা আদি সমস্যা থাকিলে ।\nএই ৰোগৰপৰা কেনেকৈ পৰিত্ৰাণ পাব পাৰি ?\nআগতে উল্লেখ কৰাৰ দৰে এই ৰোগ সাধাৰণতে মানুহৰ ‘শৌচৰপৰা মুখলৈ’ এই পথেৰে শৰীৰৰ ভিতৰলৈ যায়। শুনিলে ঘিন লাগিলেও ই সত্য। এই পথেৰে অকল এই বেমাৰ নহয়, বহু বেলেগ ৰোগো যেনে সাধাৰণতে হোৱা জণ্ডিচ ৰোগ বা পাণ্ডু ৰোগ, টাইফয়ড, কলেৰা আদি বেমাৰো এই পথেৰে হেয়। দোহাৰিছো যে আমাৰ হাতৰপৰা এই ৰোগৰ বীজাণু দুৱাৰৰ ন’ব, পানীৰ নলৰ মুখ (tap handle), টয়লেট ছিট আদি বহু ঠাইত লাগি থাকে। গতিকে এই ৰোগৰপৰা পৰিত্ৰাণ পাবৰ বাবে ভালদৰে পৰিষ্কাৰ কৈ প্ৰস্ত্তত কৰা খাদ্য আৰু পৰিষ্কাৰ পানী খোৱাৰ লগতে তলৰ নিয়মবোৰ মানি চলা ভাল-\nখোৱাৰ আগতে চাবোনেৰে ভালদৰে হাত ধুই, পৰিষ্কাৰ টাৱেলেৰে মচি খাদ্য খোৱাৰ আগতে একো বস্ত নুচুব।\nভালদৰে ঢাকি নৰখা খাদ্য নাখাব।\nবজাৰত কাটি বিক্ৰী কৰা ফলমূল, শাক-পাচলি বা ঘৰতে আগতে কাটি ঢাকি নোথোৱা ফলমূল শাক-পাচলি কেঁচাই নাখাব।\nমাখি পৰা খাদ্য নাখাব।\nসদায় শৌচ কৰা পায়খানাৰ ছিট (Toilet seat), ফ্লাছ কৰা চাবি বা হাতল (Flush handle or switch), পায়খানা, গাধোৱা ঘৰৰ বেচিন, পানীৰ নল হেণ্ডল (tap handle), পায়খানা বা গা ধোৱা ঘৰৰ দুৱাৰৰ চিটকানি, পায়খানা বা গা ধোৱা ঘৰৰ মজিয়া প্ৰতিদিনে কমেও এবাৰকৈ চবোন পানী (Detergent) আৰু গৰম পানীৰে পৰিষ্কাৰ কৰিব লাগে। আজিকালি বজাৰত পোৱা গাধোৱা ঘৰ বা পায়খানাৰ বাবে বিশেষভাৱে তৈয়াৰী চাফা কৰা বস্তও (Bathroom cleaner,antiseptic) ব্যৱহাৰ কৰিব পাৰি। ঘৰত কোনোবা এজনৰ হাগনি ৰোগ হ’লে এই কাম সঘনে কৰিব লাগে।\nশৌচ কৰাৰ পিছত সদায় নিজৰ হাত ভালদৰে পনীয়া চাবোনেৰে (liquid soap) ভালদৰে দুই মিনিট মান সময় ধুব লাগে। অৱশ্যে ‘পনীয়া চাবোন’ নাথাকিলে যিকোনো চাবোন ব্যৱহাৰ কৰিব পাৰি। কোনো লোকৰ হাগনি ৰোগ হ’লে তেওঁ বেলেগ লোকৰ বাবে খাদ্য প্ৰস্তত কৰিব নালাগে।\nহাগনি ৰোগীয়ে অন্য মনুহৰ লগত একে টাৱেল আদি একেলগে ব্যৱহাৰ কৰিব নালাগে।\nশিশুৰ হাগনি ৰোগ হ’লে কমেও ৪৮ ঘণ্টাৰ কাৰণে পঢ়াশালিত নপঠোৱা ভাল। কাৰণ এই ৰোগ এই সময়ত বাকী শিশুৰ মাজত সহজে বিয়পিব পাৰে।\nএই ৰোগৰ প্ৰধান বীজাণু ‘ৰোটা ভাইৰাছ’ৰ বিৰুদ্ধে আজিকালি ছিটা দিয়া হয়। ছিটা ল’লেই যে আপোনাৰ শিশুৰ হাগনি ৰোগ একেবাৰে নহ’ব এনে নহয়। কিন্ত বোধ হয় চিকিৎসালয়ত ভৰ্তি কৰিব্লগীয়া ভয়ানক অতিসাৰ ৰোগ কম হয়। সাৰাংশত, এই ৰোগৰ প্ৰধান প্ৰতিকাৰ হৈছে চাফ-চিকুণতা।\nলিখক: ডাঃ দেৱজিৎ শৰ্মা\nচঞ্জু Oct 12, 2015 03:40 PM\nআৰু পৰামৰ্শ আগবঢ়াই থাকিব।\nশেহতীয়া উন্নীতকৰণ: Oct 15, 2020


দেহ - নিৰজ ভাৰদ্বাজ - আধুনিক অসমীয়া গল্প - অসমীয়া ভাষা সাহিত্য সৃষ্টিৰ এক অভিনৱ প্ৰয়াস :: Assamese Golpo - Assamese Story – Asomiya Golpo – Assamese writer - Asomiya choti golpo - Assamese Love Story\nSubmitted by নিৰজ ভাৰদ্বাজ on Mon, 12/11/2017 - 03:44\n"নাই ন’কও আগৰ বাৰৰ দৰে আধাতে আমনি পাই নুশুনিবা তুমি " কৃত্ৰিম খং দেখুৱাই নিজৰ বাগদত্তা অৰ্পনাক ক’লে প্লাৱনে, "ধেৎ কি যে কোৱা সেইদিনা ফোনত কথা পাতি থাকোতে মা আহিছিল অ’, আজি একেলগে আছো কোৱানা প্লিজ" হাতত হাত ধৰি অৰ্পনাই ক’লে ।\n"শুনিবাতো ? "\n" অ’ কোৱা আকৌ"\n"আইতাই কৈছিল মোক কাহিনীটো বহু বছৰ আগৰ কাহিনী, মানুহ দুনুহ কম, পাহাৰৰ দাতিত থকা এক সুন্দৰ গাওঁত তেতিয়া আমাৰ ঘৰ । গাওঁখনতে আছিল ভোলা আৰু.. ..................."\nভোলাই , দুজনী ছোৱালী ইন্দু আৰু বিন্দুৰ লগত ভাত খাই ওলাই গ’ল কামলৈ । তাৰ পত্নী মিনাৰ দ্বিতীয়জনী ছোৱালীৰ জন্মৰ সময়তে মৃত্যু হৈছিল । তেতিয়াৰে পৰা দুজনী ছোৱালীক সি অতি মৰমত ডাঙৰ দীঘল কৰিছে । কেতিয়াবা পত্নী মিনাৰ স্মৃতিয়ে মনত দোলা দি যায়হি । আজি তাৰ মনত বহু কথাই পাক ঘূৰণি মাৰি আছে । ডাঙৰজনী ছোৱালী ইন্দুৰ বয়স বিয়া দিবৰ হৈছেহি, যেনে তেনে দুবেলা দুমুঠি যোগাৰ কৰিব পৰা ভোলাৰ বাবে এয়াই এতিয়া চিন্তাৰ বিষয় । কথাবিলাক ভাবি থাকোতেই সি মহাজনৰ ঘৰ পালেহি । "ভোলা ইমান দেৰিকৈ আহিছ যে, যা সোনকালে যা গৈ আজি গোটেইখিনি ধান কাটি শেষ কৰিবই লাগিব" মাত শুনাৰ লগে লগে ভোলা গুচি গ’ল পথাৰলৈ ।\nচাৰিওপিনে হুৱা দুৱা লাগিল, কাম কৰি থকা অৱস্থাতে ভোলাক ঘেৰি ধৰিছে সকলোৱে । ওচৰৰ গাঁৱৰে ওজাক মাতিবলৈ দুজনমান ল'ৰা দৌৰি গ'ল । কিছু সময়ৰ পিছতে ওজা আহিল," কিছু দেৰি হোৱাৰ বাবে বচাব নোৱাৰিলো, সাপৰ বিষ মূৰ লৈকে উঠিল" । ছোৱালী দুজনীক এৰি গুচি গ’ল ভোলা । দেউতাকে অতি মৰমৰে ৰখা ছোৱালী দুজনী হ’ল ঘাট মাউৰা । সৰুজনী ছোৱালী বিন্দুৰ দায়িত্বও আহিল ইন্দুৰ ওপৰতে ।\nজীৱনৰ ওঠৰটা বসন্ত গৰকা ইন্দু দেখিবলৈ বহু ধুনীয়া । ইষৎ ক’লা বৰণৰ তাইৰ চেহেৰা, ওঁঠৰ বাঁওপিনে গালত থকা এক তিলে যেন তাইক দেখিবলৈ আৰু ধুনীয়া কৰি তুলিছে । ইন্দুৰ জীৱনত এতিয়া প্ৰতীক্ষা সেইজনৰ, যিজনে আকৌ ফুলাই উঠাব পাৰে দেউতাৰ মৃত্যুত লেৰেলি যোৱা ফুল পাহিক , যিয়ে পূৰ্ণতা প্ৰদান কৰিব তাইক , যিজনে জীৱনত সুৰক্ষা প্ৰদান কৰিব তাইক আৰু তাইৰ মৰমৰ ভনীজনীকো । গাৱঁতো চলিছে গুণাগথা , ভোলাৰ মৃত্যুক কোনেও সহজভাৱে লৱ পৰা নাই , ছোৱালী দুজনৰ প্ৰতিও চিন্তা হৈছে বহুতৰে । হঠাৎ ডাঙৰ ছোৱালী ইন্দুৰ প্ৰতিও সদয় হৈ উঠিছে গাৱঁৰ মহাজন । প্ৰায় ৬৫ বছৰ বয়সৰ মহাজনৰ সা সম্পত্তি বহুত, চহৰতো ঘৰ আছে তেওঁৰ, ল'ৰা দুজন বিয়া কৰি তাতে আছে, মহাজনে জন্ম হোৱা গাঁওখন এৰি নাযায় । গাঁওৰ প্ৰতিজন ব্যক্তিয়েই মহাজনক সমীহ কৰি চলে, তেওঁৰ কথাৰ ওপৰত যাবলৈ কোনেও সাহ নকৰে ।\n"ছোৱালীজনীৰ ভৱিষ্যতৰ কথা চিন্তা কৰিয়েই মই এই সিদ্ধান্ত লৈছো, আপোনালোকৰ মতামত বা কি?" - মহাজনৰ কথাত সকলোৱেই স্তম্ভিত হ’লেও কোনেওঁ মুখেৰে একো কৱ নোৱাৰিলে । নিৰ্দিষ্ট হোৱা দিনটোত বৃদ্ধ এজনৰ লগত ইন্দুৰ বিয়া হ'ল । সকলোৱে ভৱিষ্যত ভাল হ’ল বুলি ইন্দুক বুজনি দিলে । ইন্দু হৈ পৰিল ৬৫ বছৰীয়া বৃদ্ধ মহাজনৰ ১৮ বছৰীয়া পত্নী । ভোলাৰ সৰুজনী ছোৱালীও বায়েকৰ লগতে ভিনিয়েকৰ ঘৰলৈ আহিল ।\nদোভাগ নিশা দুৱাৰত হোৱা টুকুৰনিত সাৰ পালে হীৰাই । দুৱাৰ খুলি আচৰিত হ'ল তেওঁ । বিন্দুক আৰু ইন্দুক কোনোবাই দেখিব বুলি ভিতৰলৈ আনিলে তেওঁ । "মহাজনে মোৰ যৌৱনৰ কামনাৰ বলি হৈ মোক বিয়া কৰাইছে খুৰী, তাৰ সম্পতি ধন সোণ এই বিলাকে মোক সুখী কৰিব নোৱাৰে, তাৰ বাবে হৈ পৰিছো মই ৰাত্ৰি উদযাপনৰ সংগী মাথো, দিনত কৰা অশেষ পৰিশ্ৰম আৰু ৰাতি নিজৰ যৌৱনৰ তৃপ্তি তাক প্ৰদান কৰি মই নিজেই শোষিত, মই জীয়াই থাকিব নিবিচাৰো খুৰী, আপুনিয়েই মোৰ শেষ ভৰসা, আজি যেনেতেনে বিন্দুক লৈ আপোনাৰ ওচৰত আহিছো, মই নিবিচাৰো মই যি ভোগ কৰিছো বিন্দুৰো সেই অৱস্থা হওঁক, আপোনাৰ ওচৰত বিন্দুক এৰিলো ।" কথাখিনি কৈ অহা বাটে গুচি গ’ল ইন্দু, হীৰাৰ কোনো কথা নুশুনাকৈয়েও কান্দি কান্দি তাই গ’লগৈ ।\nগাওঁৰ কিছু নিলগত নদীৰ বালিচৰত নিথৰ হৈ পৰি আছে এক দেহ । জীৱনৰ বাস্তৱ সত্যৰ ওচৰত হাৰ মানিলে তাই । মহাজনৰ মানুহবিলাকে অৱশেষত তাইক বিচাৰি পালে । গাঁৱৰ মানুহ সকলে বুজি উঠিল ইন্দুৰ দুখ, তাইৰ কিয় সেই অৱস্থা হ'ল ।\nমহাজনৰ বিৰুদ্ধে মাত লাহে লাহে উঠিব ধৰিলে ।\nহীৰাৰ পৰিয়ালো ইন্দুক লগত লৈ দুই বছৰৰ পিচত গাঁৱখন এৰি অন্য ঠাইলৈ গ'ল । মহাজনৰ প্ৰতিপত্তি কমি আহিল, নিজৰ মাত গাঁৱৰ ৰাইজে ঘুৰাই পালে ইন্দুৰ দেহৰ বিনিময়ত ।\n-------ফোনৰ শব্দত অৰ্পনা অতীতৰ পৰা ঘুৰি আহিল বৰ্তমানলৈ ।"বহু দেৰি হ’ল যাও বলা" প্লাৱন বহাৰ পৰা উঠিল । "হীৰা কোন প্লাৱন ? " হীৰা মোৰ আইতা অৰ্পণা চুটি উত্তৰ দিলে প্লাৱনে । দিগন্তত চকু ফুৰালে দুয়ো, অস্তমিত সূৰ্যক চাই দুয়োৰে মনত একেই প্ৰশ্ন নাৰীৰ দেহটোৱেই কেতিয়াবা কিয় তাইৰ শত্ৰু হয় ?\nমুঠ পঢ়ুৱৈ সংখ্যা:1,441\nগছ আৰু জীৱন --- ৰাজীৱ কায়স্থ\nমুঠ পঢ়ুৱৈ সংখ্যা:1,584\nমুঠ পঢ়ুৱৈ সংখ্যা:151


JIWANAR XURIYA BATERE BY: DR. ANJALI CHUTIA SAIKIA জীৱনৰ সুৰীয়া বাটেৰে হীৰেন গোহাঁই : ড° অঞ্জলি চুতীয়া শইকীয়া - SCIENTIA BOOK SHOP\nHome / Assamese Book Publications অসমীয়া কিতাপ প্ৰকাশন / Other Publications / JIWANAR XURIYA BATERE BY: DR. ANJALI CHUTIA SAIKIA জীৱনৰ সুৰীয়া বাটেৰে হীৰেন গোহাঁই : ড° অঞ্জলি চুতীয়া শইকীয়াâ€¹Return to Previous Page\nProduct code: 3028 Category: Other Publications\nBOOK NAME: JIWANAR XURIYA BATERE জীৱনৰ সুৰীয়া বাটেৰে হীৰেন গোহাঁই : ড° অঞ্জলি চুতীয়া শইকীয়া\nWRITTEN BY: DR. ANJALI CHUTIA SAIKIA\nPUBLICATION: NANDINI PUBLICATION, JORHAT\nJIWANAR XURIYA BATERE BY: DR. ANJALI CHUTIA SAIKIA জীৱনৰ সুৰীয়া বাটেৰে হীৰেন গোহাঁই : ড° অঞ্জলি চুতীয়া শইকীয়া quantity\nTags: DR. ANJALI CHUTIA SAIKIA, JIWANAR XURIYA BATERE, জীৱনৰ সুৰীয়া বাটেৰে হীৰেন গোহাঁই : ড° অঞ্জলি চুতীয়া শইকীয়া\nA Book on Hiren Gohain, Lyricis, Music director, Music composer, Singer written by Dr. Anjali Chutia Saikia and Published by Nandini Publication, Rajabari, Jorhat\nSUR SAMRAAT RAMEN BARUAH BY: DR. ANJALI CHUTIA SAIKIA\nLost Luggage লস্ত লাগিজ্ : ড° হীৰেন গোহাঁই (JYOTI PRAKASHAN)\nKIRTAN PUTHIR RASBISAR কীৰ্ত্তন পুথিৰ ৰস বিচাৰ : ড° হীৰেন গোহাঁই (BANPHOOL)\nParamparaaru Adhunikata পৰম্পৰা আৰু আধুনিকতা : ড° হীৰেন গোহাঁই (BANALATA)\nHengul Akash, Kola Chaikel, Ejan Arohi হেঙুল আকাশ,ক’লা চাইকেল আৰু এজন আৰোহী : ড° হীৰেন গোহাঁই (BANALATA)\nJEEVAN BRITTA BY: DR. BHABENDRA NATH SAIKIA জীৱন বৃত্ত : ভৱেন্দ্ৰ নাথ শইকীয়া\nKatha-Naam-Ghosa কথা নামঘোষা : ৰামচন্দ্ৰ চুতীয়া\nCHOTOR URAHI BY: APURBA KUMAR SAIKIA চ’তৰ উৰহী : অপূৰ্ব কুমাৰ শইকীয়া (PANCHAJANYA BOOKS)\nUBHATI RODOR BATERE উভতি ৰ’দৰ বাটেৰে : ৰাস্না পালক\nMARAM BY : DR. BHABENDRA NATH SAIKIA মৰম : ড° ভবেন্দ্ৰ নাথ শইকীয়া\nPROGOTIR SONGRAM ARU ASTITTVAR CHANDA প্ৰগতিৰ সংগ্ৰাম আৰু অস্তিত্বৰ ছন্দ : ড° হীৰেন গোহাঁই (BANALATA)\nSARIXAL GOSANIR TEZ : Tulika Saikia চাৰিশাল গোসাঁনীৰ তেজ : তুলিকা শইকীয়া (AANK-BAAK)\nNatyakarmir Haatputhi নাট্যকৰ্মীৰ হাতপুথি ( নাটক আৰু অভিনয় বিষয়ক গ্ৰন্থ ) প্ৰভাত গোস্বামী ধনজিৎ মেধি প্ৰকাশক : ব্ৰহ্মা বুকছ ( Others )\nনাট্যকৰ্মীৰ হাতপুথি ( নাটক আৰু অভিনয় বিষয়ক গ্ৰন্থ ) প্ৰভাত গোস্বামী ধনজিৎ মেধি প্ৰকাশক : ব্ৰহ্মা বুকছ ( Others ) প্ৰথম প্ৰকাশ : 2019 Regular Price Rs. 100 Sale Price Rs. 90\nBOOK NAME: CHANDRAKANTA ABHIDHAN চন্দ্ৰকান্ত অভিধান : গুৱাহাটী বিশ্ববিদ্যালয় ২০১২ EDITED BY: DR. MALINEE GOSWAMI, DR. BIBHA BHARALI, DR. KANAK CHANDRA SAHARIA PUBLISHED BY: GAUHATI UNIVERSITY PUBLICATION DEPARTMENT LANGUAGE: ENGLISH-ASSAMESE 4TH EDITION: 2012 ISBN: 81-86416-73-0 Regular Price Rs. 600 Sale Price Rs. 580\n600.00 580.00 Add to cart\nBOOK NAME: ANURADHAR DESH অনুৰাধাৰ দেশ : ফণীন্দ্ৰ কুমাৰ দেৱচৌধুৰী অসমীয়া উপন্যাসৰ বিক্ৰীৰ অভিলেখ সৃষ্টিকাৰী [ অসম সাহিত্য সভাৰ ১৯৯৩ চনৰ বিষ্ণুৰাভা বঁটাপ্ৰাপ্ত ] WRITTEN BY: P. K. DEV CHOUDHURY PUBLISHED BY: G. P. DEV CHOUDHURY PUBLICATION: BANI PRAKASH PVT. LTD. LANGUAGE: ASSAMESE 12TH EDITION: 2018 ISBN: 81-7643-064-1 Regular Price Rs. 250 Sale Price Rs. 225\nBOOK NAME: EXO OXOMIYA CHALACHITRAR KAHINI ARU GEET (PART-II) EDITED BY : ARUN LOCHAN DAS PUBLISHED BY : JONALI DAS PUBLICATION : SISHU-SASHI PRAKASHAN LANGUAGE: ASSAMESE RS. 450 1ST PUBLISHED JANUARY 2019\n450.00 379.00 Add to cart


মাইক্ৰ'মেক্স ইন 1b Price in India, Full Specifications & Features - 16th October 2021 | Digit\nমাইক্ৰ'মেক্স ইন 1b\nমাইক্ৰ'মেক্স ইন 1b Price in India: ₹ 7,499 (onwards) Available at Store\nCurrent Best Price of মাইক্ৰ'মেক্স ইন 1b is ₹ 7499\nমাইক্ৰ'মেক্স ইন 1b Specs\nম'ডেল : In 1b\nপ্ৰডাক্টৰ নাম : Micromax In 1b\nCPU গতি : 4x2.3 GHz, 4x1.8 GHz\nমাইক্ৰ'মেক্স ইন 1b Brief Description\nমাইক্ৰ'মেক্স ইন 1b Smartphone প্ৰতি ইঞ্চি 269 -ৰ এটা পিক্সেল ঘনত্বত 720 x 1600 পিক্সেল ৰিজ’লিউশ্বনৰ সৈতে 6.52 -ইঞ্চি IPS LCD -ৰ সৈতে আহে৷ ফোনটো 4x2.3 GHz, 4x1.8 GHz Octa-core ক’ৰ প্ৰচেশ্বৰৰ দ্বাৰা সক্ষমিত আৰু ইয়াত2GB ৰেম আছে৷ মাইক্ৰ'মেক্স ইন 1b Android 10 OS-ত চলে৷\nমাইক্ৰ'মেক্স ইন 1b Smartphone November 2020 -ত মুকলি কৰা হৈছে৷\nফোনটো MediaTek Helio G35 প্ৰচেশ্বৰৰ দ্বাৰা সক্ষমিত৷\nমাইক্ৰ'মেক্স ইন 1b -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nমাইক্ৰ'মেক্স ইন 1b -ৰ কেমেৰাটোত এইবিলাক অন্তৰ্ভুক্ত হৈ থাকে: ,,HDR,\nমাইক্ৰ'মেক্স ইন 1b Price in India updated on 18th Jun 2021\nমাইক্ৰ'মেক্স ইন 1b Price In India Starts From Rs. 7499 The best price of মাইক্ৰ'মেক্স ইন 1b is Rs. 7499 on Flipkart, which is 27% less than the cost of মাইক্ৰ'মেক্স ইন 1b on Amazon Rs.9490.This Mobile Phones is expected to be available in 32GB/2GB,64GB/4GB variant(s).\nUser Reviews of মাইক্ৰ'মেক্স ইন 1b


দেশত ভয়াবহ ৰূপত বৃদ্ধি হৈছে অমিক্ৰনৰ সংক্ৰমণ! সংক্ৰমিত লোকৰ সংখ্যা ৫৭৮ লৈ বৃদ্ধি – Pratham Khabar\nঘৰ/Covid-19/দেশত ভয়াবহ ৰূপত বৃদ্ধি হৈছে অমিক্ৰনৰ সংক্ৰমণ! সংক্ৰমিত লোকৰ সংখ্যা ৫৭৮ লৈ বৃদ্ধি\nদেশৰ ১৬খনতকৈয়ো অধিক ৰাজ্যত বৰ্তমানলৈকে ধৰা পৰিছে অমিক্ৰনৰ সংক্ৰমণ।\nদেশজুৰি মাৰাত্মক অমিক্ৰনৰ দ্ৰুত সংক্ৰমণে এতিয়া ত্ৰাসৰ সৃষ্টি কৰিছে সমগ্ৰ বিশ্বতে। প্ৰতিদিনে বৰ্ধিত সংক্ৰমণৰ হাৰৰ বাবে কেন্দ্ৰীয় চৰকাৰৰ লগতে ৰাজ্য চৰকাৰেও ক’ভিড সম্পৰ্কীয় নীতি–নিৰ্দেশনা কঠোৰ কৰি তুলিছে। দেশৰ ১৬খনতকৈয়ো অধিক ৰাজ্যত বৰ্তমানলৈকে ধৰা পৰিছে অমিক্ৰনৰ সংক্ৰমণ।\nশেহতীয়া তথ্য অনুসৰি দেশত অমিক্ৰনৰ দ্বাৰা সংক্ৰমিত লোকৰ সংখ্যা ৫৭৮ লৈ বৃদ্ধি পাইছে। অমিক্ৰন সংক্ৰমণৰ ক্ষেত্ৰত শীৰ্ষ স্থানত আছে মহাৰাষ্ট্ৰ। ৰাজ্যখনত বৰ্তমানলৈকে আক্ৰান্ত লোকৰ সংখ্যা ১৪১জন। ইয়াৰ উপৰি ৰাজধানী দিল্লীৰ লগতে কৰ্ণাটক, উত্তৰ প্ৰদেশ, হাৰিয়ানা, মধ্যপ্ৰদেশ, গুজৰাটতো প্ৰতিদিনে অমিক্ৰনৰ দ্বাৰা সংক্ৰমিত লোকৰ সংখ্যা বৃদ্ধি পাইছে।\nAssam Covid INDIA News Time Assam Omicron Pratham Khabar


প্ৰতিযোগিতা দৌৰত আসমীয়াতকৈ কিয় আগৰণুৱা বিহাৰী ? | NEWZ NOW\nHomeUncategorizedপ্ৰতিযোগিতা দৌৰত আসমীয়াতকৈ কিয় আগৰণুৱা বিহাৰী ?\nপ্ৰতিযোগিতা দৌৰত আসমীয়াতকৈ কিয় আগৰণুৱা বিহাৰী ?\nUPSC আৰু বিহাৰী!\nঅসমৰ মানুহক যিদৰে অসমীয়া, কাশ্মীৰৰ খিনিক কাশ্মিৰী, হিমাচলৰ খিনিক হিমাচলী বুলি কয় সেইদৰে মই বিহাৰৰ মানুহক বিহাৰী বুলি কৈছোঁ। কোনেও যাতে ইয়াৰ দ্বিতীয় অৰ্থ উলিয়াই বিতৰ্কৰ সূত্ৰপাত নকৰে তাৰ বাবে প্ৰথমেই কথাটো স্পষ্ট কৰি দিছোঁ।\n২০১৫ চনত মই মহাৰাষ্ট্ৰৰ ভিতৰুৱা গাঁও এখনত তিনি মাহৰ বাবে কেম্প কৰি আছিলোঁ। আচলতে গাঁও বুলি অলপ ভুল হ’ব, ঠাইডোখৰ পথাৰ আছিল। গাঁও শেষ হৈ পথাৰ আৰম্ভ হয়। তাতে এজন মই বিহাৰী সহকৰ্মী লগ পাইছিলোঁ। সহকৰ্মী মানে মোতকৈ চাকৰিত অলপ জুনিয়ৰ আছিল। আমি তাতে প্ৰথম চিনাকি। বিহাৰী সহকৰ্মী জনৰ আচৰণ বোৰ আছিল অলপ আচহুৱা। আচহুৱা বাবেই বাৰু আজি তেওঁৰ কথা লিখিব লগা হ’ল।\nএটা চাকৰি কৰিয়ে আছে তথাপিও যেতিয়ায়ে আজৰি সময় পাই খুব কিতাপ পঢ়ে, মগজুটো সকলো সময়ত ব্যস্ত ৰাখে। এদিন দুপৰীয়া ভাত খাই অলপ শুইছোঁ, ৪৫ মিনিট মানৰ মূৰত ঘপকৈ তেওঁ উঠি মুখত পানী মাৰি কিতাপ পঢ়িব আৰম্ভ কৰি দিলে। মইও সাৰ পালো, গোটেই আবেলিটো আগত পৰি আছে শুবলৈ। অলপ দীঘলীয়াকৈ শুম বুলিয়ে বিচনাত পৰিছিলোঁ। তেওঁৰ আচহুৱা কাণ্ডটো দেখি মই সুধি দিলোঁ। মই বোলো কি হ’ল জাপ মাৰি উঠি দিলা যে ইমান ‘আৰ্জেন্ট’ পঢ়িব আছে নে! তেওঁৰ উত্তৰ আছিল হৈ গ’ল মোৰ টোপনি। মই বোলো শুইছিলা হে এতিয়া। তেতিয়া তেওঁ কৈছিল আমি বোলে সদায় অতিৰিক্ত শো। আমি শো আমাৰ মগজুক আৰাম দিবলৈ। আমাৰ মগজুৰ যেতিয়া আৰাম কৰা হৈ যায় তেতিয়া আমি সাৰ পাই যাওঁ, তাৰ পিছতো আমি যি শো সেইয়া আচলতে অতিৰিক্তহে। আৰু যেতিয়া আমি সপোন দেখিব আৰম্ভ কৰোঁ তাৰ অৰ্থও মগজুৰ আৰাম শেষ হৈছে আৰু মগজু এতিয়া সক্ৰিয় হৈ কাম কৰিব আৰম্ভ কৰি দিছে। আমি শাৰীৰিক ভাবে একো কাম নকৰা বাবেই মগজুয়ে নিজেই সক্ৰিয় হৈ যায় আৰু শুই থাকোঁতে সক্ৰিয় হৈ কাম কৰি থকা বাবেই সপোন দেখি থাকোঁ। সপোন দেখালৈকে আমি আচলতে শুব নালাগে।\nআমি যিহেতু কেম্প কৰি আছিলোঁ তাত স্থায়ী শৌচালয়, গা ধোৱা ঘৰ আদি নাছিল। ওচৰত পথাৰৰ মাজত দমকল এটা আছিল, ডেৰশ মিটাৰ মান খোজকাঢ়ি যাব লাগে। তাৰ পৰা পানী আনি আমি ব্যৱহাৰ কৰো। এদিন তেনেকৈ ৰাতিপুৱা আধা বাল্টি পানী লৈ মই ৰাতিপুৱাই প্ৰাতঃকৰ্ম ভাগ কৰিব গৈছোঁ। তেওঁ দেখি কৈছে ইমান পানী লৈ ক’ত যোৱা। মই বোলো ইমান পানী! ইমানখিনি পানী লাগেই। তেওঁ কৈছে গোটেই কামটো কৰিবলৈ মাত্ৰ দুমগ পানী লাগে। ধুবলৈ এমগ আৰু হাত ধুবলৈ এমগ। যদি পানী মাৰি আহিব লাগে সেইটো বেলেগ। মই বোলো দৌৰাদৌৰি সময়ত এইবোৰ ধেমালি ভাল নাপাওঁ। আহি কথা পাতি আছো। তেওঁ কৈছে আজিয়ে এবাৰ পৰীক্ষা কৰি চোৱা দুমগ পানীত হয় নে নাই। সঁচাকৈয়ে সেইদিনা মই নিজেই পৰীক্ষা কৰি দেখিলো। কৰো বুলি ক’লে দুমগ পানীতে হাত ধোৱালৈকে কৰি আহিব পাৰো। কিন্তু আমি মনৰ সন্তুষ্টি বাবে পানী ঢালিয়ে থাকোঁ। প্ৰাতঃকৰ্ম কৰি অহাৰ পাছত তেওঁ আকৌ ক’লে তেনেকৈ কোৱাৰ বাবে বেয়া নাপাব। আমি আচলতে ভাৰতত বহু অতিৰিক্ত পানী অপচয় কৰো সকলো কামত। পৃথিৱীৰ এনে বহু দেশ আছে যি এতিয়া পানীৰ অভাৱত ভুগি আছে। ভাৰতৰে চহৰত থকা মানুহে পানীৰ অভাৱ কি বুজি পাই। বৰ্তমান সময়তে চহৰত থকা মানুহৰ এটা ডাঙৰ টেনশ্যন হৈছে পানীৰ অভাৱ। আমি কম পানীত দৈনন্দিন কাম কেনেকৈ কৰিব পাৰো এতিয়ায়ে শিকিব লাগিব।\nতেওঁৰ এই আচহুৱা কাণ্ডবোৰে মোক ভাবিব বাধ্য কৰালে। হয়তো মই আৰু দহ-বিশ বছৰৰ পাছত যিটো বুজিম তেওঁ এতিয়ায়ে বুজি পাইছে।\nতেওঁও UPSC ৰ বাবে প্ৰস্তুতি চলাই আছিল। চাকৰিত কাম কৰাৰ পাছত যি সময় পাই তেতিয়া কিতাপ পঢ়ে। এদিন মই সুধিলোঁ মই বোলো দুটা কথা সোধো, ইমান ধুনীয়া এটা চাকৰি কৰি আছা আছা আকৌ UPSC কিয় আৰু দ্বিতীয় প্ৰশ্নটো হৈছে বিহাৰী মানুহে ইমান কিয় UPSC ত চিট পাই।\nতেওঁ দুয়োটা প্ৰশ্নৰ উত্তৰ মিলাই কৈছিল। আমাৰ বিহাৰত স্কুল যোৱাৰ পৰা এইটো মনত সুমুৱাই দিয়া হয় পাছত UPSC দিব লাগিব। UPSC প্ৰাইমেৰী স্কুল, হাইস্কুল, কলেজ সকলোতে মুখে মুখে। পঢ়াত অলপ ভাল মানে UPSC দিব। আৰু সেই হিচাপত, তাক লক্ষ্য হিচাপে ৰাখিয়ে স্কুলৰ পৰা পঢ়াই। পাছত UPSC ৰ বাবে কি মূল শিক্ষা লাগে তাক স্কুলৰ পৰা শিক্ষকে কৈ যায়, পঢ়াই যায়। UPSC ৰ বাবে প্ৰস্তুতি কৰি থাকোঁতে বহুতে অন্য চাকৰি পালে কৰে কাৰণ সকলোৰে ঘৰৰ আৰ্থিক অৱস্থা একেই নহয়। পঢ়িবও লাগিব, ঘৰ চলাবও লাগিব। চাকৰি এটা কৰি থাকিলে দৰমহা এটাও পাই থকা হয়, পইচাৰ টেনশ্যনো নাই। আৰু নিশ্চিত হৈ UPSC ৰ প্ৰস্তুতি চলাব পাৰি। চাকৰি এটা পাই গ’লো বুলিয়ে এইটো অৰ্থ নহয় যে মই মোৰ আচল লক্ষ্য পাহৰি যাব। মোৰ আচল লক্ষ্য UPSC য়ে। মাজত কৰা চাকৰিটো পাৰ্ট টাইমহে চলি থাকিবলৈ।\nতেতিয়া মোৰ মনলৈ আহিছে এওঁৰ নিচিনা মানসিকতা লৈ যদি সৰুৰে পৰা পঢ়ে ১০০০ জনে প্ৰস্তুতি চলালে তাৰ ২-৪ জনে চিট পোৱানো কি ডাঙৰ কথা। আমাৰ অসমত আমাকটো সৰুৰে পৰা ডক্টৰ আৰু ইঞ্জিনীয়াৰ হোৱাৰ সপোনে দেখুৱালে। পাছতহে গম পালোঁ ডক্টৰ, ইঞ্জিনীয়াৰ, শিক্ষক, বেংক মেনেজাৰ সকলোৱে UPSC দিয়ে। তেওঁলোকৰ শেষ লক্ষ্য ডক্টৰ, ইঞ্জিনীয়াৰ, শিক্ষক বা বেংক মেনেজাৰ নহয়। শেষ লক্ষ্য UPSC ক্লিয়াৰ কৰা। মানে আমি সৰুৰে পৰা জীৱনৰ সঠিক গাইড নাপালোঁ। আজিকালি দেখা যায়, এইবাৰো দেখিছোঁ যিসকলৰ পিতৃ-মাতৃয়ে ইতিমধ্যে UPSC বা ৰাজ্যৰ লোকসেৱা আয়োগত উত্তীৰ্ণ হৈ বিভিন্ন বিভাগত চাকৰি কৰি আছে তেওঁলোকৰ সন্তানে আকৌ UPSC বা ৰাজ্যৰ লোকসেৱা আয়োগত উত্তীৰ্ণ হৈছে। কাৰণ তেওঁলোকে সৰুৰে পৰা সেই গাইড পাইছে কেনেকৈ এই পথৰে যাত্ৰা কৰি সফল হ’ব পাৰি।\nআমাৰ অসমত গুৱাহাটীৰ কোচিং চেণ্টাৰ কেইটাৰ বাদে স্থানীয় স্কুল-কলেজবোৰত UPSC বা ৰাজ্যৰ লোকসেৱা আয়োগৰ আভাস একেবাৰে দিয়া নহয়। দিবলৈ সেই বিষয়ে জানিব লাগিব, খবৰ কৰিব লাগিব। অতিৰিক্ত পৰিশ্ৰম কৰিব লাগিব অলপ। ছাত্ৰ-ছাত্ৰীক যদি আভাস দিবলৈ এইবোৰৰ বিষয়ে খবৰ কৰে হয়তো এনে হৈ যাবও পাৰে শিক্ষক জনে নিজেই এই পৰীক্ষা বোৰৰ প্ৰতি আগ্ৰহী হৈ যাব পাৰে। আৰু আগ্ৰহী হোৱা ভাল কথা। তেওঁ নিজেও প্ৰস্তুতি চলাওক আৰু ছাত্ৰ-ছাত্ৰীকো অলপ গাইড কৰক।\nযোৱা ২৪ তাৰিখে ঘোষণা হোৱা UPSC ৰিজাল্টত IAS ত প্ৰথম স্থান লাভ কৰিছে বিহাৰৰ শুভম কুমাৰে। এতিয়ালৈকে খবৰ পোৱা মতে বিহাৰৰ ১৭ জনে UPSC ক্লিয়াৰ কৰিছে।\nজানি আচৰিত হ’ব গোটেই ভাৰতত যিমানবোৰ IAS অফিচাৰ আছে তাৰ সকলোতকৈ বেছি IAS অফিচাৰ উত্তৰ প্ৰদেশ আৰু বিহাৰৰ।\nবিহাৰী বুলি ক’লে আমি সাধাৰণতে পানীপুৰি বিক্ৰী কৰা বা কেঁচা চানা বিক্ৰী কৰা কেইজনক বুজোঁ। তেওঁলোকো বিহাৰী কিন্তু আচল বিহাৰীবোৰ আমি দেখা নাপাওঁ। আৰু এটা কথা কৈ থওঁ বিহাৰত বিজ্ঞান শাখাত খুব বেছি ছাত্ৰ-ছাত্ৰীয়ে পঢ়ে সেইবাবে নৌসেনা আৰু বায়ুসেনাতো বহুত বেছি বিহাৰী সকলে জইন কৰে। কাৰণ এই দুয়ো সেনাত যোগদান কৰিবলৈ ৯০ শতাংশতেই বিজ্ঞান শাখা লাগে। অন্য চাকৰিতকৈ এইবোৰ চাকৰিত সুবিধাও বেছি। সেইদৰে উত্তৰৰ ভাৰতৰ উত্তৰ প্ৰদেশ, হাৰিয়ানা, ৰাজস্থান, মধ্য প্ৰদেশ আদিৰ পৰাও খুব বেছি নিৰ্বাচিত হয়। অসম দুয়োটা ক্ষেত্ৰতেই বহু পৰি আছে। হয়তো সঠিক গাইডৰ অভাৱ নহ’লে প্ৰস্তুতি নচলাই। ঘৰৰ ওচৰতে শিক্ষকৰ চৰকাৰী চাকৰি এটা পালেই আৰামত জীৱনটো পাৰ হৈ যাব মানসিকতা এইটোও এটা কাৰণ হ’ব পাৰে। কাৰণ আমি সৰুৰে পৰা এনে এটা মানসিকতা লৈয়ে ডাঙৰ হৈছোঁ। আমাৰ দেউতা, খুড়া, বৰদেউতাহঁতে ঘৰৰ পৰা অহা যোৱা কৰিয়ে চাকৰি কৰিলে। আমি জানো পাৰিম নিজৰ ঠাই এৰি সেই ডাঙৰ ডাঙৰ চাকৰিবোৰ কৰিবলৈ। এই ভাবিয়েই প্ৰস্তুতি চলোৱা আগতেই আমি হাৰি যাওঁ। কিন্তু আমাৰ পৰিয়াল, আগন্তুক প্ৰজন্মক এখন বেলেগ আৰু উচ্চ সমাজলৈ নিবলৈ আমি অলপ বহলকৈ ভাবিব লাগিব, ডাঙৰ আশা মনত বান্ধি লৈ আগুৱাই যাব লাগিব। আমি পাৰিম; সঠিক গাইড, অনুশীলন আৰু কষ্ট কৰিলে নিশ্চয় পাৰিম। এবাৰতে অলিম্পিকত গৈ আমাৰ অসমীয়া জীয়ৰীয়ে পদক লৈ অনা নাই জানো। তাৰ বাবে যাব লাগিব, দূৰৰ পৰা চাই থাকিলে নহ’ব। এবাৰ যত্ন কৰি চোৱাত আপত্তি কিহৰ!\nPrevious articleপাকিস্তানৰ প্ৰতিষ্ঠাপক মহম্মদ আলি জিন্নাহৰ প্ৰতিমূৰ্তি বোমাৰে উৰুৱালে বিদ্ৰোহী সংগঠনে\nNext articleগোলাঘাটত অঘটন! ৰাইফলেৰে গুলীয়াই আত্মহত্যা ASRF জোৱানৰ\nহাইলাকান্দিত গুলীয়াগুলীৰ ঘটনা, বাইকেৰে ঘৰলৈ গৈ থকাৰ সময়তে গুলীয়ালে মাচুক আহমেদক\nমুখ্যমন্ত্ৰীক ক’ব মই জীৱিত হৈ উভতিলোঁ: প্রধানমন্ত্ৰী মোডী\nকৰোনাক্ৰান্ত মন্ত্ৰীদল! কৰোনা ভাইৰাছৰ লক্ষ্য এইবাৰ দেশৰ নেতা মন্ত্ৰী সকল


ব্লগিংৰ বিষয়ে জানিবলগীয়া সকলোবোৰ তথ্য - কিদৰে উপাৰ্জন কৰিব? - Zillion Assamese\nHome/কেৰিয়াৰ/ব্লগিংৰ বিষয়ে জানিবলগীয়া সকলোবোৰ তথ্য – কিদৰে উপাৰ্জন কৰিব?\nব্লগিংৰ বিষয়ে জানিবলগীয়া সকলোবোৰ তথ্য – কিদৰে উপাৰ্জন কৰিব?\nঅনলাইন উপাৰ্জন কৰাৰ আটাইতকৈ প্ৰমাণিত আৰু শ্ৰেষ্ঠ উপায় হৈছে ব্লগিং।\nএটা ব্লগ নিয়ন্ত্ৰণ কৰিবলৈ যিবোৰ কৌশল লাগে আৰু যিবোৰ কাম কৰিব লাগে তাক ব্লগিং বোলে। এজন ব্লগাৰে ব্লগ লিখে বা ব্লগিং কৰে।\nব্লগ আৰু ৱেবছাইটৰ মাজৰ মূল পাৰ্থক্য হৈছে ব্লগত এজন ব্লগাৰে দিনলিপিৰ দৰে নিয়মীয়াকৈ ব্লগপোষ্ট লিখিব লাগে আনহাতে ৱেবছাইট এটাত নিয়মীয়াকৈ পোষ্ট লিখাৰ প্ৰয়োজন নাই।\nসফল ব্লগ আৰম্ভ কৰিবলৈ আপোনি hosting, domain, theme ইত্যাদি কিনিব লাগিব। বিনামূলীয়া ব্লগেৰেও আপুনি ব্লগিং কেৰিয়াৰ আৰম্ভ কৰিব পাৰে কিন্তু বিনামূলীয়া ব্লগেৰে উপাৰ্জন কৰাৰ সম্ভাৱনা বহুত কম। কিয়নো বিনামূলীয়া ব্লগৰ সা-সুবিধা বহুত কম আৰু ইয়াৰ জৰিয়তে আপুনি বেছি traffic (ব্লগ দৰ্শক) ক আকৰ্ষণ কৰিব নোৱাৰে।\nব্লগ এটাত নিয়মীয়াকৈ SEO (Search Engine Optimization) আৰু আকৰ্ষণীয় পোষ্ট লিখাৰ জৰিয়তে আপুনি ব্লগ পঢ়ি থকাসকলক কিদৰে সহায় কৰে আৰু কিমান মানুহে আপোনাৰ ব্লগ দৰ্শন কৰে তাৰ ওপৰত আপোনাৰ ব্লগিং কেৰিয়াৰত আপুনি সফল হ’বনে নহয় সেয়া নিৰ্ভৰ কৰে।\nকিদৰে উপাৰ্জন কৰিব?\nমই এজন প্ৰফেছনেল ব্লগাৰ আৰু মই ভাৱো আপুনি ব্লগৰ পৰা উপাৰ্জন কৰাৰ কথা ভৱাৰ আগতে ৫-৬ মাহ ব্লগত কাম কৰক আৰু নিয়মীয়াকৈ ব্লগ পোষ্ট লিখাত মনোযোগ দিয়ক।\nযেতিয়া আপোনাৰ ব্লগত অন্তত ২০ টা পোষ্ট আৰু ১০০০০+ ট্ৰেফিক হ’ব। তেতিয়া আপুনি তলত দিয়া যিকোনো উপায়েৰে ব্লগৰ পৰা উপাৰ্জন কৰাৰ কথা ভাৱিব পাৰে।\nবহুতে হয়তো Google AdSense ৰ বিষয়ে জানে। ই গুগলৰ এটা এডভাৰটাইজিং কোম্পানী যাৰ দ্বাৰা আপুনি ব্লগত এডভাৰটাইজ দেখুৱাই ব্লগৰ পৰা উপাৰ্জন কৰিব পাৰে।\nআৰু বহুতো এডভাৰটাইজিং কোম্পানী আছে যদিও AdSense আটাইতকৈ ভাল আৰু ইয়াৰ পৰা ব্লগত ভাল ট্ৰেফিক থাকিলে উপাৰ্জন কৰিব পাৰিৱ।\nএফিলিয়েট মাৰ্কেটিং হৈছে আন কাৰোবাৰ সামগ্ৰীৰ প্ৰচাৰ আৰু বিক্ৰী কৰি কমিছন এটা উপাৰ্জন কৰাৰ এক প্ৰক্ৰিয়া।\nআপুনি এফিলিয়েট প্ৰগ্ৰাম যেনে – Amazon Associates, ShareASale আদিৰ পৰা আপোনাৰ বিশেষ এফিলিয়েট লিংক লৈ ব্লগত প্ৰচাৰ কৰিব পাৰে।\nযেতিয়া আপোনাৰ ব্লগত বহুত ট্রেফিক আহিব তেতিয়া আপুনি ব্ৰেণ্ডৰ স্পন্সৰশ্বিপ পাব পাৰে। ব্ৰেণ্ড বা কোনো কোম্পানীয়ে তেওঁলোকৰ প্ৰডাক্টৰ প্ৰচাৰ কৰিবলৈ আপোনাৰ লগত যোগাযোগ কৰাৰ সম্ভাৱনা থাকে। আপনিও আপোনাৰ পচন্দৰ ব্ৰেণ্ডৰ লগত যোগাযোগ কৰি স্পন্সৰশ্বিপৰ বিষয়ে ক’ব পাৰে।\nব্লগৰ পৰা উপাৰ্জনৰ আৰু বহুতো উপায় আছে। আপুনি আপোনাৰ পেছাদাৰ সেৱা, নিজৰ প্ৰডাক্ট আদি বিক্রী কৰিও ব্লগৰ পৰা উপাৰ্জন কৰিব পাৰিব।\nIf you want to learn more about make money online, blogging and online business, you can visit Inuidea.com and Inuetc.com or you can contact me through Instagram @InuEtc\nAdsense Blogging Learn blogging Make money blogging\nGoogle Boy কৌটিল্য পণ্ডিত আকৌ এবাৰ আহিছে জনসাধাৰণৰ মাজত


গুৱাহাটী বিশ্ববিদ্যালয়ৰ এম.কমৰ চূড়ান্ত পৰীক্ষাত গুৱাহাটী কমাৰ্চ কলেজৰ সাফল্য - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nগুৱাহাটী বিশ্ববিদ্যালয়ৰ এম.কমৰ চূড়ান্ত পৰীক্ষাত গুৱাহাটী কমাৰ্চ কলেজৰ সাফল্য\nঅসমীয়া প্ৰতিদিন ৰ দ্বাৰা\t Oct 31, 2018 ত শেষ সম্পাদনা কৰা হৈছে\nডিজিটল ডেস্কঃ গুৱাহাটী বিশ্ববিদ্যালয়ৰ সদ্যঘোষিত এম. কমৰ চূড়ান্ত পৰীক্ষাৰ ফলাফলত উৎফুল্লিত হৈ পৰিছে গুৱাহাটী কমাৰ্চ কলেজ পৰিয়াল। মুঠ ১১২ গৰাকী ছাত্র-ছাত্ৰীৰ ভিতৰত মহাবিদ্যালয়খনৰ ১০৮ গৰাকী ছাত্র-ছাত্ৰীয়ে উত্তীৰ্ণ হবলৈ সক্ষম হৈছে।\nঅৰ্থাৎ মহাবিদ্যালয়খনৰ ৯৬.৬৯ শতাংশ ছাত্র-ছাত্ৰীয়ে উত্তীৰ্ণ হৈছে এই পৰীক্ষাত। তেওঁলোকৰ ভিতৰত ৮৩ গৰাকী ছাত্ৰ-ছাত্ৰী প্ৰথম বিভাগত উত্তীৰ্ণ হোৱাৰ লগতে ২৫ গৰাকী দ্বিতীয় বিভাগত উত্তীৰ্ণ হয়।\nবিশ্ববিদ্যালয়খনৰ শীর্ষ ১০ গৰাকী ছাত্র-ছাত্ৰীৰ ভিতৰত ৯ গৰাকীয়ে গুৱাহাটী কমাৰ্চ কলেজৰ। যি খবৰে উৎফুল্লিত কৰি তুলিছে মহাবিদ্যালয়খনৰ ছাত্র-ছাত্ৰী তথা শিক্ষকসকলক।\nএই ফলাফলত মহাবিদ্যালয়খনৰ পৰা শীর্ষ ৯টা স্থান দখল কৰিবলৈ সক্ষম হোৱা ছাত্র-ছাত্ৰীসকল ক্ৰমে তৃতীয় স্থান – শালিনী ওজা আৰু শাশ্বতী গোস্বামী, চতুৰ্থ স্থান- অংকিতা দাস আৰু চয়নিকা দেৱী, পঞ্চম স্থানত এনি ভট্টাচাৰ্য্য আৰু নিমিশা মেধি, ষষ্ঠ স্থানত দীক্ষা ধৰ, সপ্তম স্থানত অদিতি বৰুৱা আৰু দশম স্থানত পূজা ভৌমিক।\nউল্লেখ্য যে, ২০১৮বৰ্ষৰ মাৰ্চ মাহত ৰূপালী জয়ন্তীৰ সামৰণি উৎসৱ পালন কৰিছিল মহাবিদ্যালয়খনৰ এম. কম বিভাগে। বিভাগটোৰ এনে সাফল্যত মহাবিদ্যালয়ৰ অধ্যক্ষ ডাঃ সোমেশ্বৰ কলিতা আৰু সমন্বয়ক ডঃ ৰতিকান্ত পাঠকে বিভাগটোৰ অধ্যাপক- অধ্যাপিকা আৰু ছাত্ৰ-ছাত্ৰীসকলক অভিনন্দন জ্ঞাপন কৰে।\nপৰিষদৰ নীতি নিয়ম উলংঘা, আৰএমচিৰ সভাপতি আমিনুৰ ইছলামক বহিস্কাৰ\n‘মৃত্যু’ক বন্দী কেমেৰাত! চাওক VIDEO


খিলঞ্জীয়া' মুছলমানৰ নামত উন্নয়নৰ ৰাজনীতি নে বিভাজনৰ ৰাজনীতি চৰকাৰৰ ? » Gana Adhikar\nHome Main Stories খিলঞ্জীয়া’ মুছলমানৰ নামত উন্নয়নৰ ৰাজনীতি নে বিভাজনৰ ৰাজনীতি চৰকাৰৰ ?\nড০ হিমন্ত বিশ্ব শৰ্মাৰ বিজেপি মিত্ৰজোঁটৰ চৰকাৰে গৰীয়া, মৰিয়া আৰু দেশী মুছলমান জনগোষ্ঠীৰ উন্নয়নৰ বাবে বিশেষ কিবা ব্যৱস্থা গ্ৰহণ কৰিলে সেয়া নিশ্চয়কৈ আদৰণীয়। সেয়েহে মাননীয় মুখ্যমন্ত্ৰী ড০ হিমন্ত বিশ্ব শৰ্মা ডাঙৰীয়াই গৰীয়া, মৰিয়া আৰু দেশী জনগোষ্ঠীৰ বৌদ্ধিক সমাজৰ একাংশ লোকৰ লগত আলাপ-আলোচনা কৰি পৰিকল্পনা গ্ৰহণ কৰাটো আদৰণীয় পদক্ষেপ। এই ছেগতে উল্লেখ কৰা প্ৰয়োজন আমছুৰ দৰে সংগঠনেও গৰীয়া, মৰিয়া আৰু দেশী জনগোষ্ঠীৰ উপগ্ৰহীয় স্বায়ত্ব শাসনৰ দাবীৰ প্ৰতি সমৰ্থন জনাই আহিছে।\nসংবাদমাধ্যমত প্ৰকাশিত খবৰ অনুযায়ী অসমৰ মুখ্যমন্ত্ৰী ড০ হিমন্ত বিশ্ব শৰ্মাৰ বিশেষ উদ্যোগত যোৱা ৪ জুলাই তাৰিখে খানাপাৰাস্থিত অসম প্ৰসানীয় পদাধিকাৰী মহাবিদ্যালয়ত আয়োজিত ` আলাপ- আলোচনা– ধৰ্মীয় সংখালঘুসকলৰ সবলীকৰণ` শীৰ্ষক এক বিশেষ অনুষ্ঠানত অসমৰ ‘খিলঞ্জীয়া’ মুছলমান সমাজক প্ৰতিনিধিত্ব কৰা ডেৰশগৰাকীৰো অধিক বিশিষ্ট ব্যক্তিৰ সৈতে আলোচনাত মিলিত হয়। আলোচনাত অংশগ্ৰহণ কৰি মুখ্যমন্ত্ৰী ড০ হিমন্ত বিশ্ব শৰ্মাই ‘খিলঞ্জীয়া’ মুছলমানসকলক বৃহত্তৰ অসমীয়া সমাজৰ এক অবিচ্ছেদ্য অংগ বুলি অভিহিত কৰি নিজস্ব সাংস্কৃতিক পৰিচয় অটুট ৰাখি ৰাজ্যখনৰ উন্নয়নত উল্লেখযোগ্য অৱদান আগবঢ়াব পৰাকৈ ‘খিলঞ্জীয়া’ মুছলমানসকলৰ বিকাশৰ প্ৰক্ৰিয়াটোক তৰান্বিত কৰি তুলিব লাগিব বুলি কয়। আলাপ-আলোচনা অনুষ্ঠানটোত পদ্মশ্রী ডঃ ইলিয়াছ আলী, এলি আহমেদ, চৈয়দ এছ কে আলম, ৱাছবীৰ হুছেইন, ড০ এছ আই আহমেদ, নেকিবুৰ জামান আদিকে প্ৰমুখ্যে কৰি বহু সংখ্যক বিশিষ্ট ব্যক্তিয়ে পৰামৰ্শমূলক বক্তব্য আগবঢ়ায়। তদুপৰি সকলোৱে জনবিস্ফোৰণক এক বৃহৎ সমস্যা বুলি ঐক্যমত পোষণ কৰে আৰু ইয়াৰ সমাধানৰ বাবে পৰামৰ্শ আগবঢ়ায় বুলিও সাংবাদমাধ্যমত প্ৰকাশ পাইছে। অসম চৰকাৰৰ সংখালঘু কল্যান আৰু উন্নয়ন নিগমৰ মন্ত্ৰী চন্দ্ৰমোহন পাটোৱাৰী, শিক্ষা মন্ত্ৰী ডঃ ৰনোজ পেগু আৰু মুখ্যমন্ত্ৰীৰ ৰাজনৈতিক সচিব জয়ন্ত মল্ল বৰুৱাও আলাপ-আলোচনা অনুষ্ঠানটোত উপস্থিত থাকে।\nআলাপ-আলোচনাৰ অন্তত মুখ্যমন্ত্ৰী ড০ হিমন্ত বিশ্ব শৰ্মাই সংবাদমাধ্যমৰ আগত অৱগত কৰি কয় যে ৰাজ্যৰ ‘খিলঞ্জীয়া’ মুছলমান সম্প্ৰদায়ৰ বিভিন্ন সমস্যা, যেনে- শিক্ষা, স্বাস্থ্য, দক্ষতা উন্নয়ন, সাংস্কৃতিক ঐতিহ্যৰ সুৰক্ষা, বিত্তীয় অন্তৰ্ভুক্তি, মহিলা সবলীকৰণ, জনসংখ্যা নিয়ন্ত্ৰণ আদি বিষয়ত অধ্যয়নৰ বাবে সম্প্ৰদায়টোৰ প্ৰতিনিধিসকলক লৈ ৰাজ্য চৰকাৰে আঠটা উপ-গোট গঠন কৰিব। সম্প্ৰদায়টোৰ এগৰাকী বিশিষ্ট ব্যক্তিক অধ্যক্ষ আৰু এগৰাকী চৰকাৰী বিষয়াক সদস্য-সচিব হিচাপে লৈ গঠন কৰিবলগীয়া এই উপ-গোটসমূহে তেওঁলোকৰ ওপৰত ন্যস্ত কৰা নিৰ্দিষ্ট বিষয় সন্দৰ্ভত বিস্তৃত আলাপ-আলোচনা আৰু অধ্যয়নৰ অন্তত তিনি মাহৰ ভিতৰত তেওঁলোকৰ পৰামৰ্শৱালীসমূহ প্ৰতিবেদন হিচাপে দাখিল কৰিব। পৰামৰ্শৱালীসমূহৰ ওপৰত ভিত্তি কৰি ৰাজ্য চৰকাৰে ‘খিলঞ্জীয়া’ মুছলমানসকলৰ সবলীকৰণৰ বাবে পৰিকল্পনা গ্ৰহণ কৰিব আৰু আৰু পৰৱৰ্তী পাঁচ বছৰৰ ভিতৰত ইয়াক ৰূপায়ণৰ বাবে পদক্ষেপ গ্ৰহণ কৰিব।\nস্বাধীনতাৰ পিছত পোন প্ৰথমবাৰৰ বাবে ৰাজ্যখনৰ ‘খিলঞ্জীয়া’ মুছলমানসকলৰ সমস্যাৰ বিষয়ে আলোচনা কৰি প্ৰয়োজনীয় ব্যৱস্থা গ্ৰহণৰ আশ্বাস দিয়া বুলি আলাপ-আলোচনাত অংশগ্ৰহণ কৰা একাংশ ব্যক্তিয়ে মুখ্যমন্ত্ৰী ড০ হিমন্ত বিশ্ব শৰ্মা আৰু তেওঁৰ চৰকাৰৰ প্ৰশংসাত পঞ্চমুখ হৈ পৰা দেখা গৈছে! কিন্ত আচলতে এয়া সত্য কথা নহয়। পূৰ্বৰ সোনোৱাল চৰকাৰৰ ২০১৯-২০ আৰু ২০২০-২১ বৰ্ষৰ বাজেট দুখনতে গৰীয়া, মৰিয়া আৰু দেশী জনগোষ্ঠীৰ মুছলমানসকল পৰিচয় সংকটত ভোগা আৰু উন্নয়নৰ সুফলসমূহৰ পৰা সম্প্ৰদায়টোৰ লোকসকল বঞ্চিত হৈ থকা বুলি কোৱা হৈছিল। সেয়েহে পূবৰ সোণোৱাল চৰকাৰে এইক্ষেত্ৰত বিশেষ আচঁনি লৈ সম্প্ৰদায়টোৰ সামগ্ৰিক উন্নয়নৰ বাবে বিশেষ প্ৰচেষ্টা হাতত লোৱাৰ প্ৰয়োজন অনুভৱ কৰা বুলি কৈছিল। তাৰ প্ৰথম পদক্ষেপ হিচাপে গৰীয়া, মৰিয়া আৰু দেশী জনগোষ্ঠীৰ মুছলমানসকলৰ আৰ্থ-সামাজিক জৰীপ আৰু লগতে উন্নয়নৰ আচঁনি যুগুত কৰাৰ বাবে এক গৰীয়া, মৰিয়া আৰু দেশী মুছলমানৰ উন্নয়ন পৰিষদ গঠনৰ কথা ঘোষনা কৰিছিল আৰু তাৰ বাবে বাজেটত এশ কোটি টকা ধাৰ্য কৰাৰো প্ৰস্তাৱ লোৱা হৈছিল। কিন্ত কাৰ্যক্ষেত্ৰত একো নহল।\nসেয়েহে মুখ্যমন্ত্ৰী মহাশয়ৰ লগত কৰা আলোচনাক লৈ আত্মসন্তুষ্টিত বিভোৰ হৈ মুখ্যমন্ত্ৰী গৰাকীৰ প্ৰশংসাত পঞ্চমুখ হোৱাৰ পৰিৱৰ্তে সোণোৱাল চৰকাৰৰ দিনত যে গৰীয়া, মৰিয়া আৰু দেশী জনগোষ্ঠীৰ উন্নয়নৰ বাবে সুকীয়াকৈ এক উন্নয়ন পৰিষদ গঠন কৰাৰ কথা আছিল আৰু তাৰ বাবে বাজেটত ১০০ কোটি টকা ধার্য কৰাও হৈছিল। সেয়া কি হল? এই প্রশ্নও চৰকাৰখনক কৰা প্ৰয়োজন। চৰকাৰখনে গৰীয়া, মৰিয়া আৰু দেশী জনগোষ্ঠীৰ উন্নয়নৰ বাবে আন্তৰিকতাৰে এই পদক্ষেপ গ্ৰহণ কৰিছে নে ধৰ্মীয় সংখ্যালঘু মুছলমানসকলৰ মাজত ‘খিলঞ্জীয়া-অখিলঞ্জীয়া’ ৰ নামত ভাগ ভাগ কৰি এটা জনগোষ্ঠীৰ বিৰুদ্ধে আন এটা জনগোষ্ঠীক থিয় কৰাই বিভাজন আৰু বিদ্বেষৰ ৰাজনীতি স্থায়ী কৰিব বিচাৰিছে? সেই কথাও চিন্তা কৰা প্ৰয়োজন। সতৰ্ক হৈ থকা প্ৰয়োজন। ‘মিঞাই মোক ৱাকফ বৰ্ডৰ পৰা খেদিলে’ বুলি ইতিমধ্যেই গুৱাহাটী উচ্চ ন্যায়ালয়ৰ বিশিষ্ট অধিবক্তা নেকিবুৰ জামানে ৰাজহুৱাভাৱে বিস্ফোৰক অভিযোগ উত্থাপন কৰিছে! এনেকুৱা ধৰণৰ বক্তব্যই কিহৰ ইংগিত প্ৰদান কৰে? আমি সকলোৱে জানো এইবোৰ ৰাজনৈতিক হস্তক্ষেপৰ ফলতেই সাল-সলনি হয়। বিশিষ্ট অধিবক্তা নেকিবুৰ জামান ডাঙৰীয়াৰ লগত যদি কিবা অন্যায় হৈছে সেয়া নিশ্চয়কৈ ৰাজনৈতিক কাৰণত হৈছে, তেনেস্থলত তেখেতৰ ক্ষোভ আৰু অভিযোগ সংশ্লিষ্ট ৰাজনৈতিক দল বা কোনো নেতাৰ বিৰুদ্ধে হব লাগিছিল। মিঞা জনগোষ্ঠীটোৰ বিৰুদ্ধে হোৱা উচিত নহয়।\nবিধান সভা আৰু সংসদত গৰীয়া, মৰিয়া আৰু দেশী মুছলমান জনগোষ্ঠীৰ ৰাজনৈতিক প্ৰতিনিধিত্ব একেবাৰে সীমিত। ইয়াক লৈ অসমীয়া ‘খিলঞ্জীয়া’ মুছলমানসকলৰ মাজত ক্ষোভ আছে। থকাটো স্বাভাৱিক। কিন্তু ইয়াৰ বাবে দায়ী কোন? একাংশ তথাকথিত দল-সংগঠন আৰু বিজেপি দল-চৰকাৰে চৰ-চাপৰিৰ অসমীয়া মুছলমান (মিঞা) জনগোষ্ঠীটোক আগ্ৰাসী হিচাপে আখ্যায়িত কৰি দায়ী কৰা দেখা যায়! আচল সমস্যাটো ইয়াতেই। ৰাজনৈতিক দলবোৰে যে অসমীয়া ‘খিলঞ্জীয়া’ মুছলমানসকলক গুৰুত্বহীন কৰিছে আৰু দলীয় টিকট প্ৰদান নকৰে তাৰ বাবে ৰাজনৈতিক দলবোৰকহে সমালোচনা কৰা উচিত। চৰ-চাপৰিৰ অসমীয়া মুছলমান (মিঞা) জনগোষ্ঠীক কাঠগাৰত থিয় কৰোৱা উচিত নহয়। বৰং ৰাষ্ট্ৰপতি হোৱাৰ সৌভাগ্য হোৱা একমাত্ৰ অসমীয়া ৰাজনীতিক ফখৰ উদ্দিন আলী আহমেদদেৱে চৰ-চাপৰিৰ অসমীয়া মুছলমান (মিঞা) অধ্যুষিত জনীয়া বিধান সভা সমষ্টি আৰু বৰপেটা লোকসভা সমষ্টিৰ পৰা ৰাইজে প্ৰতিনিধি হিচাপে নিৰ্বাচিত কৰি পঠাইছিল। ছাৰ চৈয়দ ছাদুল্লা, আনোৱাৰা টাইমূৰ, আতোৱাৰ ৰহমান, মইদুল ইছলাম বৰা, নূৰুল হুছেইন, ৰকিবুল হুছেইন, ৰেকিব উদ্দিন আহমেদ আদি জনপ্ৰতিনিধিসকলৰো উদাহৰণ আছে। ভৌগলিক অসুবিধা আৰু কম জনসংখ্যাৰ বাবে যিবোৰ সৰু-সৰু জনগোষ্ঠী আৰু জনজাতিৰ লোকসকলে ৰাজনৈতিক প্ৰতিনিধিত্বৰ পৰা বঞ্চিত হৈছে তেওঁলোকৰ ৰাজনৈতিক প্ৰতিনিধিত্ব সুনিশ্চিত কৰাৰ বাবে অসমত বিধান পৰিষদ গঠনৰ দাবী উত্থাপন কৰা উচিত।\nড০ হিমন্ত বিশ্ব শৰ্মাৰ বিজেপি মিত্ৰজোঁট চৰকাৰৰ এই পদক্ষেপ গ্ৰহণ সম্পৰ্কত অসমৰ নাগৰিক সমাজৰ সাধাৰণ সম্পাদক পৰেশ মালাকাৰে নিজৰ ফেচবুকৰ জৰিয়তে প্ৰকাশ কৰা প্ৰতিক্ৰিয়া প্ৰসংগক্ৰমে উল্লেখ কৰিব বিচাৰিছো। পৰেশ মালাকাৰে নিজৰ ফেচবুকত এইদৰে প্ৰতিক্ৰিয়া প্ৰকাশ কৰিছে,” মুঠৰ ওপৰত পূৰ্ববংগীয়মূলৰ চৰ-চাপৰিত বাস কৰা মিঞা সকল, দেশ বিভাজনৰ অৰ্দ্ধ শতিকা আগতে অহা মিঞা সকল, তেওঁলোকে অসমীয়া ভাষা গ্ৰহণ কৰি, অসমীয়া সংস্কৃতি গ্ৰহণ কৰি বৃহত্তৰ অসমীয়া সমাজত জিন যাব বিচাৰিলেও তেওঁলোকক আদৰি লোৱা নহ’ব৷ ইয়াত চন তাৰিখৰ কথা নাই৷ মিঞা,মিঞাই ৷ কিয়নো এই বিষয়টো জীয়াই ৰাখিব নোৱাৰিলে অসমৰ ৰাজনীতি সঁচা অৰ্থত বিকাশৰ ৰাজনীতি হ’ব লাগিব৷ বিভাজনৰ ৰাজনীতি হ’ব নোৱাৰিব৷ কিন্তু বিকাশৰ ৰাজনীতিৰ চাবিকাঠি এই চৰকাৰৰ হাতত নাই৷ তেওঁলোকৰ দক্ষতা কেৱল বিভাজনতহে৷ মিঞাৰ বিৰুদ্ধে অসমৰ সকলো জাতি-জনজাতিক এক কৰি, মিঞাৰ ভয় দেখুৱাই শাসনৰ গাদী মজবুত কৰাই হৈছে এই চৰকাৰৰ মূল লক্ষ্য৷ খিলঞ্জীয়া মুছলমান সকলকো এই মিঞা বিৰোধী বিভাজনবাদী ঐক্যলৈ আনিব লাগিব৷ এইটো হৈছে এতিয়া অসমৰ ৰাজনীতিৰ প্ৰাথমিক কথা৷ কিন্তু, ই এটা ভয়ংকৰ কথা”,!\nআমি লক্ষ্য কৰিছো ইমান দিনে বিজেপি দল আৰু চৰকাৰৰ একাংশ নেতাই মুকলিকৈ সংখালঘু মুছলমান বিদ্বেষী বক্তব্য প্ৰদানেৰে মেৰুবিভাজনৰ ৰাজনীতি কৰি আহিছে। বিশেষকৈ নিৰ্বাচনৰ পূৰ্বে বৰ্তমানৰ মুখ্যমন্ত্ৰী ড০ হিমন্ত বিশ্ব শৰ্মাই মুকলিকৈ ৩৫% আৰু ৬৫ % লোকৰ সভ্যতাৰ নিৰ্বাচনী যুজঁ বুলি অভিহিত কৰি চূড়ান্ত সাম্প্ৰদায়িক ৰাজনীতি কৰিছিল। ৩৫ % বুলি কৈ অসমত বসবাস কৰি থকা সকলো মুছলমান লোককে একাকাৰ কৰিছিল, মোগলৰ বংশধৰ বুলিও কটাক্ষ কৰিছিল আৰু তেওঁলোকৰ ভোট নালাগে বুলিও চূড়ান্ত সাম্প্ৰদায়িক আৰু অসাংবিধানিক বক্তব্য প্ৰদান কৰিছিল। অসমক ‘শংকৰ-আজানৰ’ সম্প্ৰীতিৰ পূণ্যভূমি বুলি কোৱাতো আপত্তি কৰিছিল; শংকৰদেৱৰ লগত আজান পীৰৰ নাম কিয় লোৱা হব বুলিও বিজেপি দল আৰু চৰকাৰৰ একাংশ লোকে তীব্ৰ আপত্তি কৰিছিল। এতিয়া ভূতৰ মুখত ৰাম নাম!\nমুখ্যমন্ত্ৰীৰ লগত হোৱা আলাপ-আলোচনাত জনবিস্ফোৰণৰ সমস্যা আৰু জনসংখ্যা নিয়ন্ত্ৰণৰ বাবে আইনৰ প্ৰয়োজনীয়তাৰ কথা বিশেষভাৱে গুৰুত্ব পায় বুলি সংবাদমাধ্যমত প্ৰকাশ পাইছে। গৰীয়া, মৰিয়া আৰু দেশী জনগোষ্ঠীৰ মাজত জনবিস্ফোৰণৰ সমস্যা আছে নেকি? এই মুছলমান জনগোষ্ঠীসমূহৰ মাজত জনবিস্ফোৰণৰ সমস্যা আছে বুলি আগতে কেতিয়াও শুনা নাই! চৰ-চাপৰিৰ অসমীয়া মুছলমান (মিঞা)ৰ মাজতহে জনবিস্ফোৰণৰ সমস্যা আছে বুলি ইমানদিনে চৰ্চা আৰু আলোচনা হৈ আহিছে! যদি চৰ-চাপৰিৰ অসমীয়া মুছলমান (মিঞা)ৰ মাজত হৈ থকা জনবিস্ফোৰণৰ সমস্যা সমাধানৰ বাট বিচাৰি উলিয়াব লাগে তেন্তে চৰ-চাপৰিৰ অসমীয়া মুছলমান (মিঞা) জনগোষ্ঠীৰ বৌদ্ধিক সমাজৰ লগতো আলাপ- আলোচনা কৰাৰ প্ৰয়োজনীয়তা আছে! সেই কাম মুখ্যমন্ত্ৰী ড০ হিমন্ত বিশ্ব শৰ্মা ডাঙৰীয়াই কৰিবনে? মুখ্যমন্ত্ৰীয়ে ‘খিলঞ্জীয়া’ অসমীয়া মুছলিমসকলক বৃহত্তৰ অসমীয়া জাতিৰ অংগ বুলি অভিহিত কৰি তেওঁলোকৰ সাংস্কৃতিক স্বকীয়তা অক্ষুন্ন ৰাখি উন্নয়নৰ বাবে গ্ৰহণ কৰা ব্যৱস্থা আদৰণীয়। কিন্তু মুখ্যমন্ত্ৰীৰ দৃষ্টিত চৰ-চাপৰিৰ অসমীয়া মুছলমান (মিঞা) অসমীয়া জাতিৰ অবিচ্ছেদ্য অংগ নহয় নেকি? মুখ্যমন্ত্ৰীগৰাকীৰ নিশ্চয় অসমৰ সকলো জাতি, জনগোষ্ঠী আৰু জনজাতিৰ প্ৰতি সমান দায়িত্ব আৰু কৰ্তব্য আছে। গতিকে আৰ্থ-সামাজিক আৰু শৈক্ষিক ক্ষেত্ৰত অতিকৈ পিছপৰা চৰ-চাপৰিৰ অসমীয়া মুছলমান (মিঞা) ৰ উন্নয়নৰ বাবেও মুখ্যমন্ত্ৰী গৰাকীয়ে বিশেষ পদক্ষেপ লওক। নিৰক্ষৰতা আৰু দৰিদ্ৰতাৰ কৰাল গ্ৰাসত ককবকাই থকা চৰ-চাপৰিৰ অসমীয়া মুছলমান (মিঞা) সমাজখন ধৰ্মান্ধতা, অন্ধবিশ্বাস, কুসংস্কাৰ, বাল্যবিবাহ, বহুবিবাহ, দেৱানী মাতব্বৰ প্ৰথা, জন বিস্ফোৰণ আৰু অপৰাধজনিত বিভিন্ন সমস্যা দূৰীকৰণৰ কৰি জনগোষ্ঠীটোৰ উন্নয়নৰ বাবে বিশেষ ব্যৱস্থা লোৱাটো সময়ৰ আহ্বান।\nলেখাটোৰ আৰম্ভণিতেই উল্লেখ কৰিছো যে ড০ হিমন্ত বিশ্ব শৰ্মাৰ বিজেপি মিত্ৰজোঁটৰ চৰকাৰে গৰীয়া, মৰিয়া আৰু দেশী মুছলমান জনগোষ্ঠীৰ উন্নয়নৰ বাবে বিশেষ কিবা ব্যৱস্থা গ্ৰহণ কৰিলে সেয়া নিশ্চয়কৈ আদৰণীয়। কিন্তু চৰকাৰখনৰ যদি সস্তীয়া আৰু বিভাজনৰ ৰাজনীতি কৰাৰ উদ্দেশ্য নহয় তেন্তে ‘খিলঞ্জীয়া-অখিলঞ্জীয়া’ৰ নামত ভাগ ভাগ কৰি নহয় গৰীয়া, মৰিয়া আৰু দেশী জনগোষ্ঠীয় মৰ্যদাৰে তেওঁলোকৰ উন্নয়নৰ বাবে বিশেষ ব্যৱস্থা গ্ৰহণ কৰক। ‘খিলঞ্জীয়া-অখিলঞ্জীয়া’ৰ নামত ভাগ-ভাগ কৰি কিবা বিশেষ ব্যৱস্থা গ্ৰহণ কৰিলে কোনোবাই তাৰ বিৰুদ্ধে ন্যায়ালয়ত প্ৰত্যহ্বান জনালে সেয়া কাৰ্যকৰী কৰা সম্ভৱ নহব। কিয়নো ‘খিলঞ্জীয়া’ৰ এতিয়াও কোনো চৰকাৰী সংজ্ঞা নাই আৰু ‘খিলঞ্জীয়া’ৰ নামত কোনো কোনো মুছলমান জনগোষ্ঠীক বিশেষ সুবিধা দিয়া আৰু কোনো কোনো মুছলমান জনগোষ্ঠীক বঞ্চিত কৰাৰ ষড়যন্ত্ৰ ন্যায়ালয়ৰ মজিয়াত ব্যৰ্থ হব পাৰে।\n(লেখক ৰাইজৰ দলৰ সম্পাদক। মোবাইল নম্বৰ- ৭০০২২৪০৫৪৯)\nPrevious articleDainik Gana Adhikar E-Paper July 10 2021 (Saturday) Edition\nNext articleশিৱসাগৰৰ ঐতিহাসিক শিৱদৌল চৌহদৰ পুৰণিকলীয়া গছসমুহ কটাক লৈ তীব্ৰ প্ৰতিক্ৰিয়া\nআন্তজিলা যাতায়তৰ নামত মৰিগাঁৱৰ বাৰপূজীয়া নিৰিক্ষণ চকীত একাংশ ভিডিপি সদস্যৰ গুণ্ডাগিৰি


মঙলদৈত ৰক্তদান শিবিৰঃ ১২০ গৰাকীকৈ ৰক্তদাতাই কৰিলে ৰক্তদান... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nট্ৰাম্প সংবাদ মেলত ব্যস্ত থকাৰ সময়তেই আমেৰিকাৰ হোৱাইট হাউচত…\nকণমাণি কৃষ্ণাংকক লাগে স্বাস্থ্যমন্ত্ৰীৰ লগতে আপোনাৰ…\nৰাজ্যত পুনৰ ২৯০০ জনৰ দেহত ধৰা পৰে কোভিড পজিটিভ, আক্ৰান্তৰ…\nদেশৰ শীৰ্ষ ৫ ‘আৰ্ম ৰেছলাৰ’ৰ ভিতৰত স্থান লাভ অসমৰ সিদ্ধাৰ্থ…\nসোনোৱাল মন্ত্ৰীসভাৰ কেবিনেট বৈঠক…\nস্বাস্থ্য মন্ত্ৰীৰ বিশেষ ঘোষণাঃ সোমবাৰৰ পৰা গুৱাহাটীত হোম…\nহাতীগাঁৱত খিলঞ্জীয়া মঞ্চ অসমৰ কাৰ্যালয়ত আলোচনা চক্ৰ…\nধেমাজি টাউন ব্ল’ক কংগ্ৰেছৰ উদ্যোগত “পৰিবেশ প্ৰভাৱ…\nধেমাজি প্ৰেছ ক্লাৱত বিধায়ক ৰনোজ পেগুৰ সংবাদমেল…\nদূৰদৰ্শনত ‘শ্ৰীমন্ত শংকৰদেৱ’ ধাৰাবাহিকখনৰ সম্প্ৰচাৰ বন্ধৰ…\nতেজপুৰ চিকিৎসা মহাবিদ্যালয় হাস্পতালত অঘটন! হঠাৎ ঢলি পৰি…\nপ্ৰাক্তন ৰাষ্ট্ৰপতি প্ৰণৱ মুখাৰ্জীৰ মগজুৰ অস্ত্ৰোপচাৰ…\nঅসম সহ ৬ ৰাজ্যৰ বান পৰিস্থিতিৰ সন্দৰ্ভত মুখ্যমন্ত্ৰীৰে…\nকোভিড-১৯ঃ দিল্লীত আৰোগ্যৰ হাৰ ৯০ শতাংশলৈ বৃদ্ধি…\nপুনৰ কংগ্ৰেছলৈ শচীন পাইলট! ৰাহুল গান্ধীক সাক্ষাতৰ বাবে…\nকেৰালাৰ বিমান দুৰ্ঘটনাৰ পাছৰ ৫ মিনিটত কি কি কৰা হৈছিল,…\nমঙলদৈত ৰক্তদান শিবিৰঃ ১২০ গৰাকীকৈ ৰক্তদাতাই কৰিলে ৰক্তদান…\nট্ৰাম্প সংবাদ মেলত ব্যস্ত থকাৰ সময়তেই আমেৰিকাৰ হোৱাইট হাউচত গুলীবৰ্ষণ... • ধেমাজি টাউন ব্ল’ক কংগ্ৰেছৰ উদ্যোগত "পৰিবেশ প্ৰভাৱ নিৰূপন খচৰা ২০২০"ৰ বিৰুদ্ধে সজাগতামূলক সভা-মানৱ শৃংখল কাৰ্যসূচী... • ধেমাজি প্ৰেছ ক্লাৱত বিধায়ক ৰনোজ পেগুৰ সংবাদমেল... • দেশৰ শীৰ্ষ ৫ ‘আৰ্ম ৰেছলাৰ’ৰ ভিতৰত স্থান লাভ অসমৰ সিদ্ধাৰ্থ মালাকাৰৰ... • দেশৰ শীৰ্ষ ৫ ‘আৰ্ম ৰেছলাৰ’ৰ ভিতৰত স্থান লাভ অসমৰ সিদ্ধাৰ্থ মালাকাৰৰ... • ৰাজ্যত পুনৰ ২৯০০ জনৰ দেহত ধৰা পৰে কোভিড পজিটিভ, আক্ৰান্তৰ সংখ্যা ৬১,৭৩৭জনলৈ বৃদ্ধি... • প্ৰাক্তন ৰাষ্ট্ৰপতি প্ৰণৱ মুখাৰ্জীৰ মগজুৰ অস্ত্ৰোপচাৰ সম্পন্ন, ৰখা হৈছে ভেন্টিলেটৰ ছাপৰ্টত... • দূৰদৰ্শনত ‘শ্ৰীমন্ত শংকৰদেৱ’ ধাৰাবাহিকখনৰ সম্প্ৰচাৰ বন্ধৰ দাবী শ্ৰীমন্ত শংকৰদেৱ আন্তৰ্জাতিক মিছনৰ... • অসম সহ ৬ ৰাজ্যৰ বান পৰিস্থিতিৰ সন্দৰ্ভত মুখ্যমন্ত্ৰীৰে আলোচনা প্রধানমন্ত্ৰীৰ... • অসম সহ ৬ ৰাজ্যৰ বান পৰিস্থিতিৰ সন্দৰ্ভত মুখ্যমন্ত্ৰীৰে আলোচনা প্রধানমন্ত্ৰীৰ...\nঅসমীয়া প্ৰতিদিন ৰ দ্বাৰা May 31, 2020 ত শেষ সম্পাদনা কৰা হৈছে\nডিজিটেল সংবাদ, মঙলদৈঃ কোভিড-১৯ ভয়াবহতা আৰু দেশ যুৰি চলি থকা লক ডাউন ৰ মাজতে দেওবাৰে মঙলদৈত ৰাষ্ট্ৰীয় স্বয়ং সেৱক সংঘ দৰঙৰ উদ্যোগত, বিশ্ব ধপাত বিৰোধী দিৱস উপলক্ষে নেচনেল মেডিকেল অৰ্গেনাইজেছন অসমৰ সহযোগত স্থানীয় মঙলদৈ সনাতন ধৰ্ম সভা প্ৰাঙ্গণত এটি ৰক্ত দান শিবিৰ অনুস্থিত হয়।\nএই ৰক্ত দান শিবিৰত সহযোগ কৰে সেৱা ভাৰতী পূৰ্বাঞ্চলে । “ৰক্ত ধাৰা” নামেৰে অভিযান আৰম্ভ কৰা এই অভিযানত গুৱাহাটী চিকিৎসা মহাবিদ্যালয় আৰু মঙলদৈ অসামৰিক চিকিৎসালয়ৰ ৰক্ত ভাণ্ডাৰৰ চিকিৎসক আৰু চিকিৎসা কৰ্মী সকলে ৰক্ত সংগ্ৰহ কৰে। এই ৰক্ত দান শিবিৰত দৰং জিলাৰ বিভিন্ন প্ৰান্তৰ প্ৰায় ১২০ গৰাকী ৰক্ত দাতাই ৰক্ত দান কৰা বুলি উদ্যোগতা সকলে জানিব দিয়ে।\nকভিড ১৯ এই ভয়াবহতাৰ ফলত ৰক্ত ভঁৰাল বিলাকত ৰক্তৰ অভাৱ হোৱা পৰিলক্ষিত হৈছে। কিয়নো লক ডাউন, সামাজিক দূৰত্ব বজাই ৰখা আদিৰ পৰিপ্ৰেক্ষিতত লগতে ৰক্তদাতা সকল চিকিৎসালয়ত যাবলৈ ইচ্ছা নকৰা আদিৰ কাৰকৰ বাবে প্ৰায় বোৰ ৰক্ত ভঁৰালতে ৰক্তৰ নাটনি হোৱাটো স্বাভাৱিক। এনে সময়তে এই ৰক্ত দান শিবিৰে এটোপাল ৰক্তৰ বাবে দিকবিদিক হেৰুৱাই থকা ৰোগী আৰু ৰোগীৰ অভিভাৱকলৈ আশাৰ সঞ্চাৰ কঢ়িয়াই আনিছে।উদ্যোগতা সকলে ৰক্ত দাতা সকলক একোখন কৈ ফুলাম গামোচা আৰু এটিকৈ গছৰ পুলিৰে আদৰণি জনায়।\nঅসমত কোৰোনাত আক্ৰান্তৰ সংখ্যা বৃদ্ধিঃ ৫৬গৰাকীৰ দেহত কোভিড-১৯\nচলচলীত অবৈধ কাঠ মিল জব্দ…\nট্ৰাম্প সংবাদ মেলত ব্যস্ত থকাৰ সময়তেই আমেৰিকাৰ হোৱাইট হাউচত গুলীবৰ্ষণ…\nকণমাণি কৃষ্ণাংকক লাগে স্বাস্থ্যমন্ত্ৰীৰ লগতে আপোনাৰ সহায়…\nধেমাজি টাউন ব্ল’ক কংগ্ৰেছৰ উদ্যোগত “পৰিবেশ প্ৰভাৱ নিৰূপন খচৰা ২০২০”ৰ…\nৰাজ্যত পুনৰ ২৯০০ জনৰ দেহত ধৰা পৰে কোভিড পজিটিভ, আক্ৰান্তৰ সংখ্যা ৬১,৭৩৭জনলৈ…\nআগৰ পিছৰ 1 of 6,564


Omicron Variant: কোৰোনাৰ নতুন প্ৰকাৰ ওমিক্ৰন সঁচাকৈ বিপজ্জনকনে? বিজ্ঞানীসকলৰ কি মন্তব্য এই বিষয়ত? Is the new form of corona omicron really dangerous scientists comments on this issue– News18 assam\nসূক্ষ্ম অধ্যয়নে এই কথাও পোহৰলৈ আনিছে যে ইয়াৰ মানৱ শৰীৰৰ সংস্পৰ্শলৈ অহা ৰিচেপ্টৰ বাইণ্ডিং ডমেইনটো ১০বাৰলৈ সলনি হৈছে।\nLast Updated : November 28, 2021, 00:58 IST\nবিশ্ব স্বাস্থ্য সংস্থাই ইতিমধ্যে কোৰোনা ভাইৰাছৰ নতুন প্ৰকাৰ ওমিক্ৰনক লৈ উদ্বেগ প্ৰকাশ কৰিছে। বিজ্ঞানীসকলো (Scientists )এই বিষয়ক লৈ চিন্তিত। বিজ্ঞানীসকলৰ মতে কোৰোনা ভাইৰাছে যথেষ্ট পৰিৱৰ্তনৰ পিছত এই নতুন ৰূপটো পাইছে।\nবিবিচিৰ প্ৰতিবেদন (BBC report) মতে, এগৰাকী বিজ্ঞানীয়ে কোৰোনাৰ এই নতুন প্ৰকাৰটোক "ভয়ানক" বুলি অভিহিত কৰাৰ লগতে তেওঁলোকে ইমান ভয়ানক প্ৰকাৰ আগেয়ে দেখা নাছিল বুলি উল্লেখ কৰে।\nবিজ্ঞান আলোচনী নেচাৰ (Science Magazine NATURE)ৰ মতে, এই প্ৰকাৰটো প্ৰথমে বটচৱানা (Botswana)ত পোৱা গৈছিল। ইয়াৰ পিছত দক্ষিণ আফ্ৰিকাত ইয়াক চিনাক্ত কৰা হয়। ইয়াৰ ঠিক পিছতে হংকঙত চিনাক্ত কৰা হয় ওমিক্ৰন (Omicron)ক। অৱশ্যে, দক্ষিণ আফ্ৰিকা (South Africa)ত প্ৰকাৰটো চিনাক্ত হোৱাৰ পিছতহে দেশখনে এই তথ্য ভাগ-বাটোৱাৰা কৰে।\nএই তথ্য পোৱাৰ পিছত ওমিক্ৰন প্ৰকাৰক লৈ ভিন্ন প্ৰশ্ন উত্থাপন হয়। এই প্ৰকাৰটো কিমান দ্ৰুতগতিত বিয়পে? অথবা টিকাকৰণৰ পিছত এই প্ৰকাৰটো প্ৰতিৰোধ কৰিবলৈ সক্ষম নে? আদি ভিন্ন প্ৰশ্ন উত্থাপন হৈছে।\nকিন্তু এই প্ৰশ্নবোৰৰ উত্তৰ খুব কমেহে জনা যায়। প্ৰকাৰটোৰ বিষয়ে উল্লেখ কৰি আফ্ৰিকাৰ চেণ্টাৰ ফৰ এপিডেমিক ৰেচপন্স এণ্ড ইনোভেচনৰ সঞ্চালক টুলিঅ' ডি অলিভেৰিয়াই কয় যে ই অস্বাভাৱিকভাৱে ৰূপান্তৰিত হৈছে আৰু আন যিকোনো প্ৰকাৰতকৈ পৃথক। তেওঁ কয়- ''এই ভেৰিয়েন্টটোৱে আমাক হতবাক কৰি দিছে। ই জিনীয় চৰিত্ৰ ৫০বাৰ সলনি কৰাৰ পিছত ওমিক্ৰন প্ৰকাৰলৈ সলনি হৈছে। আৰু ইয়াৰ স্পাইক প্ৰ'টিন ৩০বাৰলৈ সলনি কৰিছে।''\nভাইৰাছবিধ (corona virus)ৰ ওপৰত কৰা সূক্ষ্ম অধ্যয়নে এই কথাও পোহৰলৈ আনিছে যে ইয়াৰ মানৱ শৰীৰৰ সংস্পৰ্শলৈ অহা ৰিচেপ্টৰ বাইণ্ডিং ডমেইনটো ১০বাৰলৈ সলনি হৈছে। এতিয়ালৈকে চিনাক্ত কৰা আটাইতকৈ সংক্ৰামক ডেল্টা প্ৰকাৰৰ কোৰোনা ভাইৰাছৰ ক্ষেত্ৰত এই পৰিৱৰ্তন মাত্ৰ দুবাৰ আছিল।\nনিউয়ৰ্ক টাইমছে কয় যে নতুন প্ৰকাৰৰ ভাইৰাছৰ স্পাইক প্ৰ'টিনৰ যি পৰিৱৰ্তন, সেয়া চিন্তাৰ বিষয়। কিয়নো ৰোগ প্ৰতিৰোধ প্ৰণালী বা টিকাকৰণৰ দ্বাৰা সৃষ্টি হোৱা ৰোগ প্ৰতিৰোধ প্ৰণালীয়ে কাম কৰিব নে নকৰে তাক লৈ সন্দেহ আছে। কিন্তু ইটালীৰ শীৰ্ষ ভাইৰোলজিষ্ট ৰবেৰ্টো বুৰিয়নিয়ে কয় যে ৰাইজ চিন্তিত হোৱা উচিত নহয়। এটা টুইটত তেওঁ লিখিছিল যে প্ৰকাৰটোৰ বিষয়ে এতিয়ালৈকে একো বিশেষ জনা হোৱা নাই।\nকোৱাজুলু-নাটাল বিশ্ববিদ্যালয়ৰ অধ্যাপক ৰিচাৰ্ড লেচেলছে কয় যে ভাইৰাছটোৰ বিষয়ে চিন্তাৰ কাৰণ হৈছে যে প্ৰকাৰটোৰ সংক্ৰমণ ক্ষমতা তুলনামূলকভাৱে উচ্চ হ'ব পাৰে। ইয়াৰ উপৰি এই প্ৰকাৰটোৱে ৰোগ প্ৰতিৰোধ প্ৰণালী দুৰ্বল কৰিব পাৰে। কিন্তু এনে কেইবাটাও উদাহৰণ আছে যে কোৰোনাৰ নতুন প্ৰকাৰক লৈ প্ৰথমাৱাস্থাত যি উদ্বেগ প্ৰকাশ কৰা হয়, সেয়া প্ৰকৃততে নহয়। উদাহৰণ স্বৰূপে, বিটা প্ৰকাৰৰ বিষয়ে উল্লেখ কৰিব পাৰি। এই বছৰৰ আৰম্ভণিতে এই প্ৰকাৰটোক লৈও উদ্বেগ আছিল। কাৰণ ৰোগ প্ৰতিৰোধ প্ৰণালীয়ে ইয়াৰ প্ৰতি সঠিক সঁহাৰি দিয়া নাছিল। কিন্তু তাৰ পিছত অতিসংক্ৰামক প্ৰকাৰৰ ডেল্টা আহিছিল আৰু গোটেই পৃথিৱীত বিয়পি পৰিছিল।\nওমিক্ৰন প্ৰকাৰৰ ওপৰত গৱেষণা এতিয়াও চলি আছে। পৰীক্ষাগাৰৰ পৰা ইয়াৰ এটা স্পষ্ট ছবি পোৱা যাব। কিন্তু উদ্ভৱ হোৱা প্ৰশ্নবোৰৰ উত্তৰ প্ৰকৃততে সংক্ৰমিত ৰোগীক নিৰীক্ষণ কৰি পোৱা যায়। তাৰ বাবে কিছু অপেক্ষাৰ প্ৰয়োজন আছে।\nFirst published: November 28, 2021, 00:58 IST


ইমেইল কি আৰু ইমেইল কেনেকৈ কৰিব?\nHomeজ্ঞান-বিজ্ঞানইমেইল কি আৰু ইমেইল কেনেকৈ কৰিব?\nইমেইল (Email - Electronic Mail) হৈছে ইলেকট্ৰনিক ডিভাইছৰ দ্বাৰা ব্যৱহাৰ কৰা, বাৰ্তা প্ৰেৰণ আৰু গ্ৰহণ কৰিব পৰা এক পদ্ধতি।\nইমেইল কোনে নিৰ্মাণ কৰিছিল?\nইমেইল পোন প্ৰথমে আমেৰিকাৰ কম্পিউটাৰ প্ৰগ্ৰেমাৰ ৰে টমলিনচনে ১৯৭১ চনত ইলেকট্ৰনিক ডিভাইছৰ দ্বাৰা ইমেইল প্ৰেৰণ কৰিছিল। ARPANET (Advanced Research Projects Agency Network) এক বিস্তৃত অঞ্চলৰ পেকেট-চুইটচিং নেটৱৰ্ক আৰু TCP/IP প্ৰটকল চ্যুইট ৰূপায়ণৰ প্ৰথম নেটৱৰ্কৰ এটা আছিল (ARPANET) ।\n১৯৭৮ চনত শিৱা আয়াদুৰাই নিউ জাৰ্চিত অৱস্থিত দন্ত চিকিৎসা আৰু ঔষধ বিশ্ববিদ্যালয়ত ইমেইল প্ৰণালীৰ ক্ষেত্ৰত প্ৰকল্প আৰম্ভ কৰিছিল আৰু ১৯৮২ চনত শিৱা আয়াদুৰাই তেওঁ ইমেইলৰ ওপৰত আৰম্ভ কৰা প্ৰকল্প শেষ কৰি তেওঁ "ইমেইল" বুলি পৰিচয় কৰাইছিল। শিৱা আয়াদুৰাৰ প্ৰকল্পটো আছিল - কাগজভিত্তিক ইন্টাৰঅফিচ মেইল চিষ্টেমক ইলেকট্ৰনিকভাৱে অনুকৰণ কৰা।\nকিছুমান ইমেইল প্ৰদানকাৰী সেৱা:-\nGMX Mail ইত্যাদি।\nইমেইল প্ৰটকল কি?\nইমেইল প্ৰটকল হৈছে এনে এক পদ্ধতি যাৰ দ্বাৰা দুটা কম্পিউটাৰ বা ততোধিক কম্পিউটাৰৰ মাজত যোগাযোগ স্থাপন কৰা হয় আৰু ইয়াৰ মাজত ইমেইলৰ আদান-প্ৰদান কৰা হয়। ইমেইলৰ আদান-প্ৰদান কৰোতে মেইল চাৰ্ভাৰৰ দ্বাৰা কম্পিউটাৰ বা অন্যান্য ইলেকট্ৰনিক ডিভাইছত ইমেইল প্ৰেৰণ আৰু গ্ৰহণ কৰিব পাৰে।\nSMTP (Simple Mail Transfer Protocol - 1982)\nPOP (Post Office Protocol - 1984)\nIMAP (Internet Message Access Protocol - 1986)\nইমেইলত "@" চিহ্নই ইমেইল ব্যৱহাৰকাৰীৰ নাম ব্যৱহাৰকাৰীৰ ইণ্টাৰনেট ঠিকনাৰ পৰা পৃথক কৰে।\nউদাহৰণস্বৰূপে- ইণ্টাৰনেটৰ ঠিকনা https://www.facebook.com আৰু ইমেইলৰ ঠিকনা support@facebook.com\nইমেইল পঠোৱাৰ কিছু কথা:-\nSubject - ইমেইলৰ Subject ত ইমেইলৰ মূল বিষয় লিখিব।\nTo - ইমেইলৰ To ত যিজন ব্যক্তিক ইমেইল কৰিব তেওঁৰ ইমেইলৰ ঠিকনা লিখিব।\nCC - Cc মানে Carbon Copy, Cc ত প্ৰেৰণ কৰা মেইলৰ Copy বেলেগলৈ পঠাবলৈ হলে Cc ত ইমেইলৰ ঠিকনা দিব। (To ত প্ৰেৰণ কৰা ইমেইলৰ ঠিকনাৰ গৰাকীয়ে গম পাব যে Cc ত কিমান ইমেইললৈ তেওঁলৈ প্ৰেৰণ কৰা মেইল প্ৰেৰণ কৰিছে (ইমেইল ঠিকনাৰ সৈতে) আৰু Cc ৰ ইমেইলত প্ৰেৰণ কৰা সকলে To লৈ প্ৰেৰণ কৰা ইমেইল ঠিকনাৰে সৈতে গম পাব।)\nBCC - BCC মানে Blind Carbon Copy । BCC ত প্ৰেৰণ কৰা ইমেইলৰ গৰাকীসকলে To আৰু Cc লৈ প্ৰেৰণ কৰা ইমেইলৰ ঠিকনাৰ সৈতে ইমেইল দেখা পাব, To আৰু Cc লৈ প্ৰেৰণ কৰা ইমেইলৰ গৰাকীসকলে BCC লৈ প্ৰেৰণ কৰা ইমেইলৰ ঠিকনাবোৰ দেখা নাপায়।\nCompose Email - Compose Email ত ইমেইললৈ প্ৰেৰণ কৰিবলগীয়া বাৰ্তা লিখিব আৰু Attach File ত ফটো, ভিডিঅ', অডিঅ', ডকুমেণ্ট আদি পঠাব পাৰিব।\nGmail ত থকা কেইটামান Options ৰ বিষয়ে কিছু কথা:-\nGmail ত থকা Schedule Send ত ইমেইল পঠিয়াবৰ বাবে সময় নিৰ্ধাৰণ কৰিব পাৰিব।\nGmail ত থকা Confidential Mode ত পঠিওৱা ইমেইল গ্ৰহণ কৰা জনে Copy/Paste, Print, Forward, Download আদি কৰিব নোৱাৰে, কেৱল পঢ়িব পাৰিব, Confidential ইমেইলত Password দিব পাৰিব আৰু ইমেইলটো কেইদিনৰ বাবে থাকিব দিব পাৰিব লগতে জৰুৰীভাৱে প্ৰয়োজন অনুসৰি ইমেইল প্ৰেৰণ কৰা জনে Sent Email ত ক্লিক কৰি নিৰ্দিষ্ট Confidential Mode ত দিয়া ইমেইল খুলি ইমেইলৰ তললৈ থকা Remove Access ত ক্লিক কৰিও Confidential Mode ত দিয়া ইমেইল Delete কৰিব পাৰিব।


xukhdukh.com December 07, 2013\n১.মৰিগাঁৱত ৩১খন বিদ্যালয়ৰ ডেৰ হাজাৰ শিক্ষাৰ্থীয়ে এদিনো পাঠগ্ৰহণ নকৰাকৈ বহিল সৰ্ব-শিক্ষাৰ অন্তিম সাময়িকী পৰীক্ষাতঃ এই অভিলেখ ৰেকৰ্ড কৰাৰ বাবে বিশ্ব অভিলেখ সংস্থা গীনিজ বুকৰ সতে সচেতন ৰাইজে ই-মেইল পঠোৱাৰো সুখৰ খবৰ। বাক্সা জিলায়ো মৰিগাঁৱৰ সতে এই ক্ষেত্ৰত ফেৰ মৰাৰো আহিছে খবৰ!\nস্বাস্থ্য বিভাগে মৰাৰ পাছতো\nঅক্সিজেন সেৱা দিয়ে বুলি শুনিছো...\n২. মৃত্যুৰ পাছতো মহিলাক অক্সিজেন লগাই প্ৰেৰণ কৰিলে উন্নত চিকিতসাৰ বাবেঃ মঙলদৈত দেখুওৱা অসমৰ এনে অত্যাধুনিক চিকিতসা সেৱাৰ নমুনাৰ বাবে সচেতন নাগৰিক সমাজে বেমাৰী মন্ত্ৰীৰ কৰিলে ভূয়সী প্ৰশংসা।\n৩. নামনি সোৱনশিৰি নদী-বান্ধক লৈ প্ৰায়বোৰ সংগঠনে ৰাজ্যৰ বাহিৰতো আলোচনাত বহিবলৈ সাজু বুলি কৰিলে প্ৰকাশ। ভাল হোটেলত ভাল পৰিবেশত বহিলেহে ভাল ফল পোৱা যাব বুলি এন.এইচ.পি.চিক আঙুলিয়াই দিয়াৰো গোপন খবৰ। কাৰ্যসূচীবোৰৰ বাবে দীৰ্ঘদিনীয়া স্পনচৰাৰ ৰূপে কোম্পানীটোৱে আগ্ৰহ দেখুৱালেও তাৰ প্ৰতিফল হাতে হাতে পাব বুলি কেইবাটাও সংগঠনে গোপনে ব্যক্ত কৰিছে।\nকাম কৰিলে ঘোঁচ পাম,\nবকেয়াৰ সলনি হৈ যাব কাম!\n৪. অসমীয়া চৰকাৰী কৰ্মচাৰীয়ে অফিচলৈ সময় মতে নাযায়, ভাল দৰে কাম নকৰে, সেইবাবেই ৩৩মাহৰ বকেয়া দিব নোৱাৰি বুলি শপত খালে ৰসাল গগৈ ডাঙৰীয়াই। কৰ্মচাৰীয়ে কাম কৰক, কাম কৰি দিলে ৰাইজে মৰমতে পইচা দিয়েই, তেনে দৰেই বকেয়া সুতে মূলে আদায় কৰক। চাৰৰ টিপচত অসমীয়া ঘোঁচখোৰ বিষয়া সংস্থাই যথেষ্ট প্ৰেৰণাদায়ক বুলি ব্যক্ত কৰিছে।\n৫. মূল্যবৃদ্ধিৰ সৈতে ফেৰ মাৰিবলৈ ট্ৰেফিক পুলিচ সন্থাই দহ টকীয়া নোটৰ সলনি অন্ততঃ পঞ্চাশ টকীয়া নোট লাঠিৰ আগত বা হাতত গুজি দিওতে ব্যৱহাৰ কৰিবলৈ ট্ৰাক চালক আৰু হেণ্ডিমেন সন্থালৈ জনালে আহ্বান। এই কাতৰ আহ্বানক সন্থাই সহানুভূতিৰে বিবেচনা কৰাৰ দিলে আশ্বাস।\n৬.অসমৰ বান-গৰাখহনীয়াত ৰোধৰ বাবে মাথাউৰি বনোৱাৰ বাবে গুজৰাটৰ ৰাইজে দিয়া সহায় সহযোগৰ প্ৰতি সন্মান জনাই গুজৰাটত বল্লভ ভাই পেটেলৰ প্ৰতিমূৰ্তি বনাবলৈ সহযোগিতা আগবঢ়াব অসমৰ গেৰুৱা কমল পাৰ্টিৰ ৰাজ্যিক পৰিষদে। ২৫০০কোটি টকাৰে এনে প্ৰতিমূৰ্তি স্থাপন কৰি ৪৫০কোটি টকীয়া মংগল অভিযানকো লাজ দিয়াটো আজিৰ তাৰিখৰ অতিশয় জৰুৰী কাম বুলিও মুখ্য সচেতকে ব্যক্ত কৰিছে।\n৭. নগাঁৱত শিশু শ্ৰমিকৰ শিক্ষাৰ নামত কোটি কোটি টকাৰ লুণ্ঠন কৰিলে চাৰি এনজিঅইঃ এই সকল সফল অসমীয়া স্বেচ্ছাসেৱীলৈ নিবনুৱা সন্থাই জ্ঞাপন কৰিলে আন্তৰিক অভিনন্দন।\n৮. আম আদমীৰ দৰেই লানি পাতি আম আদমীৰ সতেই ভোট দিলে ৰাহুল মাইনাই। শীলা আণ্টিয়ে হিন্দীতে কাক ভোট দিলা বুলি সুধোতে "আপকো" বুলি উত্তৰ দিয়াত আণ্টিয়ে ভয় খোৱাৰ খবৰ। মাইনাই ভুলতে সঁচাকৈ আপ মানে "আম আদমী"ক ভোট দি অহা নাইতো। আম আদমীৰ বতাহত সৰু লৰাটোও উটি যোৱাৰ সন্দেহে এতিয়া শীলা আণ্টিক খুলি খুলি খোৱাৰ গোপন খবৰ।\n৯. মহন্তৰ দুয়োখন বিয়াৰ খৰছৰ হিচাব দিলে, গগৈৰ ঘৰৰ এখন বিয়াৰ হিচাব দিব বুলি কইনাধৰাৰ বৰঘৰৰ লগুৱাই এচ এম এছ যোগে জনাইছে। লৰাৰ বিয়াৰ খৰছৰ হিচাব ছাৰৰ ওচৰতো নাই, কৰ পৰা চীতলৰ কলঠি আহিল, কৰ পৰা মুগাৰ কাপোৰ আহিল সেয়া স্বয়ং চাৰ-বাইদেৱেও নাজানে, হঠাত এজনে হিচাব বিচাৰিলে কৰ পৰা দিও বুলি চাৰে ঘৰত দম-দমাই থকাৰ গোপন খবৰ।\n১০. খেৰনিত দিন দুপৰতে কিশোৰ হত্যা আৰু শিমলুগুৰিত দিন দুপৰতে অপহৰণ কাণ্ড হোৱাৰ বাবে বিজুলী মন্ত্ৰীক শৰ্মাপন্থী সকলে জগৰীয়া কৰা বুলি জানিব পৰা গৈছে। তেওঁলোকক বিস্বস্ত গুণ্ডা-সংঘই জনোৱা মতে ফুট গধূলিতে লাইট নথকাৰ বাবেই এইবোৰ কাৰ্যও দিন-দুপৰতে কৰিব লগা হৈছে। ৰাতি-বিয়লি এইবোৰৰ পৰিবেশ গঢ়ি দিলে দিন-দুপৰত নকৰে বুলিও লিখিত প্ৰতিশ্ৰুতি থানালৈ ফেক্স কৰাৰ খবৰ আহিছে।


'এয়াও এক অভিজ্ঞতা.......'(- দিগন্ত কুমাৰ ভট্টাচাৰ্য) - সাহিত্য ডট অৰ্গ\n‘এয়াও এক অভিজ্ঞতা…….’\nকিছুবছৰৰ আগৰ কথা। এবাৰ অ’ফিচৰ তেলেগু সহকৰ্মী এজনৰ লগত তাৰ বিশেষ কাম এটিৰ বাবে আহমদ নগৰ নামৰ ঠাই এখনলৈ যাবলগীয়া হৈছিল। আমি থকা পুণেৰ পৰা নগৰলৈ বাছেৰে গ’লে প্ৰায় তিনিঘন্টা লাগে। শনিবাৰে ৰাতিপুৱাতে ক’ৰবালৈ যাবলৈ অলপ অশান্তি পাওঁ, তথাপি বন্ধুৰ নেৰানেপেৰা অনুৰোধ উপেক্ষা কৰিবলৈ টান পালোঁ। ৰাতিপুৱা ঔৰংগাবাদলৈ যোৱা বাছ এখনত উঠিলোঁ। বাছত উঠাৰ কিছুদেৰিৰ পিছতে কণ্ডাক্টৰ আহিল টিকেট দিবলৈ। বন্ধুলৈ চাই দেখিলোঁ সি দেখোন টোপনিত লালকাল, এইমাত্ৰ উঠিছিলোঁ হে। দুটা টিকেট লৈ ভাড়া দি দিলোঁ মই।\nএঘন্টামান পিছত বাছখন ৰ’ল। আমি কিবা এটা খাওঁ বুলি ওচৰৰে হোটেল এখনত সোমালোঁ। দুয়ো ইডলি খালোঁ। অলপ পিছত ৱেইটাৰজনে বিল লৈ অহাৰ সময়ত বন্ধু মোবাইলত কিবা ছিৰিয়াছ আলোচনাত ব্যস্ত। মই এশটকাৰ নোট দুখন উলিয়াই তাৰ ফালে চালোঁ -‘আৰু কিবা খাবি?’\n‘ ওহ, তই দিলিয়েই নেকি বিল?…বাৰু, এখন মছালা দোছা, বাটাৰ দি আনিবাচোন, লগতে এটা ছিংগল ইডলি’ – সি ৱেইটাৰজনক ক’লে।\nমোৰ ফালে চাই সি মিচিকিয়াই ক’লে -‘মই অলপ ‘হেভী ব্ৰেকফাষ্ট’ কৰি ভাল পাওঁ।…আৰু দুপৰীয়াৰ লান্স মোৰফালৰ পৰা কিন্তু’।\nআহমদ নগৰত তাৰ কামটো সোনকালেই হৈ গ’ল। আমি একমান বজাত পুনৰ পুণেলৈ বুলি নাগপুৰৰ পৰা অহা বাছ এখনত উঠিলোঁ। প্ৰায় দহমিনিটমান পিছতে বাছখন ৰ’ল ‘ফুড ক’ৰ্ট’ এখনত। সকলো যাত্ৰী নামিল। লগৰজনৰ ফালে চাই চক্ খাই গ’লোঁ। সি পেটত খামোচ মাৰি ধৰি ‘উস: আস:’ কৰি বহি আছে।\n‘ৰাতিপুৱা বেছিকৈ খোৱা হ’ল বাবেই নেকি পেটটো বিৰাট বিষাইছে। তই যা দোস্ত, লান্স কৰি আহ গৈ…’\n‘মোৰ খুউব এটা ভোক লগা নাই। তই এনেকৈ পুণেলৈ যাব পাৰিবি জানো? ৰ’বি মই কিবা মেডিচিন পাওঁ নেকি চাই লওঁ’- মোৰ টেনশ্যন বাঢ়িল। মই ওচৰতে সুধি মেলি প্ৰায় দুশমিটাৰমান আঁতৰৰ ফাৰ্মাচী এখনৰপৰা তাৰ বাবে মেডিচিন আনিলোঁ। হোটেলত খাবলৈ সময় নহ’ব বুলি মই বিস্কুট এপেকেট আনিলোঁ বাছতে বহি খাম বুলি।\n‘মই টয়লেটলৈ যাওঁ। টেবলেট দুটা সেই হোটেলখনতে খাই আহোঁ, ইয়াত পানীও নাই..তই বাছতে থাক, বেগটো চাবি’-বন্ধুৱে বেঁকা-বেকিকৈ পেটটোত ধৰি বাছৰপৰা নামিল।\nকিছু সময় পাৰ হ’ল। গাড়ী ষ্টাৰ্ট দিলে ড্ৰাইভাৰে। মোৰ টেনশ্যন আকৌ বাঢ়িল। বন্ধুৰ টয়লেটতে কিবা হোৱা নাইতো! বেয়া চিন্তা কিছুমান আহিবলৈ ধৰিলে মনলৈ। মই দৌৰি গৈ হোটেলখনত সোমালোঁ। ইফালে সিফালে চাই বন্ধুক নেদেখিলোঁ। হঠাতে মোৰ হোটেলৰ ‘ৱাছ বেচিন’টোলৈ চকু গ’ল। বেচিন আৰু মূল ঠাইৰ মাজত অলপ বন্ধ ঠাই আছে। সেই চুকটোতে দেখোন সি ৰৈ আছে। অলপ আগবাঢ়ি গৈ দেখিলোঁ তাৰ এহাতত দুটা ডাঙৰ চিংৰা আৰু আনখন হাতত টেনিছ বলটোৰ দৰে এটি প্ৰকাণ্ড মিঠাই। দুয়োখন হাতেৰে মুখলৈ ভৰাইছে, এবাৰত চিংৰা…আনবাৰত মিঠাই। গো-গ্ৰাসে গিলোঁতে চাগে চিংৰাটোৰ ভিতৰৰ মটৰ দুই-এটা নাকৰ ভিতৰলৈও সোমাইছে, সি হাঁচিয়াইছে মাজে মাজে।\nমই তাত ৰৈ থকাতকৈ উভতি আহি পুনৰ বাছত আহি বহিলোঁ। অলপ পিছত পেটটো পিহি পিহি মুখখন বেঁকা কৰি সিও আহি বহিল। মই একো নামাতিলোঁ।\nকিছু দেৰিৰ পিছত কনডাক্টৰ আহিল ভাড়া খুজিবলৈ। বন্ধুলৈ চাই দেখো, সি গভীৰ নিদ্ৰাত! পুণে আহি পোৱাৰ পিছত সি মোক ক’লে – ‘মেডিচিন কিনোতে তোৰ খৰচ হ’ল ন’ আজি? তই বিলখন আনিছ যদি দিবিচোন। মই অ’ফিচত জমা দিলে ‘ৰিফাণ্ড’ পাম…তোক আধা পইচা দিম বাৰু, চিন্তা নকৰিবি’!


দুৰ্গা পূজা উদযাপন সমিতিসমূহলৈ কি বিশেষ আহ্বান মন্ত্ৰী হিমন্ত বিশ্ব শৰ্মাৰ?\nকেনেকৈ দুৰ্গা পুজা অনুষ্ঠিত কৰাৰ পৰামৰ্শ দিলে মন্ত্ৰীগৰাকীয়ে?\nগুৱাহাটী , September 10, 2020 3:41 pm\nবৃহস্পতিবাৰে GMCH ত সেনাৰ প্লাজমা দান কাৰ্য্যসূচীত স্বাস্থ্য মন্ত্ৰী হিমন্ত বিশ্ব শৰ্মা।\nসমাগত শাৰদীয় দুৰ্গোৎসৱ। কিন্তু বহাগ বিহু, ঈদ, অম্বুবাচীৰ দৰেই ক’ৰ’নাৰ ত্ৰাসৰ বাবেই ম্লান পাব নেকি শাৰদীয় দুৰ্গোৎসৱৰ উল্লাস-আনন্দ?\nৰাজ্যত দ্ৰুতগতিত বৃদ্ধি পাইছে কোভিড আক্ৰান্তৰ সংখ্যা। তেনে পৰিপ্ৰেক্ষিতত কেৱল ধৰ্মীয় ৰীতি-নীতিৰেহে উদযাপন কৰা হৈছিল বাপতিসাহোন বহাগ বিহু, ঈদ আৰু মহা অম্বুবাচী মেলা।\nএই সন্দৰ্ভত কেনেদৰে দুৰ্গা পুজা আয়োজন কৰিব তাক লৈ উদযাপন সমিতি সমূহলৈ বিশেষ আহ্বান জনাইছে মন্ত্ৰী হিমন্ত বিশ্ব শৰ্মাই।\nবৃহস্পতিবাৰে GMCH ত সেনাৰ প্লাজমা দান কাৰ্য্যসূচীত অংশগ্ৰহণ কৰি মন্ত্ৰীগৰাকীয়ে দুৰ্গা পুজা উদযাপন সন্দৰ্ভত কয়, ‘কিবা নহয় কিবা প্ৰকাৰে পূজাটো হ’ব। যদি মানুহে স্বেচ্ছাই মানি চলে তেতিয়াহ’লে সংক্রমণ কম হ’ব।‘\n‘মানুহে যদি নামানে. বিহুও নহ’ল, অম্বুবাচীও নহ’ল পুজাটো পালন কৰিম বুলি ভাবিছে তেতিয়া আমি কি ক’ম মানুহক যে যেনেকৈ বিহুটো অনুষ্টুপীয়াকৈ উদযাপন কৰিলে পুজাটোও কেৱল ধৰ্মীয় ৰীতি-নীতি মানিহে কৰক।‘ মন্ত্ৰীগৰাকীয়ে আহ্বান জনাই কয়।\nইপিনে, ‘হাজাৰ হাজাৰ পূজাৰ পেণ্ডেল আছে, কিমানক বুজাম কিমানে শুনিব?’ বুলি মন্ত্ৰীগৰাকীয়ে প্ৰশ্ন কৰি লগতে কয়, ‘সেয়েহে যদি অকল ধৰ্মীয় ৰীতি নীতি মানি পুজা অনুষ্ঠিত কৰে তেতিয়া কোভিডৰ সংক্ৰমণ কমিব।যদি মানুহে মুকলি হৈ যায় আৰু উলহ-মালহৰে পুজা অনুষ্ঠিত কৰিম বুলি ভাবে তেন্তে দিগদাৰ হ’ব।‘


ভাৰতত প্ৰৱেশ কৰা ক'ৰ'না ভাইৰাছৰ পৰা কেনেদৰে বাচিব; জানক কেইটামান উপায়\nভাৰতত প্ৰৱেশ কৰা ক’ৰ’না ভাইৰাছৰ পৰা কেনেদৰে বাচিব; জানক কেইটামান উপায়\nগুৱাহাটী , March 4, 2020 9:12 am\nচীনত সংহাৰী ৰূপ ধাৰণৰ পিছতে বিশ্বৰ বিভিন্ন দেশত আতংকৰ সৃষ্টি কৰা ক’ৰ’না ভাইৰাছৰ প্ৰৱেশ ঘটিছে ভাৰতত। প্ৰায় ১০ জন লোকৰ দেহত এই ভাইৰাছবিধৰ উপস্থিতি ধৰা পৰাত এতিয়া সাধাৰণ লোকৰ মাজত এক আতংকময় পৰিৱেশে বিৰাজ কৰিছে।\nএই মহামাৰী ভাইৰাছবিধৰ পৰা ৰক্ষা পাবলৈ বিশ্বৰ বিভিন্ন স্বাস্থ্য সংস্থা সমূহে উপদেশ দিয়া কেতবোৰ নিৰ্দেশনা তথা নিয়ম সমূহ তলত উল্লেখ কৰা হ’ল।\n১. যদি কোনো ব্যক্তিৰ কাঁহ, পানী লগা, জ্বৰ হোৱা বুলি জানিছে তেন্তে সেই ব্যক্তিজনৰ পৰা ০.৫ ৰ পৰা ২ মিটাৰ দূৰত্ব বজাই ৰাখিব। তদুপৰি বেমাৰী ব্যক্তিজনক মাস্ক পিন্ধিবলৈ কওক।\n২. বহু সময়ত কাঁহিলে বা হাঁচিয়ালে তাৰ বিজানুবোৰ আশে-পাশে থকা বস্তুলৈ বিয়পিব পাৰে। মুখত হাত দি কাঁহিলে বা হাঁচি মাৰি মোবাইল, কম্পিউটাৰ মাউচ, কাপ বা অন্য তেনেধৰণৰ বস্তু চুৱে তেন্তে বিজানু বা ভাইৰাছবিধ তালৈ সংক্ৰমিত হ’ব পাৰে। এই বস্তুবোৰ চুলে হাত দুখন ভালকৈ নোধোৱাকে চকু বা নিজৰ শৰীৰ চুব নালাগে।\n৩. এই ভাইৰাছবিধত আক্ৰান্ত ব্যক্তিয়ে যিসমূহ সামগ্ৰী ব্যৱহাৰ কৰে যেনে প্লেট, কাপ আদিত ৪৮ ঘণ্টালৈকে ক’ৰ’না ভাইৰাছ জীৱিত হৈ থাকে। চাবোন বা অন্য তেনেধৰণৰ সামগ্ৰীৰে ধুইহে ভাইৰাছবিধ নোহোৱা কৰিব পাৰি।\n৪. যদি ক’ৰ’না ভাইৰাছত আক্ৰান্ত লোকক চুইছে তেন্তে দুয়োখন হাত ভালকৈ ধুব লাগে।\n৫. এই ভাইৰাছ বিধৰ পৰা হাত সাৰিবলৈ আপুনি পিন্ধা মাস্কখন এদিনতকৈ বেছি নিপিন্ধিব। এদিনতকে বেছি পিন্ধিলে বেক্টেৰিয়া ভিতৰলৈও যাব পাৰে।\n৬. যদি কোনো লোক ক’ৰ’নাত আক্ৰান্ত হোৱা বুলি সন্দেহ ভাৱ আহিছে তেন্তে সেই ব্যক্তিজনে ব্যৱহাৰ কৰা টাৱেল, খাদ্য, বাচন-বৰ্তন ব্যৱহাৰ নকৰিব।\n৭. এই ভাইৰাছবিধ নাক, কাণ আৰু চকুৰ জৰিয়তেও সম্প্ৰসাৰিত হয়। সেয়ে যিকোনো বেমাৰী ব্যক্তিক লগ কৰাৰ পিছত নিজৰ শৰীৰৰ এই অংগ সমূহ হাত দুখন পৰিস্কাৰকৈ নোধোৱাকৈ স্পৰ্শ নকৰিব।\nউল্লেখ্য যে যদিহে আপুনি বা আপোনাৰ ওচৰৰ কোনো লোক জ্বৰ, পানী লগা, কাঁহ, উশাহ-নিশাহ লোৱাত কষ্ট, ডিঙিৰ ভিতৰত বিষ আদি সমস্যাত ভুগে তেন্তে লগে লগে চকিৎসকৰ ওচৰত যাব বা যোৱাৰ পৰামৰ্শ দিব।\nএটা কথা জানি থোৱা ভাল যে এই ৰোগবিধ এজন ব্যক্তিৰ পৰা আন এজন ব্যক্তিলৈ সংক্ৰমিত হয় সেয়ে এই ক্ষেত্ৰত অসাৱধানতা অৱলম্বন কৰা অনূচিত।


মৰিয়নীত বাসগৃহৰ ভিতৰেদি যায় বিদ্যুতৰ তাৰ,কোনে দিলে এই অনুমতি.... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nনাওবৈচাত ৰাইজৰ দলৰ প্ৰাৰ্থী হ’ব পাৰে আমছুৰ এজন নেতা…\nলুৰীণ-অখিলৰ মধুচন্দ্ৰিকা অন্ত, উদয় নহয় অসমৰ ৰাজনীতিত নতুন…\nনাগালেণ্ডৰ ডিমাপুৰত অনুষ্ঠিত হয় লায়ণ্স ক্লাৱৰ অধিবেশন…\nঅসম গণ পৰিষদ এৰিব দলটোৰ আন এগৰাকী প্ৰাক্তন সভাপতিয়ে !…\nমাজুলীত নচলিব বহিৰাগত নেতাৰ দপদপনি : হুংকাৰ মাজুলী জিলা…\nমৰিয়নীত বাসগৃহৰ ভিতৰেদি যায় বিদ্যুতৰ তাৰ,কোনে দিলে এই অনুমতি….\nঅসম গণ পৰিষদ এৰিব দলটোৰ আন এগৰাকী প্ৰাক্তন সভাপতিয়ে !... • বিহপুৰীয়াত কাৰ জিন্দাবাদ... • মাজুলীত নচলিব বহিৰাগত নেতাৰ দপদপনি : হুংকাৰ মাজুলী জিলা বিজেপিৰ সভাপতিৰ.... • নাওবৈচাত ৰাইজৰ দলৰ প্ৰাৰ্থী হ’ব পাৰে আমছুৰ এজন নেতা... • নাগালেণ্ডৰ ডিমাপুৰত অনুষ্ঠিত হয় লায়ণ্স ক্লাৱৰ অধিবেশন .... • নাগালেণ্ডৰ ডিমাপুৰত অনুষ্ঠিত হয় লায়ণ্স ক্লাৱৰ অধিবেশন .... • লুৰীণ-অখিলৰ মধুচন্দ্ৰিকা অন্ত, উদয় নহয় অসমৰ ৰাজনীতিত নতুন দিগন্ত... • সমাগত বিধানসভা নিৰ্বাচনত বিজেপিক বৰ্জন কৰিব কোচ ৰাজবংশী জনগোষ্ঠীয়ে... • নতুন দিল্লীত দলীয় নেতৃত্বৰ ওচৰত ক্ষমা খুজিলে শিলাদিত্য দেবে... • দুধনৈত বিজেপি মিত্ৰ জোঁটৰ প্ৰাৰ্থী ৰপে ৰাভা হাছং যৌথ সংগ্ৰাম সমিতিৰ প্ৰক্ষেপিত প্ৰাৰ্থী শ্যামজিৎ ৰাভা...\nঅসমীয়া প্ৰতিদিন ৰ দ্বাৰা Sep 9, 2020 ত শেষ সম্পাদনা কৰা হৈছে\nডিজিটেল সংবাদ মৰিয়নি : অসম ৰাজ্যিক বিদ্যুৎ পৰিষদৰ যোৰহাট সংমণ্ডলত নামতহে আছে বিদ্যুৎ সুৰক্ষা বিভাগ। বিদ্যুৎ সুৰক্ষা আইন উলংঘা কৰি মৰিয়নিত একাধিক বাসগৃহ নিৰ্মান কৰাৰ পিছতো কোনো ধৰনৰ ব্যৱস্থা গ্ৰহন কৰা বিদ্যুৎ সুৰক্ষা বিভাগে। অসম ৰাজ্যিক বিদ্যুৎ পৰিষদৰ নাগাজাংকা উপ সংমণ্ডলৰ অন্তৰ্গত মৰিয়নি নগৰৰ কাণ্ডজ্ঞানহীণ একাংশ লোকে বিদ্যুৎ আইন উলংঘা কৰি বাসগৃহ নিৰ্মান কৰা পৰিলক্ষিত হৈছে। ফলত যিকোনো সময়তে ভয়ংকৰ দুৰ্ঘটনা সংঘটিত হোৱাৰ সম্ভাৱনা প্ৰকট হৈ পৰিছে।\nউল্লেখ্য যে, মৰিয়নি নগৰৰ এক নং ৱাৰ্ডৰ কেনেডি পাৰ্কত একংশ লোকে উচ্চ ক্ষমতা সম্পন্ন বিদ্যুৎ পৰিবাহী লাইনৰ একেবাৰে তলতে দুমহলীয়া বিল্ডিং নিৰ্মান কৰাৰ বিপৰীতে আন একাংশৰ বেলকনিৰ ভিতৰেদিয়ে বিদ্যুৎ পৰিবাহী তাঁৰ পাৰ হৈ গৈছে। অনুৰুপ ধৰনে নগৰৰ দুই নং ৱাৰ্ডতো এনেদৰে নিৰ্মান কৰা হৈছে একাধিক বাসগৃহ। মৰিয়নি নগৰৰ কেনেডি পাৰ্কত এজন লোকে বিদ্যুৎ সুৰক্ষা আইন খনক ভৰিৰে মোহাৰি উচ্চ ক্ষমতাসম্পন্ন বিদ্যুৎ পৰিবাহী তাঁৰৰ খুটাতোকে ঘৰৰ পোষ্ট হিচাপে ব্যৱহাৰ কৰি পকী বেৰ পৰ্যন্ত নিৰ্মান কৰিছে। কিন্তু বিদ্যুৎ বিভাগৰ এখন ইলেট্ৰিকচিটি চে’ফটি এক্ট বা বিদ্যুৎ সুৰক্ষা আইন থকাৰ পাছতো জীৱন আৰু সম্পতিৰ প্ৰতি ভাবুকি সৃষ্টি কৰি এনে কাৰ্য সংঘটিত কৰিবলৈ মৰিয়নী নগৰৰ এই সকল লোকে সাহস পালে তাক লৈ প্ৰশ্ন উত্থাপন হৈছে।\nভাৰতীয় ইলেক্ট্ৰিচিয়ান আইন ১৯৫৬/৭৯ আৰু ৮০ অনুসৰি উচ্চ বা নিম্ন ক্ষমতা সম্পন্ন বিদ্যুৎ পৰিবাহী তাঁৰৰ ওচৰত যি কোনো নিৰ্মান কাৰ্য্যৰ বাবে বিদ্যুৎ বিভাগৰ পৰা প্ৰয়োজনীয় অনুমতি লোৱাৰ প্ৰয়োজন। কিন্তু মৰিয়নীৰ এই সকল নাগৰিকে বিদ্যুৎ বিভাগৰ অনুমতি লোৱাৰ দুৰৈৰ কথা বিদ্যুৎ বিভাগক চুড়ান্ত ভাবে উপহাস কৰা লগতি অতি বিপদজনক ভাৱে বিদ্যুৎ পৰিবাহী খুটা ব্যৱহাৰ কৰি পকী বেৰহে নিৰ্মান কৰিছে।\nএই সন্দৰ্ভত নাগাজাংকা বিদ্যুৎ উপ সংমণ্ডলৰ মাণ্ডলিক অভিযন্তা জ্যোতি প্ৰসাদ পেগুয়ে কয় যে এই সন্দৰ্ভত এই লোক সকলক কৈফিয়ৎ তলব কৰি শীঘ্ৰে ব্যৱস্থা গ্ৰহণ কৰা হ’ব। উল্লেখ্যযোগ্য যে, দুমাহ পূৰ্বে মৰিয়নি হোনোৱাল চাহ বাগিছা সমীপৰ গংগাপুৰত উচ্চ ক্ষমতা সম্পন্ন বিদ্যুৎ পৰিবাহী লাইনৰ তলত নৱনৰ্মিত এটা বাসগৃহত কৰ্মৰত অৱস্থাত এজন শ্ৰমিক বিদ্যুৎ পৃষ্ঠ হৈ কৰুণ ভাবে মৃত্যুক সাৱতি ল’ব লগা ঘটনা সংঘটিত হোৱা পাছতো সম্বিৎ ঘুৰি অহা নাই মৰিয়নীৰ একাংশ নাগৰিক আৰু বিদ্যুৎ বিভাগৰ।\nআজি মোৰ ঘৰ ভাঙিছে, কালি উদ্ধৱ ঠাকৰেৰ অহংকাৰ ভাঙিবঃ কংগনা ৰানাৱট… VIDEO\nনাগালেণ্ডৰ ডিমাপুৰত অনুষ্ঠিত হয় লায়ণ্স ক্লাৱৰ অধিবেশন ….


Cozymin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cozymin ar byavahar, ppali, parshwakriya, upkaar, kriya-pratikriya aaru satarkatabani\nCozymin ৰ লাভ আৰু ব্যৱহাৰসমূহ- Cozymin Benefits & Uses in Assamese- Cozymin ar laabh aaru byavaharsamuh\nCozymin ৰ পালি আৰু সেয়া কেনেদৰে ল'ব- Cozymin Dosage & How to Take in Assamese - Cozymin ar paali aaru xeya kenedore lobo\nCozymin ৰ পাৰ্শ্চক্ৰিয়াসমূহ- Cozymin Side Effects in Assamese- Cozymin ar parshwakriyasamuh\nCozymin সংক্ৰান্ত সতৰ্কতাবাণীসমূহ- Cozymin Related Warnings in Assamese- Cozymin xonkranta xatarkatabanisamuh\nঅইন দৰৱৰ সৈতে Cozyminৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cozymin with Other Drugs in Assamese- Oinor xoite Cozymin ar gurutor kriya-pratikriya\nCozymin মতভেদসমূহ- Cozymin Contraindications in Assamese- Cozymin nishedhsamuh\nCozymin ৰ বিষয়ে সততে সোধা প্ৰশ্নসমূহ- Frequently asked Questions about Cozymin in Assamese- Cozymin ar bikhoye satate xodha prashnasamuh\nখাদ্য আৰু মদৰ সৈতে Cozymin ক্ৰিয়া-প্ৰতিক্ৰিয়া- Cozymin Interactions with Food and Alcohol in Assamese- khadya aaru modor xoite Cozymin kriya-pratikriya\nCozymin ৰ লাভ আৰু ব্যৱহাৰসমূহ - Cozymin Benefits & Uses in Assamese - Cozymin ar laabh aaru byavaharsamuh\nCozymin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCozymin ৰ পালি আৰু সেয়া কেনেদৰে ল'ব - Cozymin Dosage & How to Take in Assamese - Cozymin ar paali aaru xeya kenedore lobo\nCozymin-ৰ উপাদানসমূহ - Cozymin Active Ingredients in Assamese - Cozymin-ar upadaansamuh\nCozymin ৰ পাৰ্শ্চক্ৰিয়াসমূহ - Cozymin Side Effects in Assamese - Cozymin ar parshwakriyasamuh\nগৱেষণাৰ ভিত্তিত, Cozymin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCozymin সংক্ৰান্ত সতৰ্কতাবাণীসমূহ - Cozymin Related Warnings in Assamese - Cozymin xonkranta xatarkatabanisamuh\nCozymin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCozymin গৰ্ভৱতী মহিলাৰ বাবে সুৰক্ষিত।\nCozymin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Cozymin ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Cozymin কি প্ৰভাৱ দেখা গৈছে?\nCozyminৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Cozymin কি প্ৰভাৱ দেখা গৈছে?\nCozyminৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Cozymin ৰ কি প্ৰভাৱ দেখা গৈছে?\nCozyminৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Cozyminৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cozymin with Other Drugs in Assamese - Oinor xoite Cozymin ar gurutor kriya-pratikriya\nCozymin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCozymin মতভেদসমূহ - Cozymin Contraindications in Assamese - Cozymin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cozymin লোৱা অনুচিত যাতে -\nCozymin ৰ বিষয়ে সততে সোধা প্ৰশ্নসমূহ - Frequently asked Questions about Cozymin in Assamese - Cozymin ar bikhoye satate xodha prashnasamuh\nএই Cozymin-এ অভ্য়াস বা নিচাৰ সৃষ্টি কৰে নেকি?\nনহয়, Cozymin আসক্তি সৃষ্টি কাৰক বুলি কোনো সাক্ষ্য নাই।\nনহয়, Cozymin লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Cozymin লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Cozyminৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Cozymin ক্ৰিয়া-প্ৰতিক্ৰিয়া - Cozymin Interactions with Food and Alcohol in Assamese - khadya aaru modor xoite Cozymin kriya-pratikriya\nখাদ্য আৰু Cozyminৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Cozymin আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Cozyminৰ মাজৰ প্ৰতিক্ৰিয়া\nমদৰ সৈতে Cozymin সেৱন কৰাটো বিপজ্জনক হ'ব পাৰে।\nCozymin ৰ অনুকল্প - Substitutes for Cozymin in Assamese\nআপুনি বা আপোনাৰ পৰিয়ালৰ কোনোবাই Cozymin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cozymin ব্যৱহাৰ কৰিছিল নেকি?\nআপুনি কিমান পৰিমাণে Cozymin সেৱন কৰিছিল?\nআপুনি Cozymin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cozymin সেৱন কৰে?


অসমীয়াত কথা-বতৰা আৰু মই (দিগন্ত যাদৱ শৰ্মা) - সাহিত্য ডট অৰ্গ\nঅসমীয়াত কথা বতৰাৰ সমূহ সদস্য আৰু প্ৰশাসকসকল,\nদিনাংক ২৮ মাৰ্চ’ ২০১২। দিনটোৰ কোনোবা এটা সময়ত মোৰ ‘ম’বাইল ফোন’টোত ই-মেইলৰ ‘alert tone’ বাজি উঠিছিল। মেজৰ ওপৰতে থকা “ম’বাইল ফোনটোৰ screen”ত দেখিছিলোঁ- জি-মেইলত মোলৈ অহা এটা ই-মেইল “………………approved your request to join the group অসমীয়াত কথা বতৰা।”\nআজি ২৮ মাৰ্চ’ ২০১৩। ‘অসমীয়াত কথা বতৰা’ত মোৰ এবছৰ সম্পুৰ্ণ হ’ল। ২০১২ বৰ্ষৰ আজিৰ দিনটোতে মই অকবৰ মজিয়াত প্ৰবেশ কৰিছিলোঁ। তেতিয়া ইয়াত মোৰ সচৰাচৰ প্ৰচলিত চিনাকি অৰ্থত এজনো নাছিল। আপোনালোক আটাইৰে লগত মোৰ মাত্ৰ এটাই চিনাকি আছিল- “আপোনালোকৰ দৰেই ময়ো অসমীয়া ভাষাক শ্ৰদ্ধা/সন্মান কৰোঁ। মই মোৰ মাতৃভাষা অসমীয়াক কেতিয়াও অবজ্ঞা কৰা নাই, নকৰোঁ। ইন্টাৰনেটৰ বিশাল জগতখনত ময়ো কিঞ্ছিত হলেও অসমীয়াত কথা বতৰা আগবঢ়াব খোজোঁ।”\nবিগত ৩৬৫ দিনত মই অসমীয়াত কথা বতৰাক কি দিছো সেইটো গুৰুত্বপুৰ্ণ নহয়। ‘কিবাকিবি’ লিখিবলৈ চেষ্টা কৰিছো যদিওঁ সেয়া অৱশ্যে অতি নগণ্য। আৰু সেয়া মানদণ্ডৰ ফালৰ পৰাও উত্তম নিশ্চয়কৈ নহয়। গুৰুত্বপুৰ্ণ কথাটো হৈছে অসমীয়াত কথা বতৰাই মোক বহুতো দিলে। আমনি লগাত কেইবাবাৰো ‘ফেচবুক’ বাদ দিম বুলি ভবা দিগন্ত যাদৱ শৰ্মাই এতিয়া অকবৰ বাবে দিনটোত এবাৰৰ বাবে হলেওঁ গোটৰ পৃষ্ঠাটো খোলে। কেতিয়াবা কেবাবাৰো হয় ‘মোবাইল ফোনটোৰ সৌজন্যত’। প্ৰকৃততে ‘ফেচবুক’ত মই খুব সক্ৰিয়ও নহওঁ। সাহিত্য পঢ়ি ভাল পাওঁ। কিন্তু সংসাৰ আৰু চাকৰি জীৱনৰ ব্যৱস্থা আৰু ব্যস্ততাই এনে ৰুচি আৰু চখত মাজে মাজে আঘাট হানে।\nঅসমীয়া মোৰ মাতৃভাষা। মাতৃভাষাক ভাল নোপোৱা মানুহো নিশ্চয় নাই। অইন ভাষাতকৈ মাতৃভাষাতে পঢ়ি বেছিকৈ স্বাচ্ছন্দ্য অনুভৱ কৰোঁ। দিনবোৰৰ ব্যস্ততাৰ মাজতো প্ৰায়ে থাওকতে পোৱা যিকোনো ধৰণৰ লেখাত চকু ফুৰাওঁ। কেতিয়াব কেতিয়াবা ‘মোবাইল ফোন’টোতে ‘ইন্টাৰনেট’ত অসমীয়া ভাষা-সাহিত্যৰ কিনো লেখা আছে চাবলৈ চেষ্টা কৰোঁ। এনেকৈয়ে এদিন সাহিত্য ডট্ অৰ্গ, এনাজৰী… এইবোৰৰ লগত চিনাকি হ’লো। ভাল লাগিল, ঘৰৰ পৰা দুৰৈত থকা সেই দিনবোৰত যেন মুৰটো সোমোৱাবলৈ নতুনকৈ আৰু মুধচ এখনহে পালো। বাতৰি কাকততো এই আলোচনী সমূহৰ নাম দেখিছিলোঁ। তেতিয়াওঁ জনা নাছিলো “অসমীয়াত কথা বতৰা” গোটৰ কথা। সাহিত্য ডট অৰ্গত এবাৰ খোচঁৰি থাকোতে এই গোটৰ কিছু কথাত চকু পৰে। লগে লগে অকবত প্ৰবেশ কৰিবলৈ মন মেলিলোঁ। হয়, সেইবাৰ বহুদিনৰ পিছতহে নিজৰ ‘একাউন্ট’টো খুলিছিলোঁ। অলপ চেষ্টাৰে “অসমীয়াত কথা বতৰা” ‘টাইপ’ কৰি ‘চাৰ্চ’ কৰি ‘Join Group’ বুটামটোত ‘ক্লিক’ কৰিলোঁ। চেষ্টাৰে বুলি এইবাবেই কৈছো তেতিয়া ‘Click ‘n Type’তহে অসমীয়া লিখিবলৈ আৰম্ভ কৰিছিলো। অৱশ্যে আজিওঁ মই অসমীয়া খৰকৈ লিখাত পাকৈত হৈ উঠা নাই। একো লিখিব নোৱাৰি বহুদিনলৈ অইনৰ লেখাবোৰ পঢ়ি উঠি অকল ‘like’তে ‘ক্লিক’ কৰিছিলোঁ। এই বিষয়ত মোৰ অনুভৱৰ বিষয়ে কিছু কথা অকবৰ মজিয়াত ইতিমধ্যে ব্যক্ত কৰিছোঁ।\nখুব সম্ভৱ মোৰ প্ৰথম ‘পোষ্ট’টো আছিল স্কুলৰ নতুন কিতাপ কিনাৰ ওপৰত মোৰ অনুভৱৰ টোকা এটা । অতি চমু লিখাটোৰ ওপৰত কেইবাজনেওঁ মন্তব্য আগবঢ়াইছিল। ‘অকব’ত বহুতো উন্নত মানদন্ডৰ লেখা পঢ়িবলৈ পাওঁ যিয়েই নেকি ভাল কিতাপ অথবা আলোচনী এখনৰ অভাব পূৰ্ণ কৰে। আপোনালোকৰ লেখাবোৰ পঢ়ি উৎসাহিত হৈ মই নিজেও ‘কিবা’ এটা লিখিবলৈ মন মেলিছিলো। সেই তেতিয়াই আমাৰ কলেজীয়া জীৱনত দেখি অহা ঘটনা এটাৰ ওপৰত ভিত্তি কৰি চুটিগল্প এটা লিখিছিলোঁ। ‘পোষ্ট’ কৰি বিভিন্নজনৰ মন্তব্যৰ মাধ্যমেৰে পোৱা সঁহাৰিয়ে মনটোক আপ্লুত কৰিছিল। কিয়নো নতুনকৈ লেখা মানুহ এজনৰ বাবে ই হৈছে এক মহৌষধ। সেয়ে আকৌ কিবা এটা লিখাৰ চেষ্টা কৰাৰ বাবে মনটোৱে সাহস আৰু উৎসাহ দুয়োটাই পাইছিল। লিখাৰ চেষ্টা হাইস্কুলীয়া জীৱনত ছেগা-ছোৰোগাকৈ নকৰা নহয়! হাইস্কুলৰ বাৰ্ষিক মুখপত্ৰ, বিজ্ঞান জেউতি, সঁফুৰাত কেইটামান লেখাওঁ প্ৰকাশ পাইছিল। সেয়া অৱশ্যে হাইস্কুল শিক্ষান্তৰ পিছতে সমাপ্ত হৈছিল।\nআৰু তাৰ পিছত… বৃহৎ অন্তৰাল। ভবাওঁ নাছিলো কেতিয়াবা আকৌ লিখিম বা লিখিব পাৰিম বুলি। কিন্তু অসমীয়াত কথা বতৰা আৰু ইয়াৰ সন্মানীয় সদস্যসকলৰ কৃপা/অনুগ্ৰহ/উৎসাহ/প্ৰেৰণাত এইয়া সম্ভৱ হৈ উঠিল। অৱশ্যে ছেগা-ছোৰোগাকৈহে। মোৰ মনত আছে যেতিয়া প্ৰথম প্ৰথম লিখিবলৈ লৈছিলো বহুকেইজনে (সদস্য/প্ৰশাসক) মুল্যবান আৰু উৎসাহী মন্তব্য আগবঢ়াইছিল। যাৰ বাবে মই ‘কিবা-কিবি’ লিখিবলৈ উৎসাহ পালো। সেইসকলৰ নাম ললে কোনোবা বাদ পৰি যোৱাৰ দোষে চুব বুলি ভাবি তেওঁলোক কাৰোৰেই নাম লোৱাৰ পৰা বিৰত থাকিলো। মই আটাইকে নমস্কাৰ আৰু ধন্যবাদ জনাইছোঁ। ইয়াৰে কিয়দাংশ মন্তব্য আগবঢ়োৱাৰ লোভ সামৰিব নোৱাৰিলোঁ!\nমোৰ প্ৰথম লেখাটোৰ সন্দৰ্ভত এজন সন্মানীয় সদস্যই আগবঢ়োৱা মতামত- “… …মৰম লগা (লগতে অলপ অলপ দুখ লগা) লিখা। অসমীয়াত কথা-বতৰালৈ স্বাগতম। … … আগলৈ পঢ়িবলৈ পাম বুলি আশা থাকিল।”\nঅইন কিছু মন্তব্য -“… …এতিয়া নিজে প্লট সাজি গল্প লিখা আৰম্ভ কৰি দিয়ক। পঢ়িবলৈ আমি আছোৱেই।”\n-“… …খুটি-নাটি মাৰি কিছু কথা ৰাইজৰ আগত দাঙি ধৰিলে সুন্দৰকৈ … মাজে মাজে এনে গুৰুত্বপূৰ্ণ লেখাবোৰ লিখিবছোন।”\n-“… …সদায় দেখি থকা ঘটনা কিছুমানৰ সুন্দৰ বিশ্লেষণ।”\n-“… …ব্যতিক্ৰমী উপস্থাপনেৰে বাস্তবধৰ্মী গল্পকাহিনীটোৰ বৰ্ণনাই কাহিনীটোৰ গাম্ভীৰ্য্য আৰু বেছি বঢ়াই তুলিছে। সুন্দৰ উপস্থাপন। উপস্থাপন কৌশলৰ পৰীক্ষা নিৰীক্ষা অনুশীলনৰ সময়তে আপুনি প্ৰমাণ কৰিলে উপস্থাপনে কিদৰে হৃদয় জয় কৰে।”\nইত্যাদি, ইত্যাদি…… এইধৰণৰ মতামত পালে বাৰু কাৰ লিখিবলৈ মন নাযাব? নিয়মিতভাবে নহলেওঁ, মাহেকে পষেকে এটা হলেও!\nআজিৰ দিনটোত যিটো কথাই মোক আপ্লুত কৰি ৰাখে সেইটো হৈছে- চূৰ্চুৰীয়াকে হলেও নিজৰ হাতেৰে নিগৰি ওলোৱা অসমীয়াত লিখা একোটা লেখা যেতিয়া ‘অসমীয়া কথা বতৰা’ত প্ৰকাশ কৰিবলৈ পাওঁ। মোৰ লেখাৰ মানদন্ড যিয়েই নহওঁক, লিখি কিন্তু সঁচাকৈয়ে তৃপ্তি পাওঁ। ‘অসমীয়াত কথা বতৰা’ৰ মাধ্যমেৰে মাতৃভাষাত আকৌ যে লিখিবলৈ আৰম্ভ কৰিবলৈ সুযোগ পালো সেইটো মোৰ বাবে এক ডাঙৰ প্ৰাপ্তি। আৰু এই গোটেইবোৰ ভাল ভাল কথাৰ বাবে ‘অসমীয়া কথা বতৰা’ৰ সমূহ সদস্য আৰু প্ৰশাসকসকলক মোৰ হিয়াভৰা কৃতজ্ঞতা জনালোঁ। ধন্যবাদ।\nচিৰ চেনেহী মোৰ ভাষা জননী…\nজয়তু অসমীয়াত কথা বতৰা…\nদিগন্ত যাদৱ শৰ্মা, ২৮ মাৰ্চ ২০১৩\nসদস্য, “অসমীয়াত কথা বতৰা”\n← অঞ্জল বৰাৰ অণুগল্প সম্পৰ্কীয় পোষ্ট\nহৃদয়লৈ বুলি (দেৱশ্ৰী বৰগোহাঁই) →\nষ্ট্ৰবেৰী হৃদয়ৰ ষ্ট্ৰবেৰী কৃষক জনৰ কথাৰে… —-অৰিন্দম তালুকদাৰ


চোৰাং কাঠৰ ব্যৱসায়ত নামিল চৰকাৰী কৰ্মচাৰী! পশ্চিম কাৰ্বি আংলঙত কাঠসহ গ্ৰেপ্তাৰ ৪ - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nচোৰাং কাঠৰ ব্যৱসায়ত নামিল চৰকাৰী কৰ্মচাৰী! পশ্চিম কাৰ্বি আংলঙত কাঠসহ গ্ৰেপ্তাৰ ৪\nঅসমীয়া প্ৰতিদিন ৰ দ্বাৰা Apr 29, 2020 ত শেষ সম্পাদনা কৰা হৈছে\nডিজিটেল সংবাদ, পশ্চিম কাৰ্বি আংলংঃ লকডাউনৰ সুযোগ লৈ অসাধু চক্ৰ এতিয়া নামি পৰিছে চোৰাং কাঠ সৰবৰাহত। যোৱা মঙলবাৰে নিশা লাভ কৰা এক গোপন তথ্যৰ ভিক্তিত বৈঠালাংছ আৰক্ষীয়ে এনে চোৰাং কাঠ সৰবৰাৰকাৰীৰ বিৰুদ্ধে উমৰু গাঁওত এক অভিযান চলাই ৩৬ ডাল চেগুন গছৰ কুণ্ডাৰে ভৰা AS-02BC-9096নম্বৰৰ এখন বলেৰ পিক আপ গাড়ী সহ চাৰি চোৰাং কাঠ বেপাৰীক গ্ৰেপ্তাৰ কৰে ।\nধৃত বেপাৰী কেইজন উমচেৰেত গাঁওৰ মন তিমুং,ছিং তেৰাং,জেম ৰংপি আৰু ৱাইচঙ তিমুং বুলি আৰক্ষীয়ে প্ৰকাশ কৰিছে।ইয়াৰে মন তিমং নামৰ বোলাজন আকৌ জনস্বাস্থ্য কাৰিকৰী বিভাগৰ চতুৰ্থ বৰ্গৰ কৰ্মচাৰী বুলি জানিব পৰা গৈছে। ইতিমধ্যে আৰক্ষীয়ে এক গোচৰ ৰুজু কৰি অব্যাহত ৰাখিছে তদন্ত।\nলকডাউন ক’ত, কেনেকৈ ব্যস্ত ৱৰ্ল্ড চেম্পিয়ন হৃদয় হাজৰিকা, চাওক VIDEO\nৰেকৰ্ডঃ কোৰোনাত আক্ৰান্ত হৈ দেশত ২৪ ঘন্টাত মৃত্যু ৭৩ গৰাকী লোকৰ…


প্ৰসেন বৰা - অসমীয়া ৱিকিপিডিয়া\n২১ মে', ২০১৫\nপ্ৰসেন বৰা (১৯৬২-২০১৫) অসমৰ এগৰাকী প্ৰসিদ্ধ ঢুলীয়া আছিল। অসমৰ লগতে ভাৰতৰ বাহিৰতো বিভিন্ন অনুষ্ঠানত ঢোলবাদন কৰি তেওঁ খ্যাতি লাভ কৰিছিল। বহুকেইখন শ্ৰব্য কেছেটত তেওঁৰ ঢোলৰ চাপৰ সন্নিবিষ্ট হৈ আছে।\nপ্ৰসেন বৰাৰ জন্ম হয় ১৯৬২ চনত গোলাঘাট জিলাৰ মিছামৰা দুলীয়াগাঁৱত। তেওঁৰ পিতৃ মুখেশ্বৰ বৰা আৰু মাতৃ সৰুমাই বৰা। পিতৃও পেছাত এজন বায়ন আছিল। শৈশৱতে বিয়াই-সবাহে ঢোলবাদন দেখি তেওঁ ঢোলৰ প্ৰতি আকৰ্ষিত হৈ কাঠৰ মেজতে ঢোলৰ চাপৰ মাৰিছিল। এই আগ্ৰহৰ ফলতে তেওঁৰ ৮ বছৰ বয়সত ককায়েক সুৰেন বৰাই ২০ টকাত তেওঁক এটা ঢোল কিনি দিয়ে আৰু লগে লগে তেওঁৰ জীৱনে এটা নতুন মোৰ লয়। গুৰু ধীৰেন ৰাজখোৱা আৰু দণ্ডেশ্বৰ বৰুৱাৰপৰা তেওঁ ঢোলবাদনৰ শিক্ষা গ্ৰহণ কৰি ঢোলবাদনকেই তেওঁ পেছা হিচাপে লৈ আগুৱাই যায়।\nতেওঁ প্ৰথমে বিয়া-বাৰু আৰু অন্যান্য অনুষ্ঠানত ঢোলবাদনেৰে জনপ্ৰিয়তা লাভ কৰে। ঢোলৰ লগতে তেওঁ খোল, তাল, নাগাৰা আদি বাদ্যযন্ত্ৰও ভালদৰে বজাব জানিছিল। সোমনাথ বড়া ওজাৰ সান্নিধ্য লাভ কৰি তেওঁ সাংস্কৃতিক জগতখনত আৰু এখোপ আগুৱাই যায়। সোমনাথ বড়াৰ সৈতে একেলগে তেওঁ অসম বা ভাৰতৰ উপৰিও বিদেশৰ বহু অনুষ্ঠানত ঢোলবাদন কৰি সুনাম আৰ্জিছিল। ১৯৮৭ চনত ৰাছিয়াত অনুষ্ঠিত ভাৰত মহোৎসৱত অংশ লোৱা বিহু দলৰ তেওঁ সদস্য আছিল। ১৯৯৭ চনত আই চি চি আৰৰ যোগেদি বিহু দলৰ হৈ ৰাছিয়াত তেওঁ অনুষ্ঠান প্ৰদৰ্শন কৰিছিল। জুবিন গাৰ্গ, মানস ৰবীন ইত্যাদি শিল্পীৰ বহুকেইটা অনুষ্ঠানত তেওঁ ঢোল বজাইছিল। বিহুৰ সময়ত অনুষ্ঠিত বহুতো কৰ্মশালাত তেওঁ ঢোলবাদনৰ প্ৰশিক্ষণো প্ৰদান কৰিছিল।\nলাহে লাহে তেওঁ কেছেটৰ জগতত প্ৰৱেশ কৰে। ১৯৯১ চনত পাটগাভৰু আৰু পিলিঙা নামেৰে দুখন কেছেটত তেওঁ ঢোলবাদন কৰে। পল্লৱী এণ্টাৰপ্ৰাইজৰ বেনাৰত অৰুণ দুৱৰাই প্ৰযোজনা কৰা এই কেছেট দুখনত তেওঁৰ সহযোগী শিল্পী আছিল বিপুল বৰা, ৰমেন চৌধুৰী আৰু বলীন হাজৰিকা। তেওঁ পৰিচালনা কৰা আন দুখনমান কেছেট হ'ল- অলিয়া বলিয়া, ৰঙা পুলিচৰ বিহু, ৰঙা ফুল-গামোছা আৰু ৰঙা পুলিচৰ বিহুতে বিয়া। ইয়াৰ উপৰিও অসংখ্য অসমীয়া বিহুগীত আৰু বিহুসুৰীয়া গীতৰ এলবামত বৰাই ঢোল বজায়।\nবৰাই সোণালী আৰু মইনা চৰাই মইনা মাত নামৰ দুখন ভিডিঅ' ছবিতো অভিনয় কৰিছিল।\nসম্বৰ্দ্ধনা, উত্তৰ-পূব মহোৎসৱ, নতুন দিল্লী, ২০০৬\nপ্ৰসেন বৰাৰ পত্নীৰ নাম নিভা বৰা। তেওঁলোকৰ দুজন পুত্ৰ সন্তান স্বৰূপ কুমাৰ বৰা আৰু ধীৰাজ বৰা।\n২০১৫ চনৰ ১৮ মে' তাৰিখে তেওঁ স্নানাগাৰত পৰি মূৰ আৰু ভৰিত আঘাত পায় আৰু ২১ মে' তাৰিখে ৫৩ বছৰ বয়সত গুৱাহাটী চিকিৎসা মহাবিদ্যালয় চিকিৎসালয়ত তেখেতৰ মৃত্যু হয়। গুৱাহাটীৰ নৱগ্ৰহ শ্মশানত তেওঁৰ শেষকৃত্য সম্পন্ন কৰা হয়।\n↑ 1.0 1.1 1.2 1.3 1.4 1.5 1.6 1.7 "প্ৰখ্যাত ঢুলীয়া প্ৰসেন বৰাৰ অকাল বিয়োগ". আমাৰ অসম. ২২ মে' ২০১৫. পৃষ্ঠাসমূহ: ১, ৮. http://www.amarasom.glpublications.in/epapermain.aspx?queryed=9&eddate=05/22/2015#। আহৰণ কৰা হৈছে: ৩০ মে' ২০১৫.\n"https://as.wikipedia.org/w/index.php?title=প্ৰসেন_বৰা&oldid=204152"ৰ পৰা সংকলিত\nএই পৃষ্ঠাখন ১১ ছেপ্টেম্বৰ, ২০১৯ তাৰিখে ২১:০৬ বজাত অন্তিম সংশোধন কৰা হৈছিল।


কাৰাগাৰত কয়দীৰে প্ৰেম মহিলা বিচাৰকৰ, চিচিটিভিত বন্দী প্ৰেম-ৰোমাঞ্চৰ গোপন ভিডিঅ’ -\nHomeআন্তঃৰাষ্ট্ৰীয়কাৰাগাৰত কয়দীৰে প্ৰেম মহিলা বিচাৰকৰ, চিচিটিভিত বন্দী প্ৰেম-ৰোমাঞ্চৰ গোপন ভিডিঅ’\nকাৰাগাৰত কয়দীৰে প্ৰেম মহিলা বিচাৰকৰ, চিচিটিভিত বন্দী প্ৰেম-ৰোমাঞ্চৰ গোপন ভিডিঅ’\nডিজিটেল ডেস্কঃ কাৰাগাৰৰ ভিতৰত সংঘটিত হৈছে এক আচৰ্যকৰ ঘটনা। এজন কুখ্যাত কয়দীৰ প্ৰেমত পৰিছে এগৰাকী মহিলা বিচাৰক। কেৱল প্ৰেমত পৰাই নহয়। ক্ষমতাৰ অপব্যৱহাৰ কৰি কয়দীজনৰ শাস্তি হ্ৰাস কৰিবলৈও কুন্ঠাবোধ কৰা নাই এইগৰাকী মহিলা বিচাৰকে। কাৰাগাৰৰ কয়দীজনৰ সৈতে ৰোমাঞ্চ কৰাতো ব্যস্ত হৈ পৰে মহিলা বিচাৰকজনে। চিচিটিভিত বন্দীহোৱা সমগ্ৰ ঘটনাৰ ভিডিঅ’ এতিয়া সামাজিক মাধ্যমত ভাইৰেল হৈ পৰিছে। ব্ৰিটিছ সংবাদ মাধ্যম ডেইলী মেইলৰ এক প্ৰতিবেদনত প্ৰকাশ পাইছে এই তথ্য। ঘটনাটো আৰ্জেণ্টিনাৰ দক্ষিণ চুবুট প্ৰদেশৰ ট্ৰেলিউত সংঘটিত হৈছে বুলি জানিবলৈ পোৱা গৈছে। চিচিটিভি ফুটেজত বিচাৰক মাৰিয়েল চুয়াৰেজে কাৰাগাৰত বন্দী খ্ৰীষ্টান বুষ্টোছৰ সৈতে ৰোমাঞ্চ কৰা দেখা গৈছে। ২৯ ডিচেম্বৰৰ ঘটনাটো শেহতীয়াকৈ পোহৰলৈ আহিছে।\nডেইলী মেইলৰ বাতৰি অনুসৰি, ২০০৯ চনত এগৰাকী আৰক্ষী বিষয়াক হত্যা কৰাৰ অপৰাধত বুষ্টোজক আটক কৰা হৈছিল। সেই সময়ত পেনেলৰ বিচাৰকে বুষ্টোজক যাৱজ্জীৱন কাৰাদণ্ড বিহাৰ সিদ্ধান্ত লৈছিল। মাৰিয়েল চুয়াৰেজেই আছিল একমাত্ৰ বিচাৰক যিয়ে বুষ্টোজৰ যাৱজ্জীৱন কাৰাদণ্ডৰ তীব্ৰ বিৰোধীতা কৰিছিল। অৱশ্যে, মাৰিয়েলৰ নিৰন্তৰ অহোপুৰুষাৰ্থৰ পাছতো বুষ্টোজৰ বিৰুদ্ধে থকা অভিযোগ সন্দেহাতীতভাৱে প্ৰমাণিত হৈছিল। বিহা হৈছিল যাৱজ্জীৱন কাৰাদণ্ড। ইফালে, চিচিটিভিত বন্দী হোৱা ফুটেজটো ভাইৰেল হোৱাৰ পাছত কৰ্তৃপক্ষই ঘটনাটোৰ তদন্ত আৰম্ভ কৰিছে। চুবুটৰ চুপিৰিয়ৰ আদালতে বিচাৰকগৰাকীৰ এনে আচৰণক অনৈতিক আখ্যা দিছে। কয়দীজনৰ সৈতে বিচাৰকগৰাকীয়ে কি পৰিস্থিতিত, কেনেদৰে লগ পাইছিল সেয়া সঠিককৈ জানিবলৈ তদন্ত আৰম্ভ কৰা হৈছে বুলিও জানিবলৈ পোৱা গৈছে। অৱশ্যে, বিচাৰকজনে এই সন্দৰ্ভত কোনোধৰণৰ মন্তব্য কৰাৰ পৰা বিৰত আছে।\nPrevious articleমালাইকা-অৰ্জুনৰ বিবাহ বিচ্ছেদ! মানসিকভাৱে ভাগি পৰিছে মালাইকা\nNext articleবাতিল হোৱাৰ পথত নেকি ‘কা’ ? ভোটৰ ৰাজনীতিত বিজেপিৰ সহায়ক নহ’ল


'প্ৰথমে হাতজোৰ কৰিম, তাৰ পিছত সেৱা, সন্তুষ্ট নহ'লে BJP, RSSৰ ওচৰত আঁঠু কাঢ়ি ক্ষমা বিচাৰিম'- আনুষ্ঠানিক যোগদানৰ পূৰ্বে ৰূপজ্যেতি কুৰ্মীৰ মুখত বিজেপি বন্দনা!– News18 Assam\n'প্ৰথমে হাতজোৰ কৰিম, তাৰ পিছত সেৱা, সন্তুষ্ট নহ'লে BJP, RSSৰ ওচৰত আঁঠু কাঢ়ি ক্ষমা বিচাৰিম'- আনুষ্ঠানিক যোগদানৰ পূৰ্বে ৰূপজ্যেতি কুৰ্মীৰ মুখত বিজেপি বন্দনা!\n»'প্ৰথমে হাতজোৰ কৰিম, তাৰ পিছত সেৱা, সন্তুষ্ট নহ'লে BJP, RSSৰ ওচৰত আঁঠু কাঢ়ি ক্ষমা বিচাৰিম'- আনুষ্ঠানিক যোগদানৰ পূৰ্বে ৰূপজ্যেতি কুৰ্মীৰ মুখত বিজেপি বন্দনা!\nUpdated:June 20, 2021, 6:23 PM IST\nকংগ্ৰেছত থকা সময়ত প্ৰায়ে বিজেপিৰ বিৰুদ্ধে সৰৱ হোৱা দেখা গৈছিল বিধায়ক ৰূপজ্যোতি কুৰ্মীক।\nLast Updated: June 20, 2021, 6:23 PM IST\nপ্ৰথমে হাতজোৰ কৰি প্ৰাৰ্থনা, তাৰ পিছত ভৰিত ধৰি সেৱা ৷ ইমানটো সন্তুষ্ট নহ'লে বিজেপি, আৰ এছ এছ নেতৃত্বৰ সন্মুখত ভৰিত ধৰি আঁঠু ল'বলৈ সাজু সদ্য কংগ্ৰেছ পদত্যাগী বিধায়ক ৰূপজ্যোতি কুর্মী ৷ সোমবাৰে গেৰুৱা বসন পিন্ধাৰ পূৰ্বে দলটোৰ সন্মুখত নিজৰ পাপৰ পায়চিত্ত কৰিম বুলি সংকোচবিহীন গুৰুত্বপূৰ্ণ মন্তব্য কৰে ৰূপজ্যোতি কুর্মীয়ে।\nকংগ্ৰেছত থকা সময়ত প্ৰায়ে বিজেপিৰ বিৰুদ্ধে সৰৱ হোৱা দেখা গৈছিল বিধায়ক ৰূপজ্যোতি কুৰ্মীক। ৰূপজ্যোতিয়ে গো-হত্যা, সাম্প্ৰদায়িকতাকে আদি কৰি বিভিন্ন ইচ্ছ্যুত সমালোচনাৰে থকা-সৰকা কৰিছিল প্ৰধানমন্ত্ৰী নৰেন্দ্ৰ মোদী, অসমৰ মুখ্যমন্ত্ৰী হিমন্ত বিশ্ব শৰ্মাৰ লগতে বিজেপিৰ প্ৰায় প্ৰতিগৰাকী শীৰ্ষস্থানীয় নেতাক।\nকিন্তু এতিয়া সলনি হ'ল সময়! সলনি হ'ল ৰূপজ্যোতিৰ আচৰণো ৷ সেয়েহে বিজেপিত যোগদান কৰাৰ পূৰ্বে এতিয়া নিজৰ পাপৰ পায়চিত্ত কৰিব বিচাৰিছে সদ্য প্ৰাক্তন বিধায়কজনে। প্ৰতিটো খোজত এতিয়া গেৰুৱা বাহিনীৰ ওচৰত বিচাৰিছে ক্ষমা।\nউল্লেখ্য যে, কংগ্ৰেছ পদত্যাগী বিধায়কগৰাকীয়ে সোমবাৰে লখিমপুৰত NHPCৰ গেষ্ট হাউচত বিজেপি দলত আনুষ্ঠানিক ভাবে যোগদান কৰিব ৷ উপস্থিত থাকিব মুখ্যমন্ত্ৰী হিমন্ত বিশ্ব শৰ্মা আৰু ৰাজ্যিক বিজেপিৰ সভাপতি।\nপিছে প্ৰশ্ন হৈছে, বিজেপিৰ নতুন যাত্ৰা কিমান সুগম হ'ব ৰূপজ্যোতিৰ বাবে সেয়া নিশ্চয় সময়ে ক'ব।\nFirst published: June 20, 2021, 6:23 PM IST


rebel-congress-leader-jyotiraditya-sindhiya-met-pm-narendra-modi-madhya-pradesh-political-drama– News18 Assam\nমধ্যপ্ৰদেশত পতন হ’ব নেকি কংগ্ৰেছ চৰকাৰ? প্ৰধানমন্ত্ৰী মোদীক সাক্ষাৎ কৰিলে কংগ্ৰেছ নেতা জ্যোতিৰাদিত্য সিন্ধিয়াই\nUpdated:March 10, 2020, 12:06 PM IST\nমধ্যপ্ৰদেশত এতিয়া ৰাজনৈতিক অচলাৱস্থা\nLast Updated: March 10, 2020, 12:06 PM IST\nমধ্যপ্ৰদেশত এতিয়া ৰাজনৈতিক অচলাৱস্থা। পতন হোৱাৰ দিশে শাসনিধিষ্ঠ কংগ্ৰেছ চৰকাৰ! ইতিমধ্যে প্ৰধানমন্ত্ৰী নৰেন্দ্ৰ মোদীক সাক্ষাৎ কৰিছে কংগ্ৰেছ নেতা জ্যোতিৰাদিত্য সিন্ধিয়াই। গৃহমন্ত্ৰী অমিত শ্বাহৰ সৈতে প্ৰধানমন্ত্ৰী মোদীক সাক্ষাৎ কৰে কংগ্ৰেছ নেতাজনে।দুপৰীয়া সময়ত জ্যোতিৰাদিত্য সিন্ধিয়াই বিজেপিৰ সৈতে মিত্ৰতা কৰিবলৈ তেওঁ লোৱা সিদ্ধান্ত ৰাজহুৱা কৰাৰ সম্ভাৱনা আছে। মধ্যপ্ৰদেশৰ মুখ্যমন্ত্ৰী কমলনাথৰ বিৰুদ্ধে বিদ্ৰোহ কৰা বিধায়কসকলেও কংগ্ৰেছ ত্যাগ কৰিব বুলি চৰ্চা চলিছে।\nআনফালে আজি বিধায়িনী দলৰ বৈঠকৰ আহ্বান কৰিছে বিজেপিয়ে। প্ৰাক্তন মুখ্যমন্ত্ৰী শিৱৰাজ সিং চৌহানক দলৰ নেতা হিচাপে নিৰ্বাচন কৰিব বুলিও এতিয়া চৰ্চা চলিছে। বিভিন্ন মহলত হোৱা আলোচনা অনুসৰি অতি শীঘ্ৰে জ্যোতিৰাদিত্য সিন্ধিয়া সহ বিদ্ৰোহী কংগ্ৰেছ বিধায়কসকলে দলত্যাগ কৰি গেৰুৱা বসন পিন্ধাৰ সম্ভাৱনা আছে।\nFirst published: March 10, 2020, 12:06 PM IST